text:
好耐都無DIY教材/玩具畀燒腩仔玩,因為佢已經返緊學,好多大小肌肉嘅訓練都可以喺學校做到,艾菲都懶得再花心思整,不過最近留意到佢著衫扣鈕時仲係姐手姐腳要人幫先得,明顯係平時練習不足所至,為咗唔想佢遲吓返K1著唔到校服(宜家N班間學校只著運動衫就咁過頭笠就得,但K1間學校就要著裇衫扣一排鈕),睇來都係時候同佢練多D.
呢個扣鈕練習嘅教材,係之前上網時無意中睇到人哋教嘅,材料只需一粒鈕,一條布條/鞋帶同一塊不織布,咁啱之前燒腩仔兩歲生日整生日badge時有不織布用剩,仲要有兩隻色添,可以慳返唔使買,至於鈕呢都係求其喺屋企堆後備鈕到揀一粒中size就OK(如果畀細D或者初學扣鈕嘅小朋友玩,可能就要揀粒大D嘅鈕),所以今次嘅製作成本係$0.
成個製作都好簡單,首先喺布條/鞋帶嘅一邊釘粒鈕落去,另一邊就打個大少少嘅結,然後剪幾塊細嘅不織布出來,再喺布中間用鉸剪開一個啱啱可以畀粒鈕穿過嘅窿就OK,D布咩形狀其實都好隨意,不過艾菲今次想懶靚咁整花形,就要拎個花形曲奇餅模出來度位再剪,相對花多少少時間去整,但都只係用咗半個鐘左右嘅時間就大功告成.
2015年5月28日 星期四
2015年5月27日 星期三
黑雨停課點算好?
連續兩個星期嘅weekend都係天雨中渡過,對大人同小朋友來講實在係一件好不爽嘅事,好不容易先等到佛誕節當日有大半日嘅晴天,雖然又熱又焗但我哋都爭取時間帶燒腩仔去公園放吓電,果然即晚已經再落大雨,仲要一覺瞓醒忽然由黃雨變紅雨再變黑雨.
燒腩仔返學以來第一次黑雨,身為家長當然最關心學校有無停課啦,果然黑雨後唔使幾分鐘已經睇即時新聞見到教育局宣布下午校停課,以前做學生時一聽到停課會勁開心,但宜家做咗FTM好自然就會有少少失望,因為停課即代表一日入面唯一三個鐘嘅抖氣時間都無埋,不過最爆趣都係燒腩仔,一聽到無得返學即呱呱嘈,要解釋一輪話佢知其他同學仔都一齊無得返學,先肯安心留喺屋企跟住艾菲,仔...如果你讀到小學中學都仲係咁鐘意返學,媽媽就真係安樂晒啦﹗
停課無得返學,留喺屋企又無咩好做,見下午已經停雨,加上燒腩仔今日都幾乖,就決定等佢瞓醒晏覺,兩母子落樓下平台拍拖踩單車,呢D活動對於讀下午班嘅燒腩仔來講真係好難得,平日朝早艾菲都忙住做家務同準備早餐午餐畀佢,完全無時間同佢落樓下玩,到放學又已經無電要盡快返屋企瞓晏覺,等到佢瞓醒都已經天黑夠鐘食晚飯,所以艾菲真係好希望來緊K1轉返讀上午班,可以爭取到多D時間帶佢四圍玩啦﹗
2015年5月26日 星期二
慢慢戒又得,立即戒亦得,得咗﹗
拖咗兩個幾月,終於得閒寫呢篇戒片血淚史,而喺呢兩個幾月入面,燒腩仔亦已經由起初只係屋企唔著片,到返學唔著片,到之後出個半鐘街唔著片,進展到最近出全日街同瞓晏覺都唔使著片,可以正式宣布戒日片全面成功啦﹗﹗﹗
喺燒腩仔婆婆嘅督促下,燒腩仔嘅potty training喺佢半歲左右已經展開,日日定時定候同佢坐落potty到試poo,起初當然係完全唔成功啦,十次有十次燒腩仔都只係坐喺到玩,甚至想走佬唔理艾菲,但久而久之又居然有成果喎,到佢15個月大已經開始有意識同我哋講poo poo,跟手仲同佢轉埋坐大人廁所,話都無咁快已經習慣喺大人廁所到poo poo,等艾菲唔使再日日同佢掉屎片咁慘.
至於wee就相對無咁容易,由燒腩仔18個月大喺大人廁所poo poo越來越穩定,艾菲就買咗張有兩級嘅凳仔返來,開始教佢企上去對住大人廁所wee,米高放工返來wee又會叫佢帶埋燒腩仔入去睇,之後見天氣熱就索性一得閒就除佢片,等佢感受吓賴濕嘅感覺,不過佢無論賴咗幾多次,艾菲同佢解釋咗幾多次都好,始終就係唔肯同我哋講,亦唔肯再企上凳仔試wee,艾菲唯有棄械投降.
直至21個月大,見佢嫌條片焗到pat pat痕,又開始講到自己wee緊,就諗住同佢再試一次啦,呢次佢都好合作肯企肯試,但就一直wee唔到出來,甚至因為wee唔出而發忟唔肯走,艾菲怕佢壓力大都唔敢再同佢試,佢開學前仲專登同學校老師講定佢對wee wee有D抗拒,希望佢哋唔好逼佢怕有反效果,點知到佢正式返學時,老師話只係叫佢好似其他同學咁企多一陣,佢自自然然就wee到出來,仔原來真係要畀人教㗎﹗
2015年5月20日 星期三
母親節出走之旅 Day 2
第二朝一起身,燒腩仔牙都唔刷廁所都唔去,第一時間就走去窗邊,以為佢睇風景咁識貨,原來係睇樓下個彈床有無開,可惜個彈床呢朝已經無再開出來(星期日先開?),所以佢無緣玩啦.
我哋換好晒衫準備出去附近cafe食早餐,點知呢個小朋友又扭扭擰擰咁唔多合作,唯有出動之前一晚喺惠康靜雞雞買嘅麵包超人手提電話,的的色色有聲又有公仔,仲潮過艾菲部iphone㗎﹗kakaka...
食飽見天氣唔太差,就喺酒店附近散吓步hea吓,可惜見唔到馬車嘅蹤影,但呢座傳說中嘅靚靚教堂好容易就搵到.
2015年5月19日 星期二
母親節出走之旅 Day 1
第三年以媽媽身份過母親節,今年終於都收到燒腩仔送嘅花做禮物,但實情當然係學校老師幫手做,燒腩仔送咗畀艾菲唔夠五分鐘就搶返話係佢嘅,切蛋糕時都有同艾菲講「母親節快樂」㗎,不過講多兩講好快已經變咗做「無快樂節快樂」,well...明顯就係未明母親節係乜東東啦,不過知唔知都唔緊要,只要你健健康康激少D艾菲就夠㗎啦﹗
燒腩仔未識同艾菲慶祝,唯有由米高代勞,喺艾菲怨咗佢兩年之後,今年出奇地有返D誠意,一早就book咗愉景灣酒店,一家人去玩返晚叉吓電,仲要事前神神秘秘咁,唔係艾菲有嘢做差D撞時間佢都唔出聲,雖然明知佢呢個安排,主要係想彌補我哋之前話今年唔去旅行嘅決定(不過我哋最終下個月又飛喎,呵呵呵...),但艾菲都好滿意好開心.
母親節當日瞓到十點就畀燒腩仔叫醒(特別鳴謝米高幫手同燒腩仔起身食早餐,艾菲已經比平日瞓多一個鐘),諗住拿拿聲同佢做埋功課即出發,早D到早D開始玩嘛,點知呢個燒腩仔又發作搞事,明明半個鐘內做得完嘅功課,居然花咗足足兩個鐘,激到艾菲同米高都嘔到一地血先完成到,結果艾菲帶住怒氣出門,呢個賴皮燒腩仔居然仲可以當無事發生,坐車去到欣澳都仲未肯同艾菲道歉,終於臨上酒店shuttle先捨得講對唔住,氹返艾菲開心.
訂閱: 文章 (Atom)


c: text/html

text:
落床OK後,艾菲即去梳洗一輪再換返自己衫,之後等米高送飯過來,食飽有氣有力就準時2:30去BB房餵奶,點知...BB房姑娘居然mark錯時間,以為艾菲6:30先過去,一早幫艾菲餵飽咗BB豆豬(嗰吓真係有D晴天pig pig嘅感覺)﹗﹗﹗結果佢當然對艾菲無乜興趣,但都有乖乖咁啜咗一陣,仲畀艾菲整到一面都係奶添(艾菲當時未上奶,但其實28周時已經開始有滲奶嘅情況,所以點都有D存貨畀BB豆豬)﹗
之後一次過去餵奶房,BB豆豬更加係好乖女咁同艾菲啜咗成個鐘,相比起想當年嘅燒腩仔,BB豆豬係啜得認真同有力好多,所以當晚明知自己未上奶,又撞正餵奶房夜晚裝修無得餵,本應爭取時間休息多D,艾菲都好勤力盡量擠D黃金初乳拎去畀BB豆豬半夜食.
可惜歷史總係重覆又重覆地上演,到第三日艾菲正式上奶,BB豆豬就開始抗拒微谷嘅艾菲,雖然佢無燒腩仔當年推開艾菲咁狠,但都係keep住啜幾啖又爆喊一輪,再加上兒科醫生話佢有D黃,艾菲知道自己無可能堅持全埋身同唔補奶粉,為求令佢順利跟艾菲一齊出院,跟住幾日都係餵奶前自己喺房擠鬆,再入餵奶房埋身加補人奶同奶粉.
而第二胎上奶嘅速度亦快得驚人,明明第二日先勉強得10ml,到第三日正式上奶每餐擠到30ml,然後第四日已經急升一倍上到60ml(艾菲仲要係hea擠mode免得搞到自己太谷),所以出院當日連兒科醫生都話艾菲夠奶,叫艾菲返去唔使再幫BB豆豬補奶粉,可以直接做全人奶B啦﹗YEAH!
講完BB豆豬喺醫院嘅表現,點都要講返令艾菲每日都牽腸掛肚嘅燒腩仔啦,無見佢成日嘅艾菲好不容易先等到第二日燒腩仔嘅放學時間,由燒腩仔爺爺嫲嫲帶佢過來探艾菲同BB豆豬,而佢仲送咗個超靚嘅母親節花籃畀艾菲添(放學時學校派),真係冧冧豬到呢...至於兩兄妹嘅初次見面,燒腩仔無艾菲想像中咁興奮,佢只係望兩望就話走,反而入到艾菲房可以四圍走搞搞震仲high仲開心.
咁啱今次住院亦撞正母親節,前一日Dr Wong都有問過艾菲使唔使提早出院返屋企陪燒腩仔,不過艾菲覺得反正所有嘢都安排好無就謂打亂,留喺醫院休息多日叉夠電先走應該會更好,而喺正日當天米高都好識趣咁專登買咗件cake上來畀艾菲當係慶祝,其實艾菲真係唔求D咩母親節或生仔禮物,難得呢日有大小寶貝同米高陪住,一家四口健健康康開開心心就夠㗎啦﹗
唔覺唔覺就喺仁安住咗五日五夜,去到最後一晚真係覺得好唔捨得,諗起第二日就要返屋企,開始無間餵奶嘅生活,又要同時應付燒腩仔D情緒就頭痛,亦心知今次會係最後一次入院生仔,話咁快就經歷完人生入面其中兩個最重要結婚同生仔嘅過程,覺得一切來得太快太夢幻,不過現實始終係要面對嘅,最後一朝餵完7:30轉奶,返房等Dr Wong同兒科醫生巡房,宣布艾菲同BB豆豬可以一齊出院後,喺房擠埋最後一餐奶交去BB房俾姑娘幫手餵,艾菲就收拾行裝換衫,等米高過來找數同接我哋返屋企,正式同仁安講Bye Bye啦﹗
題外話:艾菲生完BB豆豬嘅第二日,個肚好快已經無咗(其實仲有個小肚腩),個個來探艾菲嘅親友都話艾菲比生之前瘦咗,身型仲好似無生過一樣,基於好奇艾菲臨出院時就走去磅重,結果只係輕咗三磅咁大把(但BB豆豬明明都有六磅幾重㗎喎),後來睇返相先發覺自己當時已經有D水腫,好彩嘅係水腫咗兩三日左右已經退,而一個星期後去Dr Wong診所到覆診時再上磅,體重已經極速回落咗11磅,即仲有3磅就可以返家鄉啦﹗嘻...

robotstxt: allowed

filter: keep


text:
週一( 16日)朝早,阿佘同好姊妹周家怡孖住去灣仔瑞安中心嘅大家樂食早餐,雖然話阿佘最近因頸椎移位,搞到冇胃口暴瘦 10磅得番 93磅,但 FBI見佢揸住塊牛油多士大大啖咁食,話咁快就「 K.O.」咗一份早餐.阿佘話因為醫生開咗止痛藥畀佢,令佢瞓得好啲,所以胃口都好啲.
FBI
頸傷迫住早睡早起 阿佘勁擦大家樂早餐
近年轉戰內地賺人仔,已經 38歲嘅佘詩曼,雖然最近宣布回歸 TVB,仲會喺下年 1月拍新劇《使徒行者》,但好衰唔衰早排竟然整傷條頸搞到頸椎移位,有報道話佢嘅體重由原本 103磅暴跌至 93磅.
FBI呢排同阿佘特別有緣,繼上星期撞到阿佘逛 Ikea,星期一早上等緊「著婚紗踩場」主角活希兒返律師樓時,竟然又喺灣仔瑞安中心撞到佢,當時阿佘就孖住好姊妹周家怡喺大家樂食廿幾蚊早餐,阿佘生活真平實.阿佘話過因為頸傷所以要盡量休息,呢日 FBI朝早 10點發現阿佘, FBI見佢不知幾好胃口,成個早餐大啖大啖咁食落肚,其間仲同周家怡一輪嘴講嘢.
之後等阿佘食完個早餐, FBI走埋去同佢吹番幾嘴,原來阿佘咁早起身係因為 passport就嚟過期要去入境處續領,但當 FBI問到呢晚 TVB選視帝,視後會揀邊個時,人緣極之好嘅阿佘就好識做話:「個個都好.」但再問佢會唔會畀面出席,阿佘同周家怡即好避忌各自揸車走人.
阿佘同周家怡食完早餐,見到 FBI都冇左閃右避,但問阿佘會唔會出席 TVB當晚舉行嘅《萬千星輝頒獎禮》,阿佘笑而不答,而好姊妹周家怡更即刻手指指同阿佘講停車場喺另一邊,叫佢快啲去攞車.兩姊妹即分頭攞車走人,唔使驚到咁誇張嘛?


text:
(短片)千億新抱扮執房 為見金秀賢 徐子淇冧爆:好似BB咁鍾意
2014-04-28 03:53:00
星期日一早,最好梗係一家人出去行嚇呼吸嚇新鮮空氣千億新抱徐子淇今朝一早就同父母,一齊喺山頂出席一個慈善步行嘅起兵儀式喇.負責鳴槍起步儀式嘅子淇,以大會Tee加埋爛牛出現,不過起步禮之後子淇竟然係派父母去行,自己就唔行喎,點解呢?
原來子淇老公李家誠噚日生日,本來佢兩公婆噚晚就已經上機去旅行慶祝0架喇,不過就因為想主持埋今朝嘅起步儀式,所以延期,咁子淇一做完嘢,就要即刻返屋企執行李囉.
佢又話早前迷上《來自星星的你》嘅都教授(金秀賢),日前金秀賢來港仲住喺李家旗下嘅酒店,子淇本來都想落去見嚇偶像,不過就知道就算排隊都未必輪到自己,竟然諗計仔話叫老公幫佢安排一套酒店職員制服俾佢扮house keeping混入房扮打掃喎.咁都諗到,唔怪得老公會呷醋喇.
最後打扮入房當然冇成事啦,子淇話自己平日都唔會追星嘅,亦都好少話人靚仔,不過就話:「但係金秀賢真係好靚仔吖嘛!有朋友仲話佢同我囝囝都係單眼皮,髮型又似,又一樣眼矇矇.」最後都係用呢個理由,老公先唔嬲佢咋.
不過子淇仲唔收口,繼續講,話:「我鍾意佢唔係男女愛情嗰種鍾意,而係覺得佢好似BB咁鍾意.不過佢見面會當日係小朋友放假;如果真係去排隊就真係會忽略咗屋企人,所以都係做house keeping好.」


text:
2014年8月28日 星期四
27 AUG 2014 22-24 個月成長誌
又到左 3 個月一次成長誌喇
今次 JUJU 大個仔
由 1 歲既 BB 進化成為 2 歲 "小朋友"
不知不覺間
佢已經大過左好多
快到連 JU MA 都覺得好驚訝
宜家既 JUJU 已經有自己既一套
唔會咁易妥協
同佢講道理
要睇佢心情
有時會好聽話
有時就會扭來扭去喊
攪到我想爆炸!!
好喇
講返佢先
玩
最鍾意既就係玩車
呢排仲中埋 THOMAS 毒
好鍾意好鍾意睇 THOMAS
(其實都唔知 THOMAS 講乜既)
又好鍾意睇 HI 5
跟住佢地跳舞
其次就係 MICKEY DANCING
我發現佢對音樂特別敏感
只要聽到少少音樂聽就會 "聞歌起舞"
第一次完成左十堂既 PLAYGROUP
佢既表現都幾好架
可能佢係全班最大果個啦
好多野都做到
PLAYGROUP 老師都幾鍾意佢
仲有一個小小發現
佢好鍾意排列物件
係屋企叫佢執野, 執車仔
佢都會排好一架一架咁
仲要係同一個方向架喎
(如果我地放左唔同方向, 佢會好執意咁去掉返正個方向)
唔知係咪每個小朋友都係咁既呢?
大小肌肉發展
應該係無問題喇
宜家可以自己上落樓梯
我地係側邊傍住佢就得
去公園玩都係傍住佢就 OK
食
宜家除左 3 餐之外
都仲會食奶架
食奶,,,,就要睇佢大少心情
多數佢跟婆婆就食足 3 餐既
跟我地就多數早/晚各一餐
正餐就反而食少少就話飽
但一講到生果......
佢又會唔停口咁食
你話激唔激死
宜家可以自己用筷子
呢張相係佢第一次用筷子時影既
估唔到佢第一次用已經夾得好穩陣
YEAH~~ 以後可以大家一齊食 LU
呢張相
係佢食左半粒仔花生既樣
嘩,,,好彩唔係太嚴重咋
第二朝無晒事
自理
HAHA...
係時候戒片喇
開頭係婆婆屋企都成日瀨 VE
之後我地轉左方法
就係定時帶佢去
咁就好左好多
POO POO 呢
又好攪笑喎
突然之間有幾日
佢自己話要 POO POO (著住片架)
咁我地就覺得好安慰
竟然可以咁成功!!
點知
幾日後又打回原形喇
到宜家都仲未主動話要 POO POO
可能又要花點心機
要定時同佢去先得喇!!
沖涼
緊係唔會自己識沖啦
仲係用緊盆仔
仍然怕花灑
每次一開就會話 "擺好花灑" "擺呀擺呀"
示意我地要放低花灑
如果唔係佢就好不安
農曆兩歲生日
自己唱生日歌俾自己聽
"HAPI BIRD-BAY TO U"
兩歲
大個仔喇
會有小朋友食甜野既權利
JU: 媽咪俾我名正言順咁食雪糕喇~~ YEAH
JUMA: 唔好以為自己可以無限食啦
有 QUOTA 架仔~~ KAKAKAKA
再一次祝你兩歲仔快樂
希望你成為一個有禮, 開心, 帶歡樂俾大家既小朋友啦
訂閱: 文章 (Atom)


text:
加眉變V煞 猜猜前靚女記者是誰?
單係睇張惡搞相,諗唔到呢位前靚女記者係邊個呢?佢就係前有線記者張寶華...即係20
00年10月,董建華赴北京述職時,張寶華反複追問江澤民是否「欽點」董建華連任香港特別行政區行政長官,江澤民大發雷霆,並公開斥責佢所問嘅問題係「too simple,sometimes naïve.」係喇,就係佢喇.
噚日張寶華去咗馬場出席愛彼女皇錶活動,著到紅噹噹咁,好明顯係要吸嚇財氣啦,又俾佢吸到喎,賺到多少lucky money,仲share埋上facebook fans page,再睇嚇佢個profile pic,真係同以前有啲唔同樣,有fans話「濃妝唔太啱你」,「妝over咗」,最搞嘢係竟然有網民貼咗呢幅相做留言,ps到寶華好似電影《V煞》(V for Vendetta)個面具男,仲話:「我玩嚇咋」...雖然呢個profile pic都成個幾月前upload,不過睇嚟佢都冇諗住要轉,亦都冇回應呢個留言...
張寶華以前仲喺有線嘅時候,已經係靚女一名,不過唔知係咪自從做咗寰亞傳媒集團高級副總裁之後,做嘢辛苦咗,冇時間做運動,發福咗少少,面都圓咗,不過唔緊要,豐滿先係福氣嘛!


text:
北京公交房19路线路(鱼斗泉到房山客运站)
往程:鱼斗泉 到 芦子水 到 大安岭 到 东村村口 到 花台 到 堆金台 到 宝水北站 到 宝水村 到 东泥洼村口 到 西泥洼村口 到 蒲洼狩猎场 到 黄土岭 到 蒲洼山野菜加工厂 到 蒲洼北站 到 蒲洼文化中心 到 蒲洼乡政府 到 蒲洼村 到 议合村 到 议合南站 到 两峪口 到 卧龙窟窿湖 到 卧龙郭里片 到 卧龙苏家沟 到 卧龙村 到 卧龙黄花塌 到 六合路口 到 马安 到 西石片 到 东石片 到 十渡蜂儿峪 到 十渡中心小学 到 十渡北站 到 十渡南站 到 九渡 到 十渡卫生院 到 八渡 到 七渡 到 七渡东 到 六渡 到 六渡东 到 西关上 到 四渡 到 云泽山庄 到 穆家口 到 千河口 到 一渡 到 片上 到 下寺 到 大峪沟 到 蔡家口 到 云居寺滑雪场 到 云居寺 到 大石窝镇下庄 到 后石门 到 六甲房 到 坟庄 到 云居寺路口 到 沿村 到 长沟检查站北 到 二龙岗 到 五侯路口 到 房山岳各庄 到 房山岳各庄中学 到 尤家坟 到 东周各庄 到 瓦井 到 南韩继 到 龙宝峪 到 新街 到 辛庄村 到 大韩继 到 周口店路口 到 周口村 到 顾册 到 牛口峪路口 到 永安批发市场 到 房山客运站
返程:房山客运站 到 永安批发市场 到 牛口峪路口 到 顾册 到 周口村 到 周口店路口 到 大韩继 到 辛庄村 到 新街 到 龙宝峪 到 南韩继 到 瓦井 到 东周各庄 到 尤家坟 到 房山岳各庄中学 到 房山岳各庄 到 五侯路口 到 二龙岗 到 长沟检查站北 到 沿村 到 云居寺路口 到 坟庄 到 六甲房 到 后石门 到 大石窝镇下庄 到 云居寺 到 云居寺滑雪场 到 蔡家口 到 大峪沟 到 下寺 到 片上 到 一渡 到 千河口 到 穆家口 到 云泽山庄 到 四渡 到 西关上 到 六渡东 到 六渡 到 七渡东 到 七渡 到 八渡 到 十渡卫生院 到 九渡 到 十渡南站 到 十渡北站 到 十渡中心小学 到 十渡蜂儿峪 到 东石片 到 西石片 到 马安 到 六合路口 到 卧龙黄花塌 到 卧龙村 到 卧龙苏家沟 到 卧龙郭里片 到 卧龙窟窿湖 到 两峪口 到 议合南站 到 议合村 到 蒲洼村 到 蒲洼乡政府 到 蒲洼文化中心 到 蒲洼北站 到 蒲洼山野菜加工厂 到 黄土岭 到 蒲洼狩猎场 到 西泥洼村口 到 东泥洼村口 到 宝水村 到 宝水北站 到 堆金台 到 花台 到 东村村口 到 大安岭 到 芦子水 到 鱼斗泉


text:
第三日的行程依然是京都
今日用的是JR West Pass
JR West Pass很特別,不用過機,只需要讓閘口職員看看,便可以自出自入,非常方便
依然是在梅田站轉車,先到京都,再轉奈良線到宇治
搵月台浪費了點時間,結果搭唔到快車
幸好快車總會有幾個站會停靠,所以我哋就喺其中一個大站轉乘快車,否則到宇治可能要兩個幾鐘頭
到達宇治時己經九點幾,快將10點,時間真的有點趕
因為東福寺會在4點半關門,中途我哋仲要去伏見稻荷大社
事前已經知平等院裝修屋頂,所以10yen背面的圖案一定看不到
喺觀光中心再一次確定後,便決定不去平等院了
但時間都依然是趕的
宇治係個好清幽o既地方,再加上今日有啲兩,令到呢個城方更顯得特別詩意
可惜時間真的有點趕,所以無入去睇睇
好快就搵到宇治橋同紫式部像
走過宇治橋,跟住沿路指示,好容易就見到宇治神社
再繼續行就會見到宇治上神社
一路都無乜人行,可能今日係平日o既關係
兩間神社都無乜特別,又唔係好大
所以好快就去源氏物語紀念館
我是特意嚟呢度o既
雖然源氏物語我一直都未睇完,但嚟呢度真係有啲朝聖o既心態
入面有3個展館,一間茶室及紀念品專櫃
茶室同紀念品專櫃都係係咁易望吓,所有嘢都有啲貴
而3個展館,一個係展出有關宇治o既畫作同文化介紹,係唔俾影相o既
一個館係擺放咗啲源氏物語入面o既場景同模型
而另一個就係放映室,會放映源氏物語內其中兩個章節o既故事
其實宇治其中一個出名o既原因係喺源氏物語入面,最後嗰10個章節係講喺宇治發生,所謂o既宇治十帖
而呢度o既電影欣賞就係播其中兩個章節:橋姬浮舟o既故事
總共有兩節,每節20分鐘
途中都有啲好靚既景色,又見到啲源氏物語o既場景雕像
本來諗住去食伊藤右衛門或中村藤吉,但分店只有雪糕
而本店又好似好多人咁
其他店舖一係未開門,一係就賣甜品
但因為時間唔夠,而伏見稻荷嗰邊又無嘢食
所以最後都入咗間甜品店食嘢嘞
不過嗰綠茶軟雪糕真係好食,因為佢唔太甜
其實我好怕食甜嘢
其實我哋喺源氏物語紀念館出嚟,個天已經陰陰哋
食完嘢仲開始落兩
所以我都快步咁去搭車去下一站
下一站係伏見稻荷大社
伏見即係烏鴉,稻荷即係狐狸
呢度出名係神社有好多狐狸像
同埋佢哋o既千本鳥居
呢個千本鳥居仲曾經喺電影藝妓回憶錄內出現過
所以而家呢度就開始變咗旅遊勝地嘞
JR站一出就已經係神社門口,朱紅色的鳥居已經喺眼前
沿着路一直上山行,好快就見到千本鳥居
不過由於太多人,而且嗰時已經兩點幾,為咗要趕去東福寺
所以只係怱怱影咗啲相就走嘞,並無繼續行上山
其實再上去o既景色都係一樣,而且要行哂大概要半日o架
伏見稻荷大社同東福寺只係相差一個站,所以唔駛10分鐘就到
未入寺前見到小食檔又買咗啲嚟食
3點幾就到咗東福寺,都有一個鐘頭喺到影相
東福寺係其中一個紅葉名所
所以呢度真係好多遊客,再加上日本人,真係四圍都係人呀
同今朝喺宇治比,真係差天共地呀
而呢度o既紅葉真係好靚呀!
但我鐘重嵐山嗰邊多啲
題外話!
呢個時候朋友又一次跌咗張Pass
發現嗰時我哋已經離開咗東福寺,準備搭車
結果梗係返轉頭,同啲職員雞同鴨講一輪就入返去搵
好彩朋友大概知道喺邊到唔見,所以又係好快咁搵得返
其實我今日o既狀態都係唔係好好
再加上今日由朝早開始已經同朋友有啲言語不咬弦
所以我真的全日黑臉,其實心裡已經不只一次提自己千祈唔好發脾氣
但都難免有時有啲晦氣說話
結果喺伏見稻荷大社嗰時真係差點跟朋友吵大鑊呀
最後我真係有啲頂唔順之下食咗少少葯,
同樣朋友依然不停喺度單單打打
所以發展到最後大家都有啲發晦氣咁離開伏見稻荷大社,連手信都無睇就走
到咗東福寺,我o既情況已經好咗少少
貌似大家都好似下咗啖氣之下,
所以去完東福寺之後,我哋再返去伏見稻荷大社,諗住買返啲手信
先再去京都駅
今日喺最後一站係京都駅,其實我哋都係想喺呢度食晚飯咋
京都駅10/F有一條空中徑路,聽聞風景唔錯
所以諗住食完嘢都去睇吓,但要先解決生理需求先
京都駅入面o既拉麵小路有好多拉麵店,全部都係啲日本出名o既
我哋去咗間比較多人食o既博多拉麵
事實上真係唔錯
食飽飽之後就去空中徑路嘞
其實都係一條長走廊,無乜特別
反而京都駅o既聖誕橙飾仲有睇頭啦
京都o既夜晚都幾凍o架
所以我哋睇咗一輪就決定返酒店
返到難波,我哋又忍唔住去買啲零食同飲品
11月o既關西好乾燥,
今朝起身,我o既咀唇仲嚴重爆裂
唔講仲以為同人打交,俾人打爆咀添呀
所以我見便利店有生果賣仲唔嗱嗱淋買返盒補充水份呀
而嗰包出前一殅薯片
我想講都係算啦
唔好食o架,好似將成包調味粉倒入口咁
嗰個素菜杯麵呢,喺日本就一直無食度,結果俾我帶返香港


text:
2016年6月27日星期一
芫荽水
唔知大家有冇見過芫荽開花,係咁樣嘅,棵芫荽會長到好高而且瘦,啲葉開始似刁草.
小菜園嘅芫荽為數都唔少,咁點呢???
突然,芫荽水呢三個字,在腦海飄過.
係以前屋企老人家會整嘅嘢.
其實唔止中國人,洋人,印度人,南美洲人,都會整類似嘅嘢.
芫荽水外敷內服都得,主要功用係依家潮流最興講嘅detox,即係排毒.
芫荽(最好連根)洗乾淨,加水,慢火加蓋煲十分鐘左右,熄火,唔好開蓋,直到佢完全冷卻.
然後入樽入雪櫃,就可以用來飲用,煲過嘅芫荽氣味無咁濃烈,冇乜怪味嘅.
不過我主要係用嚟洗面,尤其係夏天陽光猛,據說芫荽水有清潔消毒,去暗瘡,美白去斑等等嘅作用.
另一個作用係用嚟做hair rinse,即係用佢嚟沖吓個頭,據說會促進頭皮同毛囊嘅健康,令頭髮可以生得靚啲/重生.
以上都係一啲坊間嘅天然療法偏方,有興趣可以試試.
24 則留言:
原來芫荽咁有用回覆刪除回覆
係呀,而且唔難種呢刪除
未見過咁大棵芫荽,我地認為佢可清熱降火回覆刪除回覆
屋企都係話下火㗎,所以成日用嚟煮芫荽皮蛋滾魚片刪除
幾好喎, 係咪一定要有根先得架?回覆刪除回覆
唔係㗎,不過根嘅功效比葉強,所以如果有,唔好晒,用埋佢囉刪除
幾好喎用嚟外用,細個阿媽有時都會㷛比我哋沖涼!回覆刪除回覆
屋企都係,又係會用嚟沖涼同抹身刪除
網上好多家長用芫荽水醫濕疹.我的朋友把洗好,脫水的芫荽,切粒,入冰櫃慢慢用.我都試過.回覆刪除回覆
醫濕疹我又唔知呀,因為我同身邊嘅人都冇呢個問題,你試過,覺得效果點?刪除
唔知除咗食可以咁用.回覆刪除回覆
基本上可以用嚟自製skin products,洗頭水,洗面水,mask,hair rinse,等等刪除
哈哈…我就只知叫芫茜咋.回覆刪除
細個時母親會滾魚片芫茜湯,聽講可以對抗初患的感冒!回覆
係呀,我屋企都係咁講,可以對抗初患的感冒,同埋發燒,仲有牙肉腫痛刪除
Thanks, Li J!回覆刪除
可惜我這裡賣的莞茜無根的,效用又如何呢?回覆
都可以架,不過根嘅功效比葉強,所以如果有,唔好晒,用埋佢囉刪除
原來芫荽水咁好用,可惜芫荽香港賣得很貴!回覆刪除回覆
因為自己種,又係有機,唔想浪費,一定會好好善用呢刪除
我只知芫茜煲湯可以降火消暑消炎,原來仲可以洗頭@@回覆刪除回覆
係呀,基本上可以用嚟自製skin products,洗頭水,洗面水,mask,hair rinse,等等刪除
- 回覆
係呀,外敷內服都得刪除
好有興趣,我一定會試下呢回覆刪除回覆
如果買多咗,都可以用埋,唔駛浪費刪除


text:
林青霞睡衣LOOK出巡
贊助商連結
現年六十一歲嘅林青霞,近年養尊處優,已經好少出嚟同大家見面;不過,早排嘅下午四點幾,竟然畀東姑喺中環野生捕獲到呢位大美人,佢身邊除咗一個朋友,仲有一個大隻保鑣,搞到東姑都唔敢行近佢半步.
呢日,大美人以cute爆嘅睡衣look打扮出巡,東姑再睇真啲,原來佢着嗰對鞋同老友一樣係黑色毛毛涼鞋,認真係好姊妹.雖然大美人經常孖住劉嘉玲去行山,但着鬆身衫嘅佢,依然隱約咁見到佢有個小肚腩,睇嚟要再做多啲運動先得嘞.期間,大美人口乾飲水,東姑覺得此時此刻嘅佢,似足一個大BB喺度飲奶,好可愛呀!
飲完水之後,大美人就做低頭族,眉頭緊皺狂玩電話,而佢身邊嘅朋友同保鑣就你眼望我眼,表現非常無奈.最後,大美人同朋友由保鑣護送上咗一幢商業大廈,喺裏面逗留咗大約兩個鐘,然後坐住一架四百萬嘅Bentley Flying Spur新車,絕塵而去.
呢個年代,全世界都做低頭族,一身睡衣look嘅大美人林青霞,都冇法子例外,被手機嘅世界迷倒,難以抽離.
大美人飲水時都甚有儀態,吸引咗不少途人向佢行注目禮.
近期,大美人似乎發福咗,搞到小肚腩凸現,係時候增加運動量「纖」走啲肥肉嘞.
大美人真係好鬼可愛,同朋友玩姊妹涼鞋,喺中環人來人往嘅街道,真係好矚目.


text:
飲熱鮮奶的學問
無綫鍾情飲食,除咗擔心觀衆睇睇下電視肚餓經常提供麵食,亦怕我地睇得電視多瞓唔着,長期有熱鮮奶供應.為何家家戶戶夜麻麻都有鮮奶呢,好易解釋,香港食肉文化當道,vegan都唔多個,加上西化生活習慣,牛奶就是必然,對不?你而家走到雪櫃,無鮮奶嘅話就唔係香港人.
唉呀,咁《愛.回家》呢幕都係劇情需要啫,郭少芸特登買鮮奶裝黎諾懿嘛,唔係在家必備來,讓我們忘記另外千千萬萬個夜晚飲熱鮮奶橋段吧.就睇返飲熱鮮奶呢個動作,學問就多,首先要準備一隻杯,呢隻係非一般嘅杯,係非常一般嘅杯,係你同我屋企都未必有嘅default杯;default杯無柄,所以要如此輕鬆徒手攞住杯熱嘢非一般人做到;一般人亦唔會三秒飲完一杯熱鮮奶;仲有,熱鮮奶係無煙嘅.種種非一般,絕非易事.
唉呀,都係個名啫,可能奶係暖嘅,咪無咩煙,咪可以攞住唔覺熱囖.我地就講下個名,點解熱鮮奶要叫做熱鮮奶呢,茶餐廳嗌嘢飲咩,飲咖啡你就飲啦,請人飲咖啡你就請啦,熱咩咖啡呀,汪阿姐咩,阿媽蒸完條魚出來,「埋來食熱魚啦」咁呀?即係呢,佢地手上係可樂又好係凍啡又好,最後佢地都係講俾人聼啫,聼電視丫嘛.呢種做法唔係唔得,始終演戲就係要演,的確唔係要樣樣用真嘢,但係當拍戲嘅時候各單位無咁多心機思考應該點做,就會出現好假嘅情況.咁嘅時候,依情理比較真實嘅道具就幫到手,如果換個mug俾佢地,咪可以唔怕熱囖,但係適量動作都唔少得,扮吹下﹑慢慢飲都唔太多好合理丫;或者真係要用default杯嘅話,咪用真熱奶囖,咁就好自然會有生理反射有各類手勢,唔洗演添.呢場戲,唯一要「睇」就係從透明default杯見到黎諾懿真係飲嗮杯奶,但係飲得多與少從簡單動作已經可以見到,如果呢個係用透明杯嘅原因,就係出腸道具.
當一套電視劇係咁E將隻杯遞來遞去就咁講嗮啲對白就算,仲係咪一個電視劇,仲洗唔洗有聲有畫響電視播,個電視台仲洗唔洗存在?


text:
「你哋香港啲學校冇我哋大陸人嚟讀,有人讀咩?」一個雙非家長上星期六對住廣大傳媒咁樣講.
我處理過很多雙非學童及家長,佢哋啲言論真係嚇死你,我曾經喺網上見到有雙非家長講:「你哋香港啲廁所冇我哋大陸人嚟痾,有人痾咩?」我可以話俾大家知呢個係真人真事,而家好多教育 Course 都教老師應付雙非家長,呢句說話係來自講者的經歷,佢處理過一位雙非女小學生因為唔想排廁格,就喺洗手盤度痾,之後老師聯絡家長,家長就咁彈句咁嘅嘢嚟.
其實仲有好多好過份嘅說話,全部都係家長唔認錯之餘仲聲大夾惡,作為班主任,我都聽過.
例子1:有個好曳嘅雙非學生,喺 PE 堂拎起一個本地學生嘅水樽,然之後倒晒啲水,我聯絡家長,家長話:「你哋香港,唔係我哋大陸人俾東江水你,尿都無得你痾.」
例子2(18禁):有個好曳嘅雙非學生貪玩,畫花咗一本本地學生嘅書,個學生好窮拎綜援,啲書係買二手,揀咗本乾淨嘅,擦到乾淨晒先拎嚟上堂,俾個雙非學生用原子筆塗改帶同螢光筆畫到花晒,寫住XXX到此一遊/二遊/三遊,個本地學生喊晒,我聯絡個雙非家長,家長話:「畫花本書好少事,玩下啫,你哋香港啲學生冇我哋大陸人嚟同佢玩,佢得番條賓周陪佢玩咋!」
後記:好彩出版商俾咗本錯版教師用書我,我冇扔到,就將呢本書俾咗嗰位本地學生先 Settle 件事.係丫,Settle 咗架喇,個雙非學生又點會俾人罰呢?最多俾人警戒兩句,家陣啲校長永遠都大事化小小事化無.
原文連結


text:
又嚟回顧吓click rate先…
2013/02/21
開博7周年誌
又嚟回顧吓click rate先…
8 則留言:
你有幾篇有我的點擊率~哈哈回覆刪除
原來你寫BLOG寫左7年@@!!
我岩岩先開始炸..
其實寫劇評o個D幾開心..
不過要用好多時間..
我有時睇完就算...明明睇左O個一刻有野想講..
不過忙下忙下..就冇左件事..
BTW..我依家都睇韓劇多..好少睇日劇喇....回覆
re:星晴刪除
其實7年係計sinablog+blogger,未計之前再喺blogger和xanga的年代…好久遠耐到我都唔記得…
劇評我一時時有心機,有心機時會cap圖寫多啲,無心機就point form寫晒想講的野出嚟就算﹗
呢幾年經歷過好多人嚟留言又試過水靜河飛到無人嚟,又試過我自己狂寫和忙到一個月出得幾篇,其實無所謂既,有閒情鐘意就寫,之後睇番幾得意的~
韓劇暫時無乜我有興趣的(《想你》仲未埋尾),而日劇,我係想聽番多啲當練listening呀﹗
我以前都有用XANGA嫁..仲好俾心機去研究語法整靚佢!刪除
不過依家真係冇咁多心機喇..太忙LU~
CAP圖係最花心機嫁.有時要CAP一張岩心水GE圖都會REPLAY好多次...
我依家都係有咩想打就打.
真係可能有時會冇人黎留言.不過其實都冇所謂.我都會照打.係自己打出黎.將來笑返一下自己都好..
係呀!!如果太忙.真係一個月只可以出幾篇炸..
你遲D去日本..係時候要練下喇!
不過我依家上緊日文班.都應該要聽多D..
我到依家都未背熟D 50音呀!!>.<
re:星晴刪除
n年前有個frd開了xanga寫日記,我又跟風,寫了一輪又停了,到05年倒又寫番,寫寫吓又唔想寫太多私人野,寧願風花雪月一番,於是可以搬到鮮奶的舊文其實唔多,而且自己睇番都唔知自己想寫乜,有啲topic自己鐘意既就補元番啲內文落去…
我而家喺瘋瘋度睇劇,睇到某個位覺得值得cap就直接caP咗佢…所以我cap得好快﹗哈,之前喺電腦睇,又要screen cap又要去picasa度corp再save as,好煩,而家簡單得多了﹗有圖係有真相既,第時唔記得咗啲劇情睇圖係會易啲recall番…
呢輪我好有心機喪出,其實自上年無啦啦勁睇泡劇就有番心機出文,keep住兩三日一篇咁,多啲產量先多啲人嚟吓…攪旺吓個場啦希望~
哈,日文我真係差在應用,太少機會聽和講…所以要睇多啲日劇先得了﹗加油﹗
我都感激某人, 推你都入下韓坑, 唔係你齋講港劇, 我都唔知點搭爹. 而家仲會寫博的, 其實真係得番幾個, 諗起都有啲唏噓.回覆刪除
咁下年七週年我再黎留言啦~ XDDD 雖然篇篇都會click 黎睇, 但時間關係, 未必篇篇留言. 同可能都係一次過洗你版咁囉, 你習慣下啦XDDDD回覆
RE:紫熊刪除
我真係多得某人唔少呀﹗哈哈,不過聽/吓睇吓新野REFRESH/擴大吓眼界都係好既,跟住而家啲同同都有睇泡劇,大家有共同話題了.其實我講港劇通常都係睇了一兩集的極速後感,大部份都爛尾收場的…
哈哈哈,無所謂啦,得閒你來串吓我門子(但唔好串我﹗),我見到啱搭到嗲的話題又去你度留吓言,傾吓傾吓又識到啲新博友,都OK既,有舊人唔寫,又有新人加入,都幾開心丫…~
得閒返黎呢到睇你D BLOG呀XD回覆刪除
其實我幾中意xanga,成班有一半以上都有,會用xanga去交流.
但交交下就轉左去面書交流!
我有時都會想打xanga當日記,但唔知點解有一日話我PW錯.入唔返.
依家我有時都會返去睇.睇返自己打左咩.有時真係好好笑!!
你咁CAP圖真係好快!我係用電腦呀!
用KMPLAYER較岩位去CAP,有時好難!!
所以一整就會整好耐
你努力出文!我會睇GA! (特別係做功課,做得悶時,我一定會去唔同地方玩,留言就睇情況!)
岩岩TEST完日文.我都覺得我應該要睇返多D日劇,聽多D日文歌先得!!回覆
re:星晴刪除
哈哈,多謝~我n年前喺xanga啲文就係貼歌詞跟住寫幾句無頭無尾的非完整句子,有時無頭無尾到而家睇番我都唔知自己寫乜,所以搬blog時好多太廢的都無copy到,有啲留番既就補吓後感.
面書我只add了真係識的朋友,初期我都有喺面書貼blog link,不過後尾又無了,其實個blog俾朋友知無問題(我都係風花雪月啫),不過係唔想大家留言講野時講了太多真實的東東,我成日想keep番啲私隱,但寫得自己又不免會爆出嚟…條line好難take…
cap圖我初初都係screen cap再喺picasa度save,但太煩了,所以索性在手提睇,直接save,唔使煩.不過就會有好多logo呀字幕組的東東囉~
你也有學日文?(我成日覺得你似係學泡文…XD)…聽多啲日文歌有用架,我成日聽聽吓就發現無啦啦解得明一句歌詞的說…


text:
16號去衛理堂interview, 呢間係first priority, 等左好耐既一日, 仲要in 8:30am (初時有諗過in完衛理堂就去隔離聖役彼得堂in埋, 但晴晴當日太早起身, 晨早一枝奶都冇食, 如果in埋真係會餓扁隻豬, 而且晴晴狀態一般, 唔想迫佢, 最後in左就返屋企), 平時真係瞓到淋一淋囉, o個日7點9整醒佢就拿拿聲換衫換片出門口, 照樣打的, 8點10分已經去到學校, 未落車已經見到有好幾個家庭企o係門口排隊等候, 等左10分鐘左右就被安排進入學校, 去到reception交報名費同拎返張application form, 貼埋name tag就入班房玩 (有o的似啟思咁) (只可以一個家長陪入去interview, 晴晴爸唯有o係禮堂度等我地)
(真係不得不提, 好多小朋友都病, 又咳又流鼻水, 但有o的家長真係由得佢地既小朋友係咁咳又唔遮住個口, 打噴嚏更加不在話下, 有o的小朋友睇落真係好病, 都唔知係唔係發緊燒tim!!! 唉, 搞到我都好驚, in完化後第二日晴晴真係有少少傷風同咳, 還好上星期o係醫生度配定藥, 食左兩日藥先叫做好o的, 唉... )
入到房, 晴晴自己揀左最近課室門口張檯搵個位坐低, 點知唔係佢心水鍾意玩既玩具, 佢想玩既又俾其實小朋友玩緊, 我自己都滴晒汗, 唯有氹晴晴一齊玩呢個玩具, 點知玩到咁上下佢已經停晒口扁晒嘴, 咁岩老師話可以去玩具櫃度揀其他玩具玩, 就帶晴晴過去俾佢自己揀, 最後佢揀左好似Lego咁樣既大塊塑膠積木, 自己拎埋位砌, 仲砌得好開心... 呢個時候, 老師帶埋張form走埋黎, 又問張form上面張相係邊個黎架... 晴晴識得答係黃凱晴, 之後老師問可唔可以一齊玩, 點知晴晴一邊砌一邊話"唔可以"!!! (我O晒嘴囉....), 之後老師又再搵話題同晴晴傾計, 話不如去玩具櫃度搵玩具一齊玩, 晴晴當時都想, 但當佢想企起身既時候老師已經拎左另一套玩具黎俾晴晴玩, 又叫晴晴俾個圓形波波佢, 又俾指令叫晴晴點樣砌, 我初時以為係warm up, 點知到老師行開左冇耐就話要圍圈玩, 心諗, "下? 咁就叫individual interview in完架喇?? 今次真係冇喇...".... 到圍圈玩集體interview, 老師請小朋友同隻洋娃娃shake hand, 大部份小朋友都做到 (有o的見到就喊...), 晴晴都做到, 之後就叫小朋友雙手掂下頭仔, 又雙手拍下大脾, 再拍拍手, 晴晴都ok做到, 之後就請小朋友企起身, 雙手舉起, 但好多小朋友未等老師叫坐低就坐返晒落椅仔度, 晴晴都係咁, 拿拿起抱返佢起身, 再跟老師指示轉圈, 好彩晴晴都好肯做, 感覺上晴晴o係呢一round就比較突出, 因為好多小朋友都冇做.... 都叫做有返o的表現... 到可以走得既時候晴晴先話要去玩滑梯 (真係好, 好過上次o係明我, 未in完已經話要去玩....), 所以去禮堂搵返晴晴爸後就搭車返屋企樓下個公園度玩, in完出黎都係8點9咋!! 真係超快....
衛理堂23號仲有interview, 所以要等到29號先知結果, 希望下午班肯收都好喇, 最多繼續waiting上午班, 話就話帶晴晴去玩, 我地亦都係咁同晴晴講, 但我feel到晴晴其實係覺得有壓力, interview始終有interview既氣氛, 呢種氣氛會帶黎壓迫感, 自己都覺得有壓力, 雖然冇好大既expectation, 但每一次都會希望晴晴有進步, 可能對晴晴黎講都係一種壓力, 所以其實都唔係好想再帶晴晴去interview, 但唔in又唔得, 始終依家留左位既學校唔係最心儀既, 唉....
近日天氣時涼時暖, 一早一晚就涼, 中午出太陽時又熱, 著多件著少件都好易出事, 希望晴晴身體健康
尋日收到蘇浙既interview信, 點知又同真光撞期, 可能唔會去蘇浙interview喇.....
remaining interviews:


text:
之前係 Ipsa 買第 3次野, 會送一次 Facial / 化妝服務, 終於等到呢日啦, 我揀左深層補濕服務, 之前睇其它人既 blog 分享過, 大約都知做 d 乜既.
入到去間 facial 房, 都係一貫 Ipsa 既風格, 簡單既全白米色, 冷氣溫度適中, 仲播放 d 好柔和既音樂, 耐唔時有雀仔聲添, haha, 令人好放鬆, 好舒服.
首 先 BA 幫我做 skin test, 水分 30, 油脂平均 68, 面頰 96, T 位 41, 彈性 48, 肌膚紋理都扁平, 屬第三類混合性膚質, 油份反而面珠油過 T 位, 可能果日係天熱, 係街行左幾個鐘無吸油, 個 BA test 個位又唔準, 所以 d 數據咁怪, 同之前 4月份做果份 test 比較, 水分都係 30, 油脂就高左 19, 始終夏天熱好多, 油分高 d 都唔出奇, 彈性跌左好多, 足足低左 24.... 唉... 唔通之前用 stop 別再錯誤保養時, 搞到塊面乾晒, 連彈性都差埋 !?
跟住 BA 就叫我坐係張 facial 凳, 幫我墊毛巾, 箍頭髮, 都好細心, 然後較低張凳.
首先幫我用 Cleansing Oil 卸妝, Smooth Foam 洗面, BA 好輕手, 好舒服, 發覺平時對自己既皮膚真係太粗魯啦, 然後用掃上 Clay Mask, 個 mask 要等 5 mins, BA 就較暗 d 燈, 叫我放鬆休息下.
過 左大約 5 mins BA 好靜咁入返黎, 用暖既濕化妝棉幫我抹甩 d mask, 然後搽 skincare, 首先係 Ltion EX 1, Water Massage 按一陣, BA 對手好暖, 按完用雙手包住全面, 令個 gel 更吸收, 搽 Metabolizer EX3 亦係同樣手勢, 用化妝棉上完再用手按, 好溫柔好輕力, Eye Cream 呢度最正, 佢按我 d 穴位好舒服, 按左 1-2分鐘左右, 覺得眼位有 d 收緊感, 再搽埋 The Time Reset Essence, 係額頭,腮位,下巴都按摩, 個手法好正, 又係按左 1-2 mins, 都感到全面有拉緊感, 好似俾膠紙黐住咁, haha, 如果日日都有人幫我咁按, 我諗我個千年雙下巴一定會消失呀~~ 搽埋防曬搞掂.
之 後 BA 就打開柜, 入面有吹筒同 d 頭髮用品, 話可以整返好 d 頭髮先, 叫我慢慢, 佢係出面等我, 咁我都係咁二梳下個頭啦, 出到去, BA 俾返 skin test 張紙我, mark 底我用過既產品, 填左張問卷, 問我有冇產品配返, 行左個圈, 見 d set 唔太吸引, 何況屋企都好多存貨, 話唔洗住, 遲 d 先買, BA 都無 hard sell, 好有禮貌咁送我, 但無送 sample 就有少少失望啦 !!!
不過我記得之前有 sis 做過係有敷 paper mask 架, 但我今次只係用 Water Massage 咋, 好似無咁抵, 連埋 skin test total 用左 45 mins, 淨係 facial 我諗 30mins 都無, 唔洗錢都 ok, 但要錢就真係唔太抵啦, 或者俾錢用既野會好 d 掛, haha.
Ipsa BA 服務態度真係超讚, 今人買得好舒服, 亦係我開始鍾意呢個 brand 既原因.


text:
今朝去高山朝市同高山城下町, 中午就去白川鄉, 尋日已經係巴士站用昇龍道高速巴士車票訂好來回車票.
紫格: 酒店, 橙格: 高山宮川朝市
黃格: 高山城下町 (上三之町), 綠格: 高山陣屋
由酒店行去高山朝市約十分鐘.
高山朝市係日本三大朝市之一, 有疏果,各類食品, 手信賣.
我地一路行一路食, 食到好飽.飛弹牛餅, 即叫即整, 熱辣辣, 好好味.
飛弹牛飽
行完高山朝市再行前少少就到高山城下町, 上三之町.高山又叫小京都, 就係因為呢d古老建築.
保存咗古老既日式建築.好完整, 街就唔係好長.巿內其他地方都有類似建築, 呢條街就集中d.
有條水道係門前流過好特别.
宜家主要做旅遊, 有手信店, 食店等.
有飛弹牛壽司賣, 分唔同級數, 有塊蝦餅係底, 都幾好味.雖然都係丸明好味d.
呢間茶乃芽cafe賣綠茶雪糕,咖啡等, 都好味.
行到街尾轉左入下條街有間食飛彈牛朴葉味噌燒, 壽樂久飛彈牛朴葉味噌燒
, 係上二之町 (約黃星位置)..雖然已經係街邊食到好飽, 但都覺得d牛好好味.味噌濃郁, 香口, 牛好好味.吉列牛都好味, 我就鍾意味噌燒多d.個炭爐都好得意.
食完就行過條橋去高山陣屋, 沿路見到遊客坐人力車.
陣屋即係古時嘅衙門, 我地係係門囗影咗相就行去巴士站.
行去巴士站途中咁啱經過郵站, 我地就買咗係岐阜先買嘅合掌屋明信片!
巴士站附近有好多手信舖, 我地行咗陣夠鐘就坐巴士去白川鄉.
今晚去咗食江户前松喜壽司.佢生意勁好, 尋晚去過冇位要訂今晚.
係國分寺附近
地址: 1 Chome-40 Sowamachi
由於餐牌全部都係日文既關係, 唔識叫.我地跟旅遊書叫左一個套餐,有湯,有八件壽司,有飛彈牛,有甜品.
拖羅好好味,我地研究個價錢都好抵,比香港平好多,所以就再叫左拖羅同帶子食.飛彈牛就冇丸明同朴葉燒d牛咁好味.
高山物價比名古屋低, d牛真係好抵食, 價廉物美.
今晚就去左日式溫泉, 開到零晨一點, 溫泉設施都好好.


text:
2014年5月9日 星期五
士多啤梨千層酥
約12cm一件
酥皮麪糰 300g
士多啤梨 20粒
無鹽牛油 60g
牛奶 200ml
蛋黃 2個
糖 60g
粟粉 25g
雲尼拿條 1條
糖粉 50g
糖霜 少量
酥皮在室溫會溶同好痴 所以最好開冷氣整
而且動作要快 酥皮變軟要回雪櫃雪硬再做
唔可以夾硬黎
撒上少許麪粉防粘
酥皮轆成約2mm薄片 大過爐盤少少
將酥皮放在已舖好牛油紙的爐盤上
面頭再舖一張牛油紙 放入雪櫃備用
士多啤梨洗淨後去蒂
太大粒太高身果d可以切去少少
令全部士多啤梨高度相約
焗爐預熱180度
酥皮上放一個網架或者焗盤 防止佢焗得太厚
180度焗約30分鐘
焗完放係室溫攤凍佢
焗酥皮時可以整卡士達醬
雲尼拿條開邊刮出雲尼拿籽
雲尼拿籽,雲尼拿莢入牛奶中煮滾後離火
放室溫攤凍
蛋黃,糖,粟粉混合
加入少許剛才的牛奶
雲尼拿牛奶取出雲尼拿莢煮滾 加入蛋奶液
加入時慢慢加同不停攪拌
煮幾十秒至杰身就可以
等佢冷卻後加入60g牛油混合成卡士達醬
酥皮冷卻後 撒上一層糖粉(細砂糖)
如果無用砂糖都得 焗耐少少就ok
焗爐預熱到最高溫放入 如果可以就只用面火
焗面糖溶晒少少焦就ok 約5分鐘(最好就企係度睇住)
唔係好易燶晒
酥皮用擠花袋擠出幾行卡士達醬
橫直各三行
再放上士多啤梨約16粒
另一塊酥皮反轉擠幾行卡士達醬後蓋上
最後加少少糖霜 雪一陣就完成啦
2 則留言:


text:
博出位
相當年
人愈大就愈懷念舊時,藝人明星都一樣,就好似校長譚詠麟.早幾日佢喺微博 po咗幾張舊照,除咗分享佢呢啲咁珍貴嘅風光時刻外,仲不忘騷吓佢曾經擁有嘅 fit爆身材.此外,蔡少芬,劉松仁,盧凱彤,鍾舒漫亦開心「些牙」舊相齊齊想當年.
譚詠麟 chok住露點
嘩!乜廿幾年前嘅阿倫已經識得 chok住影相,雖然舉啞鈴個樣好似好勁,不過手臂嘅線條唔係咁出囉!好彩仲有激罕嘅露點相補番數啫!校長仲話自己:「入水能游,出水能跳,站着能舉.」
鍾舒漫鋼琴少女
呢個彈緊鋼琴嘅少女係鍾舒漫,當時只有 11歲嘅 Sherman戴住副老土眼鏡,認唔出真係唔奇.女大十八變,依家靚晒咪得囉!
蔡少芬索爆 17歲
17歲卜卜脆,講緊嘅係蔡少芬,佢當年 17歲就參選港姐,不過輸咗俾郭藹明同周嘉玲,只係得個季軍.依家睇番 24年前嘅蔡少芬,其實同今日都分別不大.
劉松仁官仔骨骨
從影超過 40年嘅松哥劉松仁,到今日拍劇都依然做男主角,除咗佢寶刀未老好戲之外,當然係佢嘅俊朗外表夠煞食,咁官仔骨骨嘅小生家陣真係好難搵.
盧凱彤 baby fat
14歲就組成「 at17」入行嘅盧凱彤,雖然傳過佢同性戀,近年亦不幸患上抑鬱症而消失喺樂壇,但睇番當年初入行嘅佢都幾清新同開朗吖!


text:
等了又等,等了又等,等o左好幾年o既日本中部北陸之旅終於完滿o甘去完返o黎嘞!之前曾經有兩次打算去,點知一次遇著豬流感,一次遇著311,311 o果年仲要係已經買埋機票,而最後就改o左去新加坡.
或者之前出發唔到,其實亦唔係一件壞事,因為我o地真係好好彩,遇著日圓貶值,而且o甘啱Asia Miles又做Promotion,原本要30,000里先可以換到名古屋機票,依家只係用21,000里就可以換得到.今次o既旅程真係慳o左錢又慳o左里數呀!(即使D Yen無平到,Asia Miles無做Promotion,我o地好早之前就已經決定o左今年5月一定一定會出發呀!)
呢次o既旅程真係好精彩,最靚o既就係雪山,係今次o既重點行程,我o地有從遠o既望過去,又有由底處望上去,亦有從高處望落去,更試過身在其中,每一個景色都好美好美.可以見到o甘靚o既景色,亦要感恩幾乎每日都有好天氣,我o地今次運氣算幾好哩!只係去白川鄉o果日一整日落雨,或者雨毛毛都唔錯呀!山谷o既合掌屋都o係煙雨毛毛當中,好有意景哩!唯一有D失望o既係,o係冰見睇唔到壯觀o既立山連峰,有D可惜呀!不過做人唔可以太貪心,我o地其實已經係好好彩,對於呢次o既旅程已經非常滿足嘞!
旅程當中,老公有D黑仔,唔知係相機問題定係張記憶卡問題,有D相o既files壞o左,好彩唔係太多張,而且主要都係夜晚影o既食o野相,損失唔太慘重,但係都有少少唔開心呀!之後有更慘o既情況出現,o係將要去最靚o既地方之前,老公部D200竟然壞o左,真係情天霹靂呀!雖然老公有部機仔,但係都唔夠大機好用呀!但係要壞起上o黎又有乜辦法,慶幸o既係仲有相機用哩!再跟住o既某一日行上高地o既時候,老公件羽絨腳邊比個背囊勾爛o左,雖然未至於一大個窿,但係就係爛o左,而且件羽絨仲係好新著過唔係好多次呀!老公經過呢三件黑仔事,總算無再比黑仔菌纏住嘞!
之前去過日本兩次,不過都係跟團,今次終於可以日本自由行,發覺原來感覺係好唔同.o係呢次o既旅程,好感受到日本人係非常有禮貌,好自律,好守跌序,無論大人同小朋友都好禮讓,唔會爭先恐後,呢樣o野o係去犬山城同名古屋城感受最深,去呢兩個地o既時候正正係日本o既黃金週,人好多,o係城裡面o既樓梯好窄,佢o地會排隊等上落,唔會打尖.過馬路o既時候,日本人大部份都好守窺則,唔會亂闖紅燈,我同老公受到佢o地感染(唔好意思)o係日本o甘多日都無亂闖燈哩!o係車入面無人講電話,甚至連來電o既聲都好似無乜,更加無人會開著個Speaker打機,車入面都好靜,無人會大聲講說話,如果香港人都好似日本人o甘懂得去顧o下其他人感受,會係幾o甘好哩!日本人好愛護大自然,對傳統文化好重視.記得o係兼六園出口o既地方,有一棵樹生o左o係路中間,如果o係香港,呢棵機應該一早已經被謀殺嘞!香港人就連木棉花樹飄落o黎o既棉花,忍一刻都忍受唔到,更何況係一棵阻住出入o既樹.日本有好多咩祭咩祭,我o地好幸運可以o係熱田神宮感受1900年祭,除o左可以睇到屋台,更可以親身感受佢o地o既傳統文化,一次好難得o既體驗呀!
原本已經喜歡日本,經過呢次o既旅程,對日本又有多一點o既認識,令我更加喜歡日本呢個地方,好希望可以再有機會到日本自由行呀!


text:
NOV-11
太懶既關係宜家先補打番個Blog~
早0係11月11日我已經約左vivian試妝啦~ 收工之後就約埋阿媽一齊去北角尋找vivian既home studio~
第一次試妝, 唔係好識, 所以一早準備左少少自已鐘意既圖上去俾vivian參考, 同埋叫阿媽去幫下眼.唔叫小丙去係因為怕佢悶, 同埋朋右都話其實叫男朋友上去作用唔大, 因為佢地唔識分咩叫化得好~
小丙曾經調亂兩個MUA blog, 一個我話幾鐘意, 一個我話唔鐘意, 所以我都相信佢係唔識分0個類啦~~
上到vivian度簡單講解我既要求:貼近膚色, 自然d, 同埋眼要精神d
跟住就開始試啦~ 今日總共會試2頭2妝
一路試妝, vivian就一路同我分享佢信主既經歷, 講到好似黃大仙咁有求必應 =]
話佢初初0係北京想回港工作, 佢就求主俾佢一份唔駛打工, 自由度大d既工作, 冇耐may chong就問佢有冇意思part黎做MUA
初初開始做冇乜appointment, 佢又求主令佢既appointment排滿同埋希望每個月有$18000 (好似係咁多~唔記得啦)~ 跟住主又應許佢...
我以為唔可以求d 咁實際既野架添....
感想:
vivian都幾細心同快手, 頭set得好, 真係做到我俾圖佢既效果~! 同埋化妝風格真係好似may chong, book到唔到may chong既真係可以考慮搵下vivian啊~
妝上鏡係ok既, 但我覺得真人有d太濃, 濃到我一照鏡就嘩左出黎~~
因為明明影相ok所以覺得好surprise!! 可能台式妝個眼妝係會誇張少少, 唔太適合我啦~
最大既問題係, 雖然我自己係認得我自己, 但都有好多朋友睇完話個樣唔似我.....咁真係唔ok, 如果成日影d相出黎都唔似自己....咁我接受唔到
最後我都係堅持要試埋另一個MUA先


text:
2015年3月27日 星期五
不一樣的運動 [忽然1周 - 1026] MW,
博出位 不一樣的運動 如果唔係有圖為證,都真係唔信呀!華哥任達華啱啱過完 60歲生日,為咗 keep住副好「波地」,一得閒就走入健身室.不過佢做嘅運動唔係一般嘅跑步或者舉啞鈴,而係跳疊高咗嘅軟墊,至少有 3呎幾高,的確唔係普通人做得到,呢啲真係叫有心有力嘞!相比起方力申同「方太」鄧麗欣雙雙孭住啲 4.5公升水跑步籌款,就明顯難度高好多喇! 任達華 60歲有心有力 身形 fit到爆嘅華哥,上星期佢先過 60歲大壽,想 keep住有心有力,咁就要不停做運動兼挑戰難度.今次佢喺健身室挑戰 3呎幾高嘅軟墊,只係助跑咗幾步就起跳,佢仲話下次要挑戰更高嘅高度. Picture Data 方力申 打孖助人 方力申同鄧麗欣近排成日糖黐豆咁見人,今次仲為咗「揹水一戰」籌款,打孖一齊上.每人要孭住 4.5公升水跑 15公里嘅山路,睇得出呢對「小夫妻」唔單止恩愛,熱愛運動仲好熱心助人. 丁子高 咬實牙關 平時有練開跑步同健身嘅丁子高,今次為咗籌款都去得好盡,睇吓佢孭住啲水跑步呢個樣,睇嚟好辛苦咁喎! 黃智賢 左手抽擊 當好多人都走去行山跑步時,黃智賢就打網球嚟強身健體.原來佢仲係左撇子,佢手臂啲肌肉好發達呀! 姜麗文 騷馬甲線 後生女有咩好,就係唔怕露,佢仲係外國返嚟嘅姜麗文.鬼咩!佢練到馬甲線都出埋,唔露下腰又點對得起自己呀,不過佢冇提到隔籬嗰位係邊位仁兄囉! 黃佩霞 轉場搵錢 身為瑜伽導師兼 Pure Yoga創辦人嘅黃佩霞玩瑜伽唔出奇,但係呢排轉場去咗新加坡教瑜伽,搵錢之餘,仲當旅行,呢啲咪醒囉!


text:
全知言
率先揀 我最喜愛男女歌手金曲係……
呢個年代成部手機 song list都係韓文歌.講真你今年又有勁 loop邊首廣東歌呢?雖然歌係少咗人聽,但各大頒獎禮 must go on.陳奕迅,容祖兒依然係唔少歌手心目中大熱,就快嫁人嘅 Ella BB就扒冷估周柏豪,人妻梁詠琪就話鍾意睇王菀之套《老表》仲話:「佢今年個勢好勁.」熟知大台規矩,果然世事都俾 GiGi看透!
官恩娜選柏豪 Gin Lee
我覺得 Gin Lee真係唱得幾好嘅,我真係幾喜歡佢嘅聲音同演繹.咁男歌手就周柏豪啦,幾好呀,佢啱啱個演唱會都好成功!啲歌都愈來愈好.最感動嘅歌,我諗〈高山低谷〉(林奕匡唱)令我幾有共嗚嘅歌.
小肥揀安仔 祖兒
今年最佳女歌手我會揀容祖兒啦,佢自己好勤力,我本身就好鍾意.金曲我覺得係許志安〈流淚行勝利道〉,真係聽到我呢…….好順利成章,(男歌手)我會揀許志安,因為好多小道消息都傳係佢啦,我覺得係佢!
梁詠琪貼菀之 Eason
我心目中嘅男女歌手呢,就係陳奕迅;咁女歌手呢,我諗係王菀之囉.佢今年個氣勢好似好勁,咁我有睇過佢拍嘅電視劇呀,同埋好鍾意聽佢唱歌.
鄧麗欣買千嬅 安仔
我心目中最受歡迎男歌手係許志安先生,而女歌手係楊千嬅小姐.因為安仔啲歌好好聽,尤其〈流淚行勝利道〉啦,我亦會揀呢首做金曲嘅,聽咗一次就喺我腦海中,我覺得呢首歌係非常成功,好講得中好多人心聲.
各有各 Like
現今香港樂壇頒獎禮,基本上陳奕迅,容祖兒玩晒,不過後生仔就唔係咁諗,佢哋心目中各有喜好!原來吳若希首〈越難越愛〉真係好 hit㗎!
倉鼠 17歲 愛柏豪
周柏豪囉,唔知喎,一出道已經睇佢喇喎.女歌手?其實冇喎.金曲周柏豪〈還記得〉囉.
阿 Mi 20歲 冧若希
林峯,佢唱歌好聽囉,樣又靚仔.女就吳若希,金曲佢嗰首〈越難越愛〉啦.


text:
郭藹明同老公劉青雲結婚18年,婚後佢就專做人妻,甚少現身幕前,最多都係同老公出幕頒獎禮.低調開嘅郭藹明噚日就去咗西貢市中心,48歲嘅佢索顏配身,仲keep到白滑嘅皮膚,真係恨死唔少人,其實佢曾經接受過訪問分享3招護膚心得.第一招 中醫調理
郭藹明話當年踏入三字頭身體已feel到分別,佢仲話去到四字頭就覺得體能差咗,每次捱夜之後,就算瞓番三日都補唔番.咁又點解救呢?郭藹明就話要多啲注重自己身體,佢仲話間唔中都會睇中醫調理下身子o添!第二招 按季節轉護膚品
要keep住皮膚好,護理肌膚係好重要,郭藹明就話畀大家知按唔明季節揀啱自己用嘅膚質護膚品係非常重要,好似夏天咁,就要用清爽同埋防曬度高嘅護膚品,而秋冬天氣乾燥,就要換可以滋潤皮膚嘅產品.」第三招 多飲湯水
做得人妻梗係要識得煮番幾味,而郭藹明身材非常之咁slim,睇嚟佢好有心得咁噃!不過郭藹明就話自己唔會節食,乜都會食,不過如果食得太heavy,第二日就會食得清淡啲調節吓.佢仲介紹話夏天佢最鍾意食冬瓜同鴨,秋天就食木瓜,去到冬天呢就會煮南瓜或黃耳湯.除此之外,佢仲話keep住有做運動嘅習慣都好緊要!
2016年7月15日 星期五
(又係美魔女)年近50仲keep到 郭藹明3招養膚 __,郭藹明,
郭藹明同老公劉青雲結婚18年,婚後佢就專做人妻,甚少現身幕前,最多都係同老公出幕頒獎禮.低調開嘅郭藹明噚日就去咗西貢市中心,48歲嘅佢索顏配身,仲keep到白滑嘅皮膚,真係恨死唔少人,其實佢曾經接受過訪問分享3招護膚心得.第一招 中醫調理


text:
燒嘢食
燒嘢食(Barbecue,又叫BBQ)係煮食方法一種,通常指直接用火燒啲嘢食,令到啲嘢由生變成熟,中國大陸亦有人叫「烤肉」.呢個係好原始嘅煮食方法,比生食飲血進步少少.燒嘢食唔同煎,炒,炸等等方法,嘢食通常唔會放晌任何兜形器皿上面嚟煮,而係用好長嘅叉拮住啲嘢伸出去火上面直接燒,所以燒嘢食一定唔得無叉用.
隨住時代進步,加埋各地文化加鹽加醋,燒嘢食呢一門歷史悠久嘅玩意,喺各地開枝散葉,變出好多花臣.本質亦由幾億年前淨係應付日常所需,變成家下嘅搵錢活動,交際應酬,朋友聚舊,具備多樣功能.
燒嘢食最麻煩同最要求技巧嘅步驟係透爐,而最擇使就係落雨,無叉用同埋有食齋嘅人參與.不過隨住現代化同商業化嘅燒嘢食模式興起,加上燒啲嘢食越嚟越五花八門,呢四種問題已經基本得到解決.
燒好嘅嘢食最好自己食,同廣東人講「燒畀你㗎」好唔老黎.
古今分別[編輯]
之前[編輯]
當人類重係晌捕獵同採摘野果充飢嘅時代,一切幾乎都係即食.士多啤梨蘋果橙係,飛禽走獸殺咗返嚟都係生食,停留晌茹毛飲血嘅階段.當人類發現鑽木可以取火,就開始利用火嚟改善生活,好似照明,取暖以及煮食等等.由於冇任何裝嘢嘅砂煲罎罉,一切都係用手又或者用樹枝代手去做.搵啲柴同葉返嚟去起火,用樹枝木棍直接拮住啲啱啱打返嚟嘅豬牛羊等等肉類,直接同火接觸,燒到佢出煙變色熟晒,食得,就係古代嘅燒烤,其實同家陣三五成群郊野燒嘢食好似,不過用具同玩法當然先進好多.
而家[編輯]
今時今日,燒嘢食唔再係醫肚咁簡單.燒嘢食成為飲食業中其中一門最撈得起嘅生意.世界各地發展出好多具備當地風格,各有所長嘅燒烤類型.韓燒,港式燒味,東南亞串燒等等都好受大眾歡迎.而且,古代燒烤通常一個人搞掂,為滿足生存必需充飢,食完就算.家陣啲人燒嘢食啱啱相反,一個人無論去郊外定係入餐廳燒嘢食都唔常見,因為除咗醫肚,好多時喺為咗聯誼,係人類社會一種人際交流活動.都市人會約埋去燒烤餐廳唰餐勁,鄉郊居民會叫埋鄰居老友嚟開個燒烤大會,邊食邊吹水,都見到燒嘢食呢件事晌現代嘅轉變同功能轉換.有得食有得玩有意義,一舉幾得.
燒嘢食用嘅嘢[編輯]
火:燒嘢食梗係要起火.一般郊遊/沙灘,又或者街邊串燒檔,用燒烤爐燒嘢食都係用炭.起火過程叫透爐或者起爐,並唔簡單,好講透爐條友學藝精唔精.餐廳就方便得多,燒嘢食甚至唔再一定見到火.利用電或煤氣爐加熱鐵板,一樣可以整熟板上食物.呢種方法多見於韓燒.
架生:露天燒烤一般係用燒烤叉,晌燒嘢食之前用水洗或插沙,之後燒一燒,再用紙抹,作為清潔程序.坐地式燒烤爐則用長鐵夾,放嘢食晌烤架燒,之後直接分畀食客.用嚟食嘅架生都係嗰堆木筷子膠刀叉同手,裝嘢食不外乎紙碟同膠碗.
各地燒嘢食用咗好多唔同嘅架生,港式燒乳豬用大鐵鈎,都係因應件嘢食大細而發展出嚟.
燒:直接叉住嚟燒.差唔多食得嗰陣,有人鍾意加蜜糖或者燒烤醬,帶出食物香味.有一門方法會用錫紙包住金菇牛肉,番薯粟米等等要耐啲先食得嘅嘢放晌炭執邊煨同烘,大概到中段開封就食得.不過由於火力大細好難控制,好多時拆開嗰陣啲嘢食都燶晒.錫紙包燒法一般會落較多料,好似豉油,蒜頭,BBQ醬等等以前唔會出現晌燒烤爐嘅醬.有另外一啲方法會將食物用半個人咁高嘅鐵叉拮起,然後晌啲火隔離係咁轉,都係要令每一部份嘅肉均勻變熟.
嘢食:香腸,牛/豬/魚/蝦等等種類嘅丸幾乎必定出現.其他生肉例如雞翼,牛/雞/豬/羊扒,魚蝦都係大眾選擇.一般街邊肉食店都有啲醃好晒,買嚟可以即燒嘅肉食.非肉食類嘢食通常有麵包,棉花糖,粟米,番薯,冬菇等等.菜少見啲.
餐廳以開放自助嘅形式任揀任攞,食物選擇都係大同小異.
水:有嘢食無嘢飲點得,想渴死咩.而食飽之後執嘢又可以來淋熄爐火.
燒嘢食地方[編輯]
歐美嘅人經常會晌屋企個花園度搞燒嘢食,叫埋三五知己隔離鄰舍一齊嚟聯誼.由於地方大,十幾廿人邊食邊玩邊吹水,悠悠閒閒過個歡樂下晝,非常寫意.
好似香港呢啲太細嘅地方,搵個後園燒嘢食唔係咁容易.唔少私人樓個天台都畀住客租嚟燒嘢食,而政府晌唔少沙灘同郊野公園都整咗好多石造嘅燒烤爐,畀市民燒嘢食.市民拎齊架生,先到先得,等到個爐就有得你燒.大時大節,免費爐例必供不應求.有啲有公眾爐嘅地方會有私人營業嘅燒烤檔,齋提供鐵架爐租畀人,不過收費幾揦脷,大節日更加會坐地起價,比閒日高一到兩倍不等,重要限制時間.
近年有新興燒烤樂園湧現,晌一啲位置離市區幾遠,但係風景幾正嘅地方開設一大個燒烤場.裏面提供所有嘢食同架生,重有玩嘅嘢,好似足球直播,麻雀耍樂等等,畀錢就有得玩有得食,成為好多家庭聚會或者集體活動嘅去處.
串燒好味抵食,晌各地嘅露天市集或食街都見到串燒檔開到成行成市.串燒流行令到市區任何一條街邊都變成燒嘢食嘅地方.
晌露天地方燒嘢食,好處係啲煙可以自然散走,唔會搞到一陣味.不過時下好多餐廳經營各國嘅燒烤菜,令到燒嘢食可以登堂入室.食客可以嘆住冷氣,自己一邊燒一燒食,又或者職員燒,顧客食.燒嘢食經已唔再一定搞到周身汗污糟邋遢,而係一年四季都可以舒舒服服.燒烤餐廳較常見係做韓燒,皆因佔地唔多,一個場可以開多幾圍.而且晌鐵板中間放個爐做埋打甂爐更係越嚟越普遍,令食客有雙重嘅享受.
資料[編輯]
- 香港燒烤露營指南,李日陽,萬里機構 ISBN 962-14-2347-3
連結[編輯]
- 短線遊:郊野公園BBQ唔使帶炭 壹蘋果網絡
- 港式燒烤(英文)
- 港式燒烤嘅樂趣(英文)
- 港台中秋小不同


text:
海運大廈印象
我腦海中既海運大廈…
有d鋪,我永遠都記得.有d鋪,甚至好似依家仲係度.
行果條大樓梯上去,一入門口,左邊角落就係一堆幾間「奇怪既古董店」,唔係淨係古董,都包括一d世界各地既得意野.細個果時行過就一定會去睇佢果d燒成奇型怪狀既可樂瓶…
之後係一堆珠寶店,「貴錶」店,但唔係依家果幾間.之後到第一個大廳,即而家成日搞車展果度,左邊有酒鋪,以前成日賣「酒辨」,即使我地呢種窮等人家,都有能力買幾隻返去放櫃度當擺設.
之後有「哥哥公司」,玩具店.當年黎講算高級野,鬼仔玩具.我地有得睇冇得買.當年d售貨姐姐係冇面比既,態度「真實」到依家你地d後生仔想像唔到,擺明黑住塊面大聲叫你地d爛鬼細路咪亂搞d貨呀,你地呢d細路買唔起架喇咁.反正佢d鬼佬顧客聽唔明.
斜對面係See's Candy時思糖果,依家應該仲係度,但好似已經轉左鋪位.總之以前係在地面果層既.當年我仲係會話,大個左賺到錢就會入去買比阿媽食.
再入d就好難記喇.再入面已經無法記得邊個鋪位係d乜,只記得有幾間專賣大肚衫,有好多賣BB野,仲有幾間阿差賣地氈既.我細個經過都好驚,總覺得賣地氈果d鋪頭都好陰森恐佈.
2013年5月6日
海運大廈印象
海運大廈印象


text:
27/06/2008(星期五) 雷雨 香港 → 香港赤臘角機場
今日一出門口就勁落雨,好彩都同阿B女媽咪順利去到巴士站.但同伴LH就因為太大雨同我哋會合唔到要自己出機場.
十點機,我哋七點半已經到咗,諗住可以早啲check in啦!但法航啲人話counter未開要等一吓!咁咪等一陣囉!呆吓等吓到八點突然見到電子板話我哋班機要delay一日. 吓…1日,一定係眼花,冇可能發生,再埋counter問,個staff竟然話唔清楚呀!你自己埋對面排隊問吓啦!
嗱嗱淋去排隊,嘩!原來好多人喺到排隊啦!
有啲法航職員分派張通告比我哋,大致都係話班機今日飛唔到要延遲到明日,但並冇註明原因.再問啲職員又係答唔知. 我哋都排咗個幾鐘頭先埋到counter,得到嘅答覆係今日只有一班早機去巴黎,就係我哋嗰班,另外有班要喺芬蘭轉機,但都close咗counter,飛機亦就起飛嘞!如果一定要今日飛法航今晚十一點有一班,但班機over-book咗,所以我哋只可以放嘅waiting list,要今晚嚟等睇吓上唔上到. 唉!最後我哋冇得選擇吓都係要搭返明朝機,佢話比返三百蚊車馬費叫我哋返屋企,明朝七點前要去到押口等上機,嘩!我哋今次冇咁順灘,我哋唔走呀!咁佢就話安排今晚喺機場酒店瞓一晚.真係好掃興呀! 喺酒店攞房都搞咗好耐,成十一點半先上到房,我哋三個人就分咗三間雙人房,而每間房都可以打三分鐘免費IDD,哩啲都係問佢先話比你知有嫁咋! 咁我哋上到房就打電話過巴黎間酒店話我哋要delay一日先到,但唔知係咪嗰邊重係清晨呢!同我講電話個人把聲好後生 ,又好似知啲唔知啲,我話今晚嚟唔到佢話YES,我話緊嗰四晚keep返間房比我哋佢又話YES,咁我問可唔可以今晚酒店費唔好claim我哋,佢又話YES..YES..OK..OK,咁我咪問底佢個名啦!有咩嘢都有得跟吖嘛!但嚟到哩到佢就好似唔識聽嘞!問極都講唔出,咁我用我謹謹重記得嘅法文問佢個名,咁佢就答咗一個好難聽到我唔明嘅字,咁我用法文叫佢串個字比我聽,佢就係到兒兒哦哦都串唔出,唉!算啦!就夠三分鐘都係晏啲先再打過搞個話得事啦!而LH就託佢個朋友幫我哋send個e-mail過去先!因為都係白紙黑字清楚啲. 之後我哋返落機場Air France個counter問佢哋攞返封信要有今次delay航班理由(但之後睇返原來佢哋打錯咗個航班編號),搞掂晒都十二點幾要去食晏啦! 我哋攞住啲couple間間舖頭睇過都係去食buffet最底,於是就用一張HKD160.00嘅couple食咗一個價值HKD180.00再要加一嘅Lunch Buffet嘞!嘢食都 OK啦! 食飽飽就諗住過去博覽館睇吓啦!原來喺機場上機鐵係唔使入閘嫁!就咁上車就得嫁啦!過到去閘口個工作人員話博覽館而家冇展覽所以休館冇嘢睇喎!佢建議我哋出咗閘之後沿住馬路行返去機場二期啲商場行,我哋緊係唔行返去啦!最後冇出到閘原車返機場,一毫子都唔使比坐咗兩程機鐵呀! 返到機場行吓SKYPLAZA同探知館,行吓HEA吓!無無料料又五點幾,唔係今日我老細都放假我真係想返工取消今日假,無端端就晒咗一日假. 返上房又再打電話過巴黎間酒店,今次哩個應該係老板娘啦!我一講個名佢已經知道啦!佢話收到我哋個e-mail,之後四晚嗰間房留返比我哋冇問題,但今晚因我哋唔夠二十四小時通知所以理論上係有權收我哋錢,但佢明我哋唔係蓄意,所以話如果今晚間房可以租出就唔claim我哋,否則我哋就要比埋今晚嘅房租,都合理吖! 然後又係晚飯時間,都係Buffet呀!不過好似同晏就啲嘢差唔多,價錢就係HKD308.00再加一.都幾貴啊!我哋張 couple 就值HKD260.00 食飽飽返房睇吓電視就瞓啦!明朝要五點半就喺大堂集合啦! 再攞啲證件呀,登機證呀,同其他文件出嚟睇吓先發覺原來航空公司封信係打錯咗航班編號嫁!唉!點攪嫁!明日又要去攞過張!哩間法國航空下次真係要慎重考慮呀!
我哋都排咗個幾鐘頭先埋到counter,得到嘅答覆係今日只有一班早機去巴黎,就係我哋嗰班,另外有班要喺芬蘭轉機,但都close咗counter,飛機亦就起飛嘞!如果一定要今日飛法航今晚十一點有一班,但班機over-book咗,所以我哋只可以放嘅waiting list,要今晚嚟等睇吓上唔上到.
唉!最後我哋冇得選擇吓都係要搭返明朝機,佢話比返三百蚊車馬費叫我哋返屋企,明朝七點前要去到押口等上機,嘩!我哋今次冇咁順灘,我哋唔走呀!咁佢就話安排今晚喺機場酒店瞓一晚.真係好掃興呀!
喺酒店攞房都搞咗好耐,成十一點半先上到房,我哋三個人就分咗三間雙人房,而每間房都可以打三分鐘免費IDD,哩啲都係問佢先話比你知有嫁咋!
咁我哋上到房就打電話過巴黎間酒店話我哋要delay一日先到,但唔知係咪嗰邊重係清晨呢!同我講電話個人把聲好後生 ,又好似知啲唔知啲,我話今晚嚟唔到佢話YES,我話緊嗰四晚keep返間房比我哋佢又話YES,咁我問可唔可以今晚酒店費唔好claim我哋,佢又話YES..YES..OK..OK,咁我咪問底佢個名啦!有咩嘢都有得跟吖嘛!但嚟到哩到佢就好似唔識聽嘞!問極都講唔出,咁我用我謹謹重記得嘅法文問佢個名,咁佢就答咗一個好難聽到我唔明嘅字,咁我用法文叫佢串個字比我聽,佢就係到兒兒哦哦都串唔出,唉!算啦!就夠三分鐘都係晏啲先再打過搞個話得事啦!而LH就託佢個朋友幫我哋send個e-mail過去先!因為都係白紙黑字清楚啲.
之後我哋返落機場Air France個counter問佢哋攞返封信要有今次delay航班理由(但之後睇返原來佢哋打錯咗個航班編號),搞掂晒都十二點幾要去食晏啦!
我哋攞住啲couple間間舖頭睇過都係去食buffet最底,於是就用一張HKD160.00嘅couple食咗一個價值HKD180.00再要加一嘅Lunch Buffet嘞!嘢食都 OK啦!
食飽飽就諗住過去博覽館睇吓啦!原來喺機場上機鐵係唔使入閘嫁!就咁上車就得嫁啦!過到去閘口個工作人員話博覽館而家冇展覽所以休館冇嘢睇喎!佢建議我哋出咗閘之後沿住馬路行返去機場二期啲商場行,我哋緊係唔行返去啦!最後冇出到閘原車返機場,一毫子都唔使比坐咗兩程機鐵呀!
返到機場行吓SKYPLAZA同探知館,行吓HEA吓!無無料料又五點幾,唔係今日我老細都放假我真係想返工取消今日假,無端端就晒咗一日假.
返上房又再打電話過巴黎間酒店,今次哩個應該係老板娘啦!我一講個名佢已經知道啦!佢話收到我哋個e-mail,之後四晚嗰間房留返比我哋冇問題,但今晚因我哋唔夠二十四小時通知所以理論上係有權收我哋錢,但佢明我哋唔係蓄意,所以話如果今晚間房可以租出就唔claim我哋,否則我哋就要比埋今晚嘅房租,都合理吖!
然後又係晚飯時間,都係Buffet呀!不過好似同晏就啲嘢差唔多,價錢就係HKD308.00再加一.都幾貴啊!我哋張 couple 就值HKD260.00
食飽飽返房睇吓電視就瞓啦!明朝要五點半就喺大堂集合啦!
再攞啲證件呀,登機證呀,同其他文件出嚟睇吓先發覺原來航空公司封信係打錯咗航班編號嫁!唉!點攪嫁!明日又要去攞過張!哩間法國航空下次真係要慎重考慮呀!


text:
當然就有天天海南雞飯啦,另外仲有真真粥品,佢D粥好似糊仔咁,應該係打爛咗D米再煲,我個人口味就覺得好好味!仲有生魚片,撈咗D酸嘅汁同配菜,都幾清新,食完又無肚痛!不過無冷氣就真係好熱喇,食到身水身汗!
一埋位我就買咗個背囊喇!去旅行都去用背囊舒服D,即刻成身輕晒!
之後仲去咗Bugis Street,旅遊書話係新加坡女人街,我覺得似旺角中心多D.最鍾意Shopping嘅我,拍住都鍾意買野嘅媽媽好合拍,兩母女都有斬獲!Yeah~~
本黎我同媽媽一齊行,積同佢媽媽自己行,點知未到約定時間同地點,竟然喺商場撞到.咁就一齊再行去Haji Lane.
好多特色小店,賣衫,藝術品嘅又有,Cafe同餐廳都有,本身諗住搵間Cafe坐低飲杯野,但揀啱嗰間又冇位,之後行番去Bugis Centre,搵咗間Cafe坐低休息一陣.
休息完之後,我地就去咗克拉碼頭嘅The Central,我地出咗去碼頭邊影下相,又睇下晚餐食咩.
我地沿住Boat Quay一直行,本身想食珍寶,但又好似食咗好多日海鮮唔想再食.
其他餐廳都有好mood,但又揀黎揀去都無咩心水.加上距離上機仲有一段時間,所以想搵間餐廳慢慢坐,所以又唔想坐露天怕太熱.行下行下就見到一間叫做「陳福記」,個店員好熱情咁介紹,佢重點係介紹佢地個黃金炒飯,話點樣得獎,講到好吸引,我地見佢個餐廳又有冷氣,所以就俾佢吸引咗入去喇.
點知,點菜嘅時候就知中伏喇!佢嘅黃金炒飯係咪真係好食就唔知喇,事關我地見佢個餐牌,最細size嗰個都百幾蚊港紙,百幾蚊叫一碟炒飯其實都貴貴地架喇,諗住都是但啦,招牌菜都要試下嘅,點知....佢竟然話百幾蚊呢個炒飯係一碗嘅價錢,仲要係最細size嘅碗 (平時酒樓飲茶嗰隻碗嘅size,而唔係叫白飯嗰個@@) 百幾蚊一碗仔只有蛋同白飯做材料嘅飯我真係叫唔落手law.超中伏嘅情況下,我地唯有點其他野食,全部味道都一般,價錢就一D都唔平,性價比其低.本身諗住坐耐D,但D野食兩下就食晒,都唔好意思坐太耐...
於是食完,我地就走咗出去,佢附近有D酒吧,但同媽媽們又唔啱feel啦,於是我地周圍行下.
見到間雪糕店勁排長龍,奶奶又話想食,反正得閒就排下隊啦,原來只係香港都有嘅麻布茶坊.
食完我地再encore多次阿坤拎去機場食 (建議大家千其唔好拎走,因為拎走就唔脆架喇!),之後我地番酒店拎咗件行李就出發去機場lu~~
大家如果要買斑蘭蛋糕番香港做手信,記得去到機場先買呀!價錢一樣之餘仲有得退稅,重點係唔駛好似我地咁傻仔抽住幾日....
四日三夜嘅旅行終於完結,呢次旅程我真係獲益良多...


text:
一年前,如果你同人講李斯特城會同熱刺爭英超冠軍,相信絕大部份人都會笑你儍仔,但現實幾離奇都有,家陣李城同熱刺排緊頭兩位.除咗阿仙奴維持一貫水準,幾支英超豪門都突然間下滑,造就咗今季嘅奇景,或者叫童話.
咩叫童話?故事正面之餘仲有啲超現實.咩係現實?有錢大晒,有錢係贏家.李城同熱刺嘅轉會開支同球員人工都唔高,喺英超嚟講只屬中產,但呢兩支中產竟然可以打低富豪,仲唔係超現實?李城獨具慧眼,將一班平價兵打造成英超榜首之師;熱刺重用青訓,將一班小將打造成人見人怕嘅少壯兵團.佢哋用自己方法彌補財富嘅差距,向大家說明有錢唔係玩晒.對於小弟呢啲冇錢嘅人嚟講,有個故仔證明有錢唔係大晒,呢種梗係正面思想啦.
不過,小弟亦知道童話係短暫同珍貴,李城同熱刺嘅童話很可能會喺殘酷嘅現實中有個悲情結局.李城班主話,如果拎咗冠軍,下季踢歐聯,佢會加大投資買人,令小弟不其然想起列斯聯;當年嗰隊有基維爾嘅列斯就係衰太進取,使完錢買星,但球隊又兼顧唔到雙線作戰,結果唔單止冇機會由中產變富豪,家陣仲做緊貧民.
童話不常有;但要喺童話嘅大團圓結局後,可以拍到套唔爛嘅續集,仲可以好似《真情》咁維持成千集就更加罕有.創業難,守業更難,守住一個童話嘅美好最難.究竟灰姑娘係同王子永遠幸福生活落去,定係嫁咗入門遇着野蠻奶奶搞到離婚收場,真係要睇吓李城同熱刺嘅智慧.


text:
2014年10月12日 星期日
二人世界
15 則留言:
我都有去到呢間幼稚園開放日呀, 不過成12點先到, 撞唔到你地tim, haha回覆刪除
諵b同呢間學校無緣lu, 佢只係安排13/8/2015前滿2歲的小朋友interview回覆
- 回覆
^_^刪除
見你成日同ANKI 二人世界, 你好勁好本事呢~
so sweet, 我到依家都未敢單拖同包包出街,我都期待呢一日!回覆刪除回覆
其實真係好SWEET 架, 你都快啲PLAN 吓啦刪除
今次嘅經驗壯大咗我個胆, 相信我日後會多啲挑戰帶蛇仔明去街街呢
嘩,我之前試過一,兩次單拖同巨龍出街玩,真係好興奮,好刺激啊,不過依家有左冇再單拖了^^",見你寫單拖同蛇仔明玩,真係睇到都開心呀 ^0^~~~回覆刪除回覆
第日巨鵰巨鳯出咗世, 你唔止單挑, 係一挑三呀~~~~~ 勁勁勁刪除
不過巨龍咁乖, 到時佢一定會幫你手啫~
你最近點呀? 孖B乖唔乖呢?
hehe, 我地都有去呀, 不過應該同你唔係同一間地區, 單拖真係好刺激好攰, 不過好正, 我星期日都單拖左, hahahah, 返到屋企散哂~回覆刪除回覆
所以我覺得湊仔係最佳運動呢~刪除
二人世界真係好開心, 好甜蜜的!! 一個只有你同蛇仔明的回憶! 正回覆刪除回覆
冇錯, 飛甩爸爸, hahahahahaha刪除
係咪男仔都鐘意車㗎呢?天生的?回覆刪除
無 bb 車無 hip seat 帶仔出街,好叻!我個仔好重,佢唔肯行的話我抱住佢唔行得好遠,但帶埋車的話我又唔可以又睇佢又睇住架車,所以得我同仔的話只會去屋企附近.你好勇!回覆
sheldon係咪都係車迷???刪除
蛇仔明係誇張到, 狂要我唱wheels on the bus, 唱到我咀都乾都仲要聽, 最搞笑係尋晚佢發開口夢都仲講緊 "揸車車" 囉
由細抱到大, 我都習慣咗喇, 我臂力都ok 架


text:
Monday, 19 November 2007
Uncharted: Drake's Fortune
本來呢隻 game 係 20 號先出, 但係 d 舖頭偷步, 一早已經放晒出o黎賣, 所以我星期六已經買o左. 雖然我少玩動作 game, 但係呢隻 game 我好鍾意, 係我最鍾意o既動作 game 之一, 已經好耐冇試過連續兩日勁打機, 一氣呵成由頭打到落尾爆機, 當爆機畫面出現o個時, 真係覺得好滿足.
呢隻 game 好似係遊戲機版本o既 National Treasure 咁, 故事講 Nathan Drake 想搵出同自己祖先 Francis Drake 有關連o既寶藏, 佢有個老老地o既 partner 叫做 Sully, 亦有個女記者叫 Elena 跟住佢, o係尋寶途中又有好多海盜想搶佢 d 地圖... 所以個故事就好似睇戲咁, 有追看性, 想一路睇發展落去會變成點, 而且個 presentation 又同個遊戲本身好夾, 由 game play 轉去 cutscenes, 再轉返去 game play o既轉折非常流暢, 而且個 game 又頭到尾都唔使 save (佢會自動紀錄), 所以會唔覺唔覺就坐o係度玩o左幾粒鐘. 故事以外, 角色亦非常吸引, 主角同個記者妹都好有性格, 有時又會出句抵死對白, d 配音又出色, 所以玩到中段, 已經變得好鍾意呢兩個角色, 變成想一路玩到爆機o既動力之一, 想睇佢地下場如何. 非常期望佢地出第二集, 延續呢 d 角色.
至於玩法, 主要有兩個部份, 一個係槍戰同埋爬o野搵路. 兩樣都幾好玩, 不過我就更加鍾意爬山搵路同埋解謎o既部份, 如果少 d 槍戰, 多 d 搵路解謎就更加合我口味. 其實就係好似 Tomb Raider 咁, 但係就出色好多, 唔會迷路, 槍戰o既控制亦流暢好多.
我兩日勁玩就爆機, 大概十個鐘咁上下. 其實都唔算好短, 比起 Bioshock 同 Metroid Prime 當然係好短, 但係比起 Resident Evil 或者 Metal Gears 就其實都差唔多. 呢個 game o既步伐非常之快, 所以玩到爆機o個時都覺得差唔多. 不過當然, 咁好玩, 的確係越長越好.
Posted by Howtindog at 06:20
Labels: 打機
0 comments:
Subscribe to: Post Comments (Atom)


text:
深田恭子推出寫真集《 Nu Season》,以成熟美為主題, Deep V高衩大晒微胖身材,有肉地點都好睇過得棚骨.
外太空
Kyoko Fukada深田恭子 中女育成記
網上媒體大行其道,出版業面臨危機,講緊嘅唔只係香港,日本如是,就連最好賣嘅寫真集,近年都銷量急跌.
不過喺呢個出版淡季,依然有人可以一年出一至兩本寫真集,而且係銷量保證!佢並唔係什麼新進𡃁模,而係三十三歲,一代女神深田恭子!
踏入三十歲之後恭子愈戰愈勇,近三年出咗四本寫真集, 2016年第一擊推出《 Nu Season》,大 sell成熟美.由《上帝!請給我多一點時間》睇住 16歲嘅佢長大,話咁快變成中女,歲月不饒人,惟有繼續搵錢!
意大利取景
深田恭子又出寫真集,近三年出咗四本,係咪真係咁多嘢影? 2014年《(un)touch》猶如內衣指南,上年《 Down to earth》賣大包三點式海灘衝浪,年尾食得唔好嘥,再整多本《 Down To Earth Another》,本本都係銷量冠軍!咁今年呢本 sell乜呢?《 Nu Season》嘅主題係成熟美,恭子特別去到意大利威尼斯同羅馬取景,配合各款高貴晚裝,展現恭子中女嘅成熟魅力.恭子特別去到尊尼特普( Johnny Depp)同安祖蓮娜祖莉( Angelina Jolie)主演嘅名作,《機密邂逅》( The Tourist)入面嗰間總統套房取景,喺梳化上大擺誘人甫士,向荷李活天后挑機!雖然今次寫真嘅相唔算少布,不過著長裙都可以低胸高衩,呢種就係恭子想 sell嘅成熟性感,擺脫少女形象,反應唔錯,寫真集又攞冠軍,下年再出真係要諗吓其他主題喇!
演剩女 人氣反彈
踏入三字頭,恭子更加進取,之前兩年想行硬淨路線,試過女警查案及女教師姊弟戀等戲種,積極轉型,不過始終唔係好啱佢.今季日劇終於俾佢遇到好劇本,喺《請和廢柴的我談戀愛》入面,飾演三十歲都唔識拍拖嘅剩女,劇迷大讚恭子完全唔似 33歲,加上女主角嘅性格不諳世事,恭子扮無辜被騙嘅演技可以話係駕輕就熟,非常討好.男主角係之前喺台灣發展,最近回流返日本而人氣急升嘅藤岡靛,兩個飾演鬥氣寃家成日鬧交,充滿喜感.近年有好多改編少女漫畫嘅電視劇,呢套算係最好口碑,甚至直逼當年綾瀨遙嘅《螢之光》,且看《請和廢柴的我談戀愛》可否維持強勢,為恭子事業創下另一高峰.
撰文:關錦雯


text:
開始變成一個小朋友仔喇
仲有最明顯成長的地方係學識扭.計!
諵B由細到大都算係一個乖小朋友
唔會無原因地扭計
平時都唔會蝦daddy mammy
不過越大開始識野
開始識得扭人陪佢
一消失係佢視線範圍就叫
要好好諗下點樣教育佢
下下要陪住佢真係唔得掂呀!
食
食左固體個幾月
已經食得好好喇
不過唔知係咪好多bb都係咁
諵B食到中途就會開始扭計
開頭以為佢唔鍾意困住係張bumbo seat
但抱起佢都係照扭
以為係餵得慢扭
試下餵快d, 可以安撫一陣但隔一陣又再扭
究竟扭咩呢?!
有時真係俾佢搞到成身都係
生果最鍾意係蕉同啤梨
搾過橙汁但只肯飲幾啖
試過拎住士多啤梨俾佢lam
發現呢個小朋友原來都好為食
會主動伸個頭向前不停lam
而家主要食粥仔
糊仔食左一包就無再食
所以其實有試用裝真係可以唔使特登買
糊仔主要係開頭俾bb試吞
食得好就可以轉粥仔
便便
無咩進展
都係2-3日先去一次
去之前會勁扭計同喊
不過食生果真係幫助好大
便便軟好多
我成日好驚諵B會因為痛而怕左便便
所以每次佢去完我都會望實佢讚佢好叻叻
佢就會好開心笑
希望佢唔會怕, 知道辛苦完有人錫番
反應
開始識伸手要人抱
其實我唔肯定佢係咪真係識
佢成日遞起雙手
如果你唔俾反應佢佢就會叫
有時其他人抱住佢
我伸開手話"mama抱抱"
佢又好似真係識放開手俾我抱
但有時又唔識喎
不過開始識扭抱就真
有時想人抱會叫到你抱佢為住
BB仔真係識野架
同埋諵B好早已經唔肯俾人打橫抱
係都要打直
試過想打橫佢自己會好似蜈蚣彈咁曲埋條腰要起番身
可以自由反身
反到跌出地墊, 但未識爬
試過放個玩具係前面, 佢好似識手腳郁下想去拎
但只成功過一兩次
本來好猶疑唔捨得買貴地墊
當見到佢每日只係困係張BB床攤係度瞓
想轉身都唔轉得自在時
我就狠下決心先斬後奏買左
老公一直都話太貴反對
但為左個囝, 捱鬧都要買 haha
快d送到諵B就有得用喇~~


text:
Monday, 20 October 2014
野餐@元朗公園
講咁耐,其實我地只係去左元朗公園XD
睇下包包豬幾興奮!
包:點解個地下淋淋地又吉吉地嘅?!
同papa影張相先!
又一例證:mama同papa揸機嘅分別
出緊牙嘅包包好牙痕,係咁咬個lemon tea,所以畀個奶咀佢.
好啦,去草地玩下先!
但已經識自己行嘅包包,一落草地變左唔識行!
一係就一行就跌,一係就企喺度唔敢行.可能草地太難行啦~
題外話:包包真係瘦左好多 ToT
行行下仲扭計,應該係好忟點解行得咁辛苦!
要人拖住先行到
有玩bubble,但太busy影唔到相
我整左啲三文治同muffin,加埋薯片同野飲,算係咁啦~
玩左一陣就返去坐,包包好似對草地麻麻地啊!
佢都無話想再行!
反而入個帳篷玩!
之後去玩底褲千秋,呢個都係我其中一個黎元朗公園嘅原因.諗住一向好鍾意玩up and down嘅包包會好開心,點知佢無咩反應,好似有點不安呢!
等媽媽帶你玩多幾次你就會鍾意架啦~
呢個天氣真係好舒服呀~又有啲微風……
最後嘅節目係睇papa同姑丈收個帳篷,因為收左好耐都收唔到XD
包包挨住媽媽睇,仲舒服到一路睇一路poo poo (明明朝早已poo左!),haha...
如果天氣ok應該會再去!
18 comments:
我都好鍾意去元朗公園呀, 又大又舒服又有小朋友韆鞦玩~~ReplyDelete
包包睇落真係好大左呀!
包包好可愛呀,白白淨好靚仔,我黎緊都會去野餐,希望little k會好似包包咁enjoy:)ReplyDeleteReplies
little k 一定會好鍾意呢,記得帶bubble喎Delete
咁啱既? 我前日都去左元朗公園野餐呀! 果度交通方便, 草地又夠大, 又唔算多人, 好舒服呀! 我諗我都會再去呢~ReplyDeleteReplies
個帳篷好似幾好咁, 包媽你喺邊買架?ReplyDelete
包包超可愛, 但都唔算瘦喎, 好似好多肉肉咁
元朗公園睇嚟唔錯, 我下次又去先Replies
秋天天氣去野餐真好,元朗公園都方便我呀,睇下有冇機會撞到你地丫,heehee ^^ReplyDelete


text:
本來想係xmas之前想影哂所有既聖誕布置, 但實在太多人, 跟本影唔到相, 只好趁今日唔係太多人去影. 果然唔係太多人, 可以盡情咁影相啦^^
首先去新世紀影相, 一共分左兩部分, 其中一部分就係呢個宮騎駿既作品展覽館, 隻龍貓好可愛!!
有唔同作品既公仔, 全部感覺好真實, 好靚
天空之城既巨人及千與千尋既城堡模型, 同埋宮騎駿作品既日曆
仲有唔同既公仔, 有龍貓及魔女宅急便既黑貓仔, 好鬼可愛
好大個平果及薯仔, 加埋dede都幾過隱
呢個廚房都好靚, 但有個聖誕老人好似有點怪...
dede同好大堆超巨型砂糖影相!? 連高大既佢都變得好渺小
dede及巨型既大筆, 同樣地dede好渺小, 姑姐都要幫佢拎住支筆
我都影返支筆先, 我上次都想影, 可惜太多人冇辦法影, 呢次有機會啦^^
終於可以影哂全個日曆既全景, 好難得冇人阻住影相
有好大支牙膏, 同dede一樣咁高, 不過dede唔知望左去邊
dede拖住阿莉阿蒂影相, 但佢又唔望鏡頭
仲有呢張阿莉阿蒂既床, 尤其係深紫色既花
全個睡房都布滿花及葉, 好有大自然感覺, 超正
好精緻既小屋, 好有家庭既溫暖感覺
仲有好多睡房既小模型擺設, 毎件物品都做得好細緻
除左大自然既屋外, 仲有超靚既豪華大屋, 除左讚靚之外都唔知講咩
仲有呢隻可愛既大貓, 好鬼可愛呢!!
快就去到朗豪坊影hello kitty, 首先係dede影返張相先
待我都影返張相先, 因為dede實在太頑皮, 姑姐要照顧佢, 只好拜託人幫我影
估唔到今日平日都咁多人影相, 到處都係人, 好難影到相
dede就好啦, 可以同架巴士影相, 睇落去都唔錯吧
等我都同dede影相先, 但佢又心散, 掛住去望其他小朋友. 個妹妹仔又成日想影相, 成日阻住我哋!!
呢張個人照都唔錯, 但kitty旁邊始終都係影到人
有個kitty郵筒都幾可愛, 仲有封kitty既信都幾好睇
dede同巴士旁邊既kitty影下相先
也係dede同kitty及daniel影相, daniel拎住部相機幾型仔
仲有呢對kitty慶祝2011既新年!?
仲有呢個kitty 摩天輪好靚呢!!
仲有係雪屋內唱歌既kitty, 好似個雪地歌姬
仲有呢隻粉紅色既迷人hello kitty, 真係幾靚喎
等dede同kitty影下相先, 睇下dede個樣幾lum
等我同dede影返張相先, 不過時間太急, 抱dede抱得好核突
等我都同kitty影返張相先, 呢張相正常好多
影完相之後去九龍灣CITA報埋另外一科讀, 報完名之後我哋三個搭巴士返慈雲山中心既裕滿人家飲茶. 以為平日會少人, 點知仍然咁多人, 等左好耐先有位, 好在可以坐卡位
我都冇咩去呢間茶樓飲茶, 唔知好唔好味呢??
呢個卡位仲有電視睇, 但係冇聲既!? 坐得幾舒服
枱上既杯碟及用具簡單得黎都算唔錯, 幾清潔既
碗燒鴨瀨粉不但個樣靚, 連味道都唔錯
仲有籠牛肉好好味, 口急汁都分開上
蕃茄牛肉米線, 味道淡淡地, 唔算太好味
仲有呢個叫[小心流沙包], 其實係流沙奶皇包
真係完全流出黎, 果然係要小心咁食, 所以叫做[小心流沙包]
呢個呢個鮮蝦粉果, 個皮比較厚左少少之外, 味道都算唔錯, 而且仲有肉汁流出
呢個南瓜露都幾好味, 連我呢個唔食南瓜既我都食
kumi's new life
2010年12月28日 星期二
同姑姐及dede補影朗豪坊及新世紀
本來想係xmas之前想影哂所有既聖誕布置, 但實在太多人, 跟本影唔到相, 只好趁今日唔係太多人去影. 果然唔係太多人, 可以盡情咁影相啦^^
張貼者: 幸福之匙 於 上午3:09
4 意見:
- Joe 提到...
-
平日同假日既商場真係好唔同啊, b豬終於可以盡情影到靚靚既商場裝飾了, 如果我都放假可以一齊影相就更好喇^^
- 2010年12月28日 上午6:30
- 幸福之匙 提到...
-
haha~冇錯,如果有錢,可以毎日都放假就好^^
嗯,搵日大家一齊放假周圍行下囉~~
- 2010年12月29日 上午7:00
- Candy 提到...
-
可惜打工仔O既我O地好難O係平日可以放到假, 除非....
我鍾意新世紀果個DECORATION呀~~ 正~~ 我見到淺藍色O既龍貓XD
- 2010年12月29日 下午10:17
- 幸福之匙 提到...
-
都係既, 我都係請假先可以休息下..
快d去影相啦, 只係開到1月2日, 之後冇架啦!!
- 2010年12月31日 上午5:09


text:
哩日搭JR去小樽, 一到站就見到落雪啦, 本來都唔恨有雪, 不過小樽哩個地方加埋落雪又真係幾開心, 好襯呀!
我地先去搵野食, 行左去小樽運河對角一間細細的類似居酒屋嘅地方食野, 個老闆好搞笑, 成日用唔咸唔淡嘅廣東話話老闆好好人, 啲野好好食, 不過我覺得佢煩左啲囉, hehe. 個魚生飯真係份量十足, 正爆.
食完野出去, 開始大雪啦, 我地喺小樽運河影左好多相.
我地漫無目的周圍逛, 小樽基本上10間有8間店都係買玻璃, 好似間間都差唔多咁, 啲玻璃工藝品真係好靚, 同埋一啲都唔平, 我地揀左一個好靚但又唔貴嘅玻璃盒做紀念. 我地去過北一哨子, 小樽浪漫館等等, 途經食左碗拉麵暖胃.
由於想等入黑再去影小樽運河, 但已經好似無咩地方好去, 又凍又大雪, 於是去番4年前honeymoon去過嘅一間餐廳食cake, hea下.
好快入黑啦, 條街開左暗暗嘅燈, 落住雪, 無咩人, 有啲music box嘅音樂傳出, 真係好浪漫呀. 夜晚嘅小樽運河真係靚好多, 無咩人, 我地可以任影.
影完已經差唔多8點, 搭番JR返札幌食dinner, 行黎行去都唔知食咩, 於是行番去hotel附近食串燒, 佢話係用備長炭黎燒, 估唔到又幾好味喎, 啲餐牌係全日文, 我地都係亂咁指咋, haha.


text:
2014年11月30日星期日
又整素薑醋
每次醃好鹹蛋之後,總會留起兩,三隻嚟整薑醋,今次都唔倒外,不過呢次煲薑醋就加多咗兩樣食材:黑背木耳同黑豆.
其實上網 search 關於素薑醋嘅資料時,大部份都會用到黑背木耳同黑豆,我估係因為木耳嘅膠質可以代替豬手;而黑豆嘅蛋白質就可以代替雞蛋.
2014年11月29日星期六
再做甘筍蛋糕
早幾日整海鮮粉絲沙律時要用到好多紅蘿蔔絲,反正都開機刨絲,順手刨多少少留番嚟整甘筍蛋糕.
醬油麴叉燒
2014年11月28日星期五
梅州綠豆餅
原來阿馳剛 join 了短程美食團到梅州玩,我問佢邊度係梅州,喺邊度,佢都講唔到俾我聽,真係激鬼死!!
佢喺梅州時食過一樣叫綠豆餅嘅嘢,覺得好好食,於是就搭個導遊叫商店現成即做.新鮮即製嘅綠豆餅係軟身嘅,有啲似老婆餅,要 20 日內食完.佢話如果唔要即製的話,啲餅係硬嘅,仲可以擺到好耐㖭,聽見都得人驚哦!!
2014年11月27日星期四
海鮮粉絲沙律
呢幾日天氣都好暖,仲有陽光,趁天氣都仲係熱,整沙律食都唔緊要.
呢個粉絲沙律超簡單易做,係切青瓜絲同紅蘿蔔絲比較嘥時間,我就無理咁好氣喇,掟哂入部 food processor 度就攪掂,之後用越南經典魚露汁 nouc nam 撈勻就食得喇!
2014年11月23日星期日
AeroPress Coffee Maker
早幾個月搭巴士時,睇到個節目有位咖啡師教沖咖啡,佢用一個叫做 AeroPress 嘅器具嚟沖,我越睇就越覺得好熟口面,好似 Ernest 媽咪上次送俾我嗰套咖啡套裝,於是返到屋企就即刻要驗證一下,果然真係!!
2014年11月20日星期四
雜菜薯蓉批 Veggie Shepherd Pie
我成日都對 shepherd pie 呢個名好感興趣,點解會咁叫嘅呢?喺我心目中,pie 係指用個 crust 做批底,將鹹或甜嘅材料放入,之後再入爐焗,好明顯呢個 shepherd pie 個外觀唔係咁啦!另外,點解會用 shepherd 呢個字呢?唔通呢個批真係由牧羊人創出嚟?
近排上網睇地獄廚神 Gordon Ramsay 嘅《Ultimate Home Cooking》,今次唔係要教煮高級精緻菜式,而係教煮一啲比較簡單嘅家庭菜,包括早,午,晚三餐,每集節目最正就係煮晚餐時,要佢四個仔女分別入廚幫手,”迫” 佢哋學識一啲基本技考,就算最細嗰個都要學揸刀切嘢,咁就唔使怕佢哋連水幾時滾都唔識啦!
剛好其中一集教整shepherd pie,原來正宗係用羊肉嚟整,咁就所以用咗 “牧羊人” 去命名.連牛都怕食嘅我當然就唔會用羊肉煮啦,今次試整連肉都唔用,整個素菜批吧!
2014年11月14日星期五
新鮮熱辣黃豆餅
印尼發酵黃豆餅都買過好幾次,一入到店內就即刻走到去雪櫃,點只搵勻都唔見有得賣,真係好少會咁,次次去到都見到有好多放喺度,於是走去問啲職員有冇得賣,點知佢叫我擰轉身睇睇,原來放咗喺對面啲紙皮盒上面.我問個職員點解唔放雪櫃內,佢話啲黃豆餅啱啱做好,仲係熱嘅,如果未攤凍就放入雪櫃的話就會變黑,果然拎上手都真係熱㗎,買咁耐都係第一次買到新鮮熱辣出爐嘅黃豆餅.
2014年11月12日星期三
木瓜雪耳果仁湯
呢期成日同 blog 友謙盈媽媽 “撞餸”,早前大家都不約而同整咗芋頭紫米露,真係撞到應一應!今次又同佢撞木瓜雪耳,不過佢係用嚟煲糖水,我就煲湯.
2014年11月11日星期二
純素布朗尼 Vegan Brownie
整西式烘焙點心,幾乎必定會用到雞蛋,因為可以起到乳化作用,方便各式材料融合.但如果撞啱食齋日的話,咁就無得食囉!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
2014年11月10日星期一
老將終於要退役喇!
真係越窮就越見鬼!
呢季開始電費同差響都無咗政府補貼,要自己交番,一下子又多成千蚊支出;上個月好友結婚,買禮物又用過千;呢個禮拜部洗衣機漏水情況越見嚴重,睇住呢頭入水,嗰頭就流番出嚟,水位根本都未達指定標準,都唔緊要,最弊係我要不斷拖地索水!!一個人一個禮拜先開一次機洗衫,仲要係低水位都俾多咗佢,咁你話我有得幾多件衫要晾呀!?所以呢幾個月基本上用嚟拖地索水嘅時間仲多過晾衫嘅時間,前幾日情況仲突然加劇,想唔換機都唔得啦,咁又唔見咗 $3000 喇!!
2014年11月3日星期一
免炸吉列南瓜薯餅
訂閱: 文章 (Atom)


text:
本來我都算到此為止,但睇呢兩位人中敗類完全不知廉耻為何物,仲係度竄上跳下,你哋以為回复多啲,嘈啲,就可以曲變直呀?正人渣!你哋所謂嘅"証據",完全冇料到,連垃圾都不如!搞破壞就至叻!
各位,你哋跟這事件咁耐,都唔爭在用心跟埋我最後這一篇吧?同埋請一齊小心對併我貼上來的漫畫期數,一個大話精就徹底現形.........
alan,你有好多重書送俾我,我亦回咗好多你欠嘅書俾你,但係我仲幫你將重書擺上我blog,吸引大家交換,呢件事公開晒,睇開本blog嘅都會記得,你因這次行動前後間接直接得書數以幾百本計,我同你一早無拖無欠!
但係最後你喺呢件事上出賣,屈我做齊,至終還喺度死撐,我諗你點解要同丹下講只收得30本書咁少?諗深一層動機又好簡單,你想搏同情等佢揾多啲俾你補返差額,係咪?一方面又禁住佢唔好來質問我,呢件事如果大家唔講,就冇人會知,你以為佢喺澳門我喺香港隔咁遠,唔聯絡就冇事,可惜事與願違,丹下又唔生性,又想借此事乘機整死我,當然佢都始料不及你啲大話咁犀利又咁兒戲,但東窗事發,講大咗收唔返,你唯一辦法就係死撐屈我到底保名聲,
alan,我講得啱唔啱呀?雖不中亦不遠矣!相信現在冇人比我更了解你!
我同alan好好傾,因為大家儲漫畫種類,方向大致一樣,開始時接觸頻密,佢常話我倆藏書夾埋,可以有齊所有港漫8成數量,於是我有齊佢所有嘅欠書清單,佢係用手指過落我電腦,隔一輪就更新,我亦將我欠書影印一份俾佢,大家喺出面揾到對方書就可以先買或通知.
睇返丹下前兩日質問我50本壽星仔去咗邊?我揾返張書單(請放大第二幅相),係整整50本壽星仔,亦係丹下第一次寄書之列,而我明明記得只係要咗兩三本喎,咁其他幾十本壽星仔alan現在又唔認收咗,我諗起alan嘅欠書清單,我查到佢手指過落我電腦嘅欠書清單,係丹下寄書過來之後,最新update俾我嘅欠書清單.......
大家請一齊來小心放大,核對第三,第四幅相片,請核對alan嘅"壽星仔欠書清單"及丹下嘅"壽星仔"書單嘅40多本期數,己經完全不在alan嘅欠書清單之內,即係話個衰仔己經攞晒啲書updata晒啲欠書,但年半後仲屈我一本收唔到,其他嘢就唔駛多講啦啩,請大家自己核對下,你嘅欠書單資料同証據,仲留晒喺我電腦呀!邊位朋友想欣賞,留低email我免費send俾你哋睇!連同埋你喺網上講過嘅嘢,唔認嘅數,我全部儲存晒!
點呀?我够唔够証據?清唔清楚邊個係度講大話呀?


text:
2013年10月29日星期二
暑假北海道之旅2013 (Day 6 Part I - 定山渓鶴雅森の謌)
July 25, 2013
今日check-out 之後就會去小樽, 一早起身當然係去浸吓先啦 ::__hoho
朝早望得清楚些少
大部份人都比較早起, 7時多已無人, 可能巳經浸完食緊早餐, 我又可以包場
住細的旅館就有呢個好處, 可以成日包場
呢個岩盤浴唔知有無人用
浸完就去二樓行吓
由二樓望番落去lobby
早餐都算ok
又有飯
只吃了一round 就去食甜品, 唔係唔好食, 只係一早食唔到咁多
雪糕/雪葩同尋晚一樣有8款
我地食完又係無哂人
之後又再逛下
由房間望出去, 三角頂係大浴場
又可以望到正門
尋日個男生又將我地的車駛返黎大門口, 又幫手搬行李, 之後仲望住個GPS等我地set好先走開, 整體黎講, 房間舒服, 食物ok, 因為不是抱太大期望, 叫做不過不失, 可惜唔夠時間浸多轉, 只浸了兩次咋... ::_1562
2013年10月22日星期二
暑假北海道之旅2013 (Day 5 Part III - 定山渓鶴雅森の謌 buffet dinner)
July 24, 2013 (continue)
由於成5時先到達森の謌, 攞完房都無時間浸, 於是6時多就去食buffet, 因為職員話夜少少會有煙花睇
呢款appetizer 人人都有, 好似係海膽+粟米
buffet 款式都好多
有幾款果汁揀
當然仲有coffee and tea
其實最吸引係甜品, 其中一個吸引我住鶴雅的原因
仲有8款雪糕/雪葩
小朋友最開心係自己揀料整pizza, 個pizza 師傅又識少少英文, 小朋友同佢溝通都無問題
呢款係我的至愛, 一共吃了5小柸
Roast pork, 帶廣產的
我地食完之後, 發覺大部份人已經走了
之後就行出去睇煙花, 要行番出酒店然後直行再過馬路 (1分鐘左右), 係足湯附近就睇到 (如果要睇得清楚d, 就要再行遠d喇)
睇完小朋友就去燒棉花糖, 大人去揀枕頭
揀枕頭時日本哥哥唔係好識英文, 但好有心機一半英文, 一半日文解釋每個枕頭的分別, 仲可以即場試吓先攞
今日最後的節目當然係去浸吓啦
巳經十點幾, 無人
大浴場都有Hot Stone Room
大浴場入口附近有好多sculptures, 鶴雅的特色
森の謌有幾間cottage, 而通過呢個門口就可以去到
訂閱: 文章 (Atom)


text:
帶住小朋友除咗可以戶外活動,逛逛商場,遊戲室玩玩等
其實都可以同佢們去接觸D藝術氣息
但係今日去嘅唔係藝術館,而係喺香港嘅薩凡納藝術設計大學
薩凡納藝術設計大學呢個名大家都一定好陌生
其實如果我唔係住喺附近我都未必會知道有呢個地方
早排曾經經過呢度,一路都以為佢係裁判法院
無錯雖然佢真係叫北九龍裁判法院
但係原來佢早喺2010年就成立了這間大學
一入到嚟哥哥已經拎住部相機周圍影
呢度嘅畫好吸引佢,佢覺全部都畫得好靚!
有D畫真係好藝術(即係好似亂畫咁)
哥哥就問我「係咪亂畫都可以好靚㗎?」
就算張梳化都真係靚過人...唔知可唔可以買番屋企haha
我哋入到右手邊第一個房間,呢度設定咗為資料中心
如果有諗過入嚟讀書嘅話就一定要入嚟問問啦
牆上放咗好多好靚嘅摺紙藝術(我好驚芊芊用手去搣爛佢)
有芊芊最鍾意嘅蛙蛙藝術品放咗喺度!
我哋開始上去二樓繼續睇吓有咩睇!
樓梯之間就見到呢幅咁大嘅相框
上面全部係由唔同嘅雜誌報紙剪落嚟嘅英文字母
估唔到一上到二樓就有兩個好好嘅哥哥手捧住小食請我哋食
仲有橙汁咖啡飲tim! 咁啱佢哋兩個又好肚餓
所以我哋先坐低慢慢享受茶點!
佢哋兩個拎完又拎真係一D都唔客氣
攪到我哋好似D強國人咁!
哥哥見到呢張馬騮騎喺隻豬呢幅畫
就覺得好似係佢自己騎咗上我度咁.......(無言)
真係每一個角落都充滿藝術!連呢張櫈都有型過人
轉個彎嚟到完全另外一個唔同嘅空間!
坐咗喺度一陣突然有個外國姐姐過嚟搵我哋話我哋知三樓有個welcome presentation!
點知入到嚟原來係個大法庭!
真係好靚呀!同埋原來以前嘅法院真係咁嘅樣!
好簡單嘅設計好似無記嗰D場景咁
聽完個簡介會(大約15分鐘)之後我哋又出番嚟繼續睇
我哋去到每一個課室參觀!
時裝設計
錄音室
3D動畫
嘩全部都用WACOM Mon㗎!
三樓一上到嚟會見到呢匹駿馬!
我哋之後就咗入去一個以前係監倉嘅地方!
旁邊係拍攝場地,哥哥問我點解呢度係綠色嘅?!
我就解釋俾佢知咩叫褪地!番到屋企試俾佢睇
之後我哋又返番入去法庭裡面周圍影相!
兩個最鍾意唔係企上台上面扮法官!反而最鍾意走入去個犯人欄度扮賊
哥哥行咗上去扮法官大人!如果有埋個搥仔就好!
之後發現原來喺後門有電梯可以上埋四樓同五樓
就連電梯位都唔放過擺滿藝術品
嘩又有蛙蛙...芊芊點會唔過去同佢影相呀!
四及五樓都係其他課室
我同媽咪最鍾意呢張魷魚鬚
最後我哋參加咗基礎課程嘅工作坊
老師教我哋設計一個裝飾相框
枱上面有哂所有唔同嘅美術材料
只要你諗到就可以拎嚟用!
最後我哋經過二樓,佢哋兩個就去問叔叔拎嘢食喇...
真係每一轉都唔同嘢食,呢轉去到食甜品喇!
最後我哋落到地下準備離開
沿路都仲有其他畫展出
原來係出口前係一排嘅監倉
我諗以前審犯嗰陣D犯就係要喺度拘留
最後梗係要同個靚靚招牌影番張相啦!
停車場校舍入口
你估呢幅係畫定係相?
呀劍評語: 呢度俾我感覺好舒服,唔會因為好多鬼佬就覺得好拘緊,因為每位職員同學生都好Nice,同埋因為呢度都未係好多人知,所以今日嚟都好少人,而且好多嘢睇,讚讚讚!
SCAD 薩凡納藝術設計大學 簡介
SCAD 香港分校於2010年9月成立 , 座落深水埗前北九龍裁判法院 , 學校為其進行大規模的保育 , 細心保存其歷史及文化價值 ,於2011年獲頒聯合國教科文組織亞太區文化遺產保護獎榮譽獎.
公眾導賞時間
古蹟導賞可供公眾報名,週一至週五,上午10:30及下午3:30 ,及特定之週六上午10:30及下午12:30.
電話
2253 8044
SCAD(香港) 開放日
2016年2月20日(星期六) 上午10時至下午4時
2016年5月7日(星期六) 上午10時至下午4時
免費參觀
深水埗站D2出口: 可沿桂林街轉大埔道步行至校舍
九巴81號或72號
網址
http://scad.edu.hk/
(以上資料更新至文章當日)


text:
太陽緩緩落下,黑暗快將降臨大地... 嚟到呢個時候,黑色力量係時候要展現佢嘅強大能量啦!所有黑色世界項目經已蓄勢待發,準備好要令所有人驚呼狂叫!但係請緊記,今年活動嘅主題係「好玩 唔好叫」,遊園時務必要將惶恐埋藏心裡!
黃昏時份,園方響樂園中心廣場嘅 候立保 塑像前面舉行 黑色世界啟動典禮,並邀請到著名電台DJ 小儀 擔任主持,為今年嘅萬聖節活動揭開序幕!開始咗冇幾耐,小儀 請出一位特別嘉賓:近期人氣爆燈嘅演藝紅人 張智霖!就響佢出場嘅一刻,全場反應熱烈,「唔好叫」行動迅速失敗!
其實我個人就覺得今年嘅活動主題有少少無聊,相比起上年嘅「黑色兩路」失色咗好多.不過呢個主題都帶嚟一個小驚喜:響啟動典禮期間,一班黑色人物聚集響中心廣場,測試大家嘅忍叫程度!平時,呢啲人物有好多都只可以響鬼屋入面見到,今次響呢度遇到佢地,都可以話係一個特別嘅經歷!
「第一日返學就遲到,完全唔可以接受!快啲同我去上堂!」咦,原來已經夠鐘要返學啦!我地返到去 詭墳學院 嘅正門!成日都俾 詭墳校長 訓話,而家企響佢嘅雕像前面,都感到強悍嘅威嚴... 至於學院裡面嘅課堂內容,今年大致上都冇咩改動,上年已經嚟過上堂的話或者會感到有少少失望...
迪士尼黑色世界 其中一個焦點項目,就係 夜光鬼魅巡遊!雖然已經睇咗好多年,但係我依然都係好鍾意睇!冇見一年,南瓜王阿積 又要出場啦!「萬聖節快樂!準備好參加黑色世界派對未?」巡遊開始咗冇幾耐,已經可以發現到一個明顯嘅改動;阿積 身後嘅一群南瓜人唔見咗啊!反而 莎莉 就企咗響花車上面!能夠更加親近自己嘅愛人,唔知佢係唔係好開心呢?
怪誕博士實驗室 花車經過後,就輪到 迪士尼大壞蛋 花車!等等先,係唔係好似有啲野又唔見咗?以前,黑巫婆 會企響城堡上面高呼一句:「今年萬聖節由我話事!」嚟到今年,原來佢決定聯同其他壞蛋朋友,合力打造一個最驚嚇嘅萬聖節;所以,佢而家已經改為企響 迪士尼大壞蛋 花車上面.
之後就係我最愛嘅一架花車:鬼貴族舞會花車!我鍾意呢架花車係因為覺得鬼貴族所跳嘅舞好有趣!突然間,花車停咗落黎,周邊嘅燈光轉暗... 嘩,係螢光演出啊!每位鬼貴族嘅晚裝響黑暗中發光,佢地再配合緊湊嘅音樂起舞,真係非常引人注目!
接著落嚟,火焰舞者,火焰花車,香港迪士尼樂園樂團 先後出場,佢地都好落力演出.最後就輪到一班海盜舞者啦!見到佢地,意味著 夜光鬼魅巡遊 快將去到尾聲;不過,而家先至係呢個巡遊表演嘅高潮!海盜船花車黎到啦!
海盜船花車上面,米奇家族 八位成員向大家揮手;佢地要帶領所有人過一個開心嘅萬聖節呢!主角固然就係著住咗海盜服裝嘅 米奇,佢見到大家咁興奮,都覺得好感動!
睇完巡遊,我地繼續黑色世界嘅旅程啦!話咁快就黎到 探險世界,日間嗰陣發現呢到有三架車仔,而家都已經亮起咗燈光啦!但係... 點解冇表演者嘅?話口未完,一列隊伍行咗出黎,正正就係我所期待嘅 黑色嘉年華「異」演 表演者!
表演者各自去到所屬嘅車仔,之後就有旁白邀請佢地逐一施展絕技!我地先睇睇第一架車仔:黑鳥夫人 為大家送上一段舞蹈演出,然後就有 蝙蝠紳士 展開雙翼前後拍動!
第二架車仔嘅表演者係 森武士 X 瘋骨妖姬,佢地兩個會同時進行「異」演.瘋骨妖姬 利用柔軟嘅身體,做出一系列高難度動作,而 森武士 嘅樹枝樹幹就變成咗 瘋骨妖姬 演出嘅障礙物.
最後一架車仔係我最期待嘅一架,因為呢兩位表演者將會令我感受到強烈嘅溫度對比!冰女王 冷酷嘅眼神,令全場溫度驟降!覺得太凍?唔洗擔心,火焰神 揮動火把,讓你體驗到烈焰嘅熾熱感覺!話時話,睇睇下覺得 火焰神 有啲熟面口... 唔通 長戲班主 係響非洲嘅動物草原招攬佢返黎嘅?
「異」演過後,每架車仔都會有一位表演者留低同大家影相,另一位就會返返入後台.當下一場演出要開始,返咗入後台嘅嗰位表演者就會出黎進行演出,表演完畢後就會輪到佢留低影相.假如你特別鍾意某位表演者的話,就要捉緊時機同佢影相啦!
睇完 黑色馬戲班 嘅延伸演出,當然要去睇埋原有嘅演出!馬戲班主 繼續會向大家展示傳聞嘅 斷頭騎士 頭顱!今年已經係 黑色馬戲班 第三年進行演出,上年嘅演出同前年比較就有些微嘅改動;今年都再次有一個小改動,入到去記得要留意下啦!
下一站:灰熊山谷黑色嘉年華!日間嘅時候已經玩過哂五個攤位遊戲,夜晚時份黎到,欣賞下風景就可以了!能夠響迷人嘅 灰熊山 山下輕輕鬆鬆咁玩小遊戲,氣氛相當唔錯架!所以嘉年華都吸引咗好多人聚集,好熱鬧!
又往前走啦,再一次黎到 反斗奇兵大本營;大頭寶寶,我地又見面啦!晚上時份,燈光照射住 大頭寶寶,你覺得咁樣令佢變得更詭異,抑或令佢得意咗呢?
其實呢一晚嘅路線同日間都差唔多,經過 探險世界,灰熊山谷,反斗奇兵大本營,自然就黎到 幻想世界.派糖大召集 各個派發點已經亮起燈光,嗯,始終都係夜晚靚啲!
Trick or Treat!又攞糖食,今次,演藝人員更加同時送上萬聖節主題貼紙!迪士尼黑色世界2013 第一期貼紙總共有四款,分別係 米奇,米妮,唐老鴨,黛絲,全部都係響 幻想世界派糖大召集 派發點隨機送出,不過就唔肯定日間會唔會可以響其他位置拎得到...
迪士尼朋友 出黎同大家見面啦!呢一晚,四個不同位置嘅 迪士尼朋友 分別係:米奇,米妮,鋼牙奇奇與大鼻帝帝 以及 Duffy迪士尼小熊!上年,迪士尼朋友 正式同大家影相之前,會有一個小型舞蹈表演,而今年就取消咗呢個安排...
日間已經影咗 米奇,米妮,咁唔影佢地啦,去搵 鋼牙奇奇,大鼻帝帝!今年嘅萬聖節商品,佢地以天使魔鬼造型示人,令我好期待佢地嘅新服飾!點知... 新服飾並冇天使魔鬼嘅元素,只有一件小背心...
雖然 鋼牙奇奇,大鼻帝帝 嘅新服飾冇咩驚喜,唔緊要,去搵我最愛嘅 Duffy迪士尼小熊!上年佢好似冇咩出黎同大家見面,今年能夠再次遇上穿著南瓜服飾嘅 Duffy,好開心啊!睇下佢幾可愛!
另一邊廂,響城堡嘅後面,阿積,莎莉 都出咗黎影相啊!畢竟,萬聖節係屬於佢地嘅節日嘛!我地嘅南瓜王響影相期間,都依然使出渾身解數嚇人,真係調皮!
離開 幻想世界,到達 明日世界;被鬼怪侵襲嘅 太空山 閃出綠色嘅燈光,更顯詭秘... 而沈睡嘅舞台亦經已甦醒,為大家帶嚟不同嘅演出;但係呢一晚我就未有機會欣賞到表演,反而就見到另一著名電台DJ 森美 邀請觀眾上台玩遊戲!
再一次環繞整個樂園行咗一圈,我哋嘅終點固然就係 美國小鎮大街.入夜後,又感受下魔界之神 查立保 嘅氣勢先!嘩,原來佢都收集咗唔少黑色力量喎,就連 斷頭騎士 都變成同佢同一陣線,出現於佢嘅翅膀上!
樂園中心廣場嘅其他佈置:墓碑,魔樹都被暗淡嘅燈光照射著,令人感到一陣陰森恐怖嘅感覺... 城堡響後面仍舊閃閃生輝,造成一個強烈嘅對比.
月光響夜空中閃爍,事隔一年,殭屍黨,狼人族 約定響月夜下,於大街再作比拼!兩邊嘅成員都經已聚集起來,準備好鬥個你死我活!兩大魔黨之爭又再爆發!
激戰過後,殭屍,狼人繼續響街上踱步;穿梭於大街嘅時候,一定要小心提防,否則就會被嚇個措手不及,甚至會被招攬成為佢地嘅一份子...
美國小鎮大街 嘅燈色有陣時係紅色,又有陣時會變成藍色,唔知呢個效果係唔係用作代表兩族嘅抗衡呢?由小鎮廣場嘅亭子望過去,藍色由大街一直延伸至 睡公主城堡,都幾靚!
離開前,再去 怪獸大學行政大樓 探下一班怪獸學生,同佢地說聲再見先!向左和向右,我要走啦,下次再嚟搵你地啦!( 其實我擺明就剩係去搵 向左和向右,哈哈!)
最終,呢一日要完結啦,真係一個完滿嘅八週年!由上午09:00黎到樂園,一直玩到去晚上11:00,玩足十三個鐘,好有滿足感啊!好少會玩到咁癲!
迪士尼黑色世界2013,「好玩 唔好叫」,我地約定10月4日再見,又再挑戰黑色驚嚇!


text:
以前細個讀緊書果陣都好有興趣做D DIY o既 card 呀, 手作仔咁, 果時係時間大把但財力有限o既年代, 多數都係整下聖誕卡呀, 生日卡之類
而家諗返都幾懷念...
生左肥齊之後就冇乜私人時間啦...媽媽都係DEVOTE 晒D 時間比仔女o既 (媽媽真偉大!!)
但有樣野我都會"儘量"整理下啦......佢就係相簿
一早都知小大朋友大得好快, 所以要留倩影, 而家d iphone 乜phone 咁方便, 我諗好多爸爸媽媽都同小朋友影好多相,
我都有影, 但相比起o係電腦睇, 我其實更喜歡拎相簿睇, 所以"晒相" 同整理相簿就好重要!
由肥齊一出世我就開始整相簿, 多數都係用呢隻黏貼式相簿, 整潔得黎仲可以拎起再貼~
一早諗住會成日print 相, 所以買左部canon print相機, 坐月果陣成日o係屋企print呀print~
由阿女出世開始, 已大大話話整左4本呢d相簿, 媽媽買相紙都買到窮~
儲多左相之後就想試下玩scrapbooking, 貼貼寫寫咁, 不過敗家媽媽係新手, 唔係好多製成品,
而且都係比較簡單o既, 寫o既部份都係得好少, 想練返靚手字先寫...hehe
次次整得興起肥齊就會叫我...都好難spare 半日整~
上次去日本又買左一堆"雜物", 希望遲d有時間可以拎返出黎整相簿~
用左其中一部份整o既mini 相簿~
其實真係想正正式式學下scrapbooking o既技巧, 可以親手製作獨一無二o既相簿比肥齊~
第時老左睇返都應該會幾開心...


text:
當大家睇到呢個post嘅時候,我哋一家三口已經到咗北海道,準備開展呢個長達十三日嘅北海道名古屋之旅啦﹗
一年前用aisa miles換嘅機票,終於都畀我哋等到出發呢一日,雖然有時都覺得米高想當日嘅決定好瘋狂,到宜家仲係有D擔心來緊呢十幾日搞唔搞得掂隻燒腩仔,不過一望到個長長嘅手信list艾菲又暗暗地覺得好興奮,畢竟我哋以前拍拖一年至少去一轉日本,但自從三年前暑假去完北海道補度蜜月之後,就一直無再坐過飛機去旅行啦﹗
按照慣例都係由米高做領隊,負責book機票,買旅遊保險,安排酒店,行程交通同飲食,艾菲呢個團友只需要帶齊行李準時出現機場check in就得,所以到目前為止艾菲其實都唔係好知自己會去邊玩(嘻...:P),只係同領隊講低咗想行西松屋,阿卡將,搵麵包超人,同行吓outlet睇LC咁,不過今次就肯定無以前咁輕鬆,始終係帶多咗個燒腩仔同行嘛.
以前執行李,用一晚時間就搞掂晒,但今次艾菲都嚴陣以待,一星期前開始諗定執D咩,雖然日本真係好方便乜都有得買,又雖然艾菲真係好想吉喼出發爆喼返,但淨係燒腩仔嘅衫褲鞋襪同用開嘅日用品已經唔少嘢,再加埋一大堆濕星嘢,就算唔帶片同濕紙巾打算過到去先買,依然係未出發已經塞爆喼咁滯﹗(咁艾菲仲點買嘢?)>.<
宜家日本同樣係夏天,就算北海道無咁熱,個太陽都唔會弱咗,再加上燒腩仔唔肯帶帽,所以防曬一定唔少得,另外仲要帶定雨褸備用,而且始終係戶外活動多,防蚊措施都唔可以懶(特別係艾菲呢個咁惹蚊又咁敏感嘅人),花露水同蚊貼之外仲專登買咗pack卡通防蚊手帶,希望燒腩仔會畀面帶吓啦﹗
平安藥又係一定唔可以漏,之前帶佢去醫生到做入學前身體檢查已經順便拎埋,基本上都已經要乜有乜,仲準備埋保嬰丹同洗鼻水,退熱貼都只係帶兩三塊以防臨時臨急搵唔到藥房,不過我哋兩母子其實係出發前一星期相繼病咗,好彩都已經好返九成,斷估呢十幾日唔會咁邪再中招掛...
至於燒腩仔嘅一日四餐,就係艾菲成個trip覺得最煩嘅事,雖然佢已經大個仔可以食大人食物,但佢始終係鐘意食艾菲整嘅BB餐多D,艾菲實在唔想佢13日都食街外食物,所以決定帶埋米同象印個保溫壼過去,仲專登借埋燒腩仔公公個旅行電熱水壼(擔心住民宿拎熱水有時唔係咁方便),決定過到去再買料焗飯仔佢食,為咗呢樣嘢都畀米高「哦」咗好耐,但我哋已經無帶佢飲開嘅奶,打算買日本D奶畀佢飲就算,艾菲始終想堅持整餐飯仔佢食,就算只係兩日一餐都好吖﹗
最後要準備嘅仲有帶上機嘅物品,星星餅同蔬菜片都係畀佢可以係飛機起飛時食,等佢做吞嘢嘅動作唔使耳仔痛,另外帶多個吉樽過關,過關之後先買枝水畀佢慢慢飲,另外巴士,貼紙再加飛機D禮物包,估計都捱到一段時間,真係頂唔住時就出殺手鐧用部Surface播巧虎佢睇,艾菲最驚唔係佢要離開座位或者大叫,而係怕佢把口唔收大大聲咁講嘢會嘈到其他乘客囉(佢呢期坐親巴士都好嘈,會大大聲咁直播「停車」,「開車」,「轉灣」,「叔叔坐巴士」,「姐姐落車」,艾菲係咁殊佢都唔理)﹗
而艾菲為咗可以幫燒腩仔記低呢個trip嘅回憶,仲特登去無印買咗本薄仔畀佢,等佢去到D旅遊景點時可以吸吓印仔玩吓,無聊時又可以畀D顏色筆佢畫吓嘢,一舉兩得﹗
好啦﹗講到呢到都差唔多啦﹗大家兩星期後再見啦﹗希望艾菲返到來仲有心有力寫遊記啦﹗


text:
大會會堂內嘅表演, 表演者都係消防員或者係警察, 好高水準架.
排旗位..... 美國旗第一位, 中國旗被放在美國旗隔鄰, 美國都好重視中國啊!
喺紐約市嘅街頭, 隨時都會見到警車, 警察. 今個旅程係聽得最多警車響號嘅一次.
喺呢個網球場睇husband打比賽, 雖然曬唔正, 呢日都蒸燶咗. 第二日咪攪我, 我要離隊自己搵節目自己搵食.
後來轉咗呢個場, 好好多啦, 有個冷氣會所, 有wifi , 唔使成日曬住呢!
香港網球隊員攞的金牌.
去唐人街出席當地警察協會邀請嘅晚宴, 途中遇到騎警, 好有型呀! 有朋友話佢移民咗廿多年都係見過一次咋; 後來喺晚宴地方又遇到, 同騎警叔叔影番張相先.
husband每次同對手打完波, 大家都會交換紀念品, 交流一吓, 掛帶同 pins 都係德國對手送的, 佢地都帶同太太同仔仔女女嚟打氣, 好開心呀, 大家都好有運動精神架, 除左支持自己人, 見到對方有好球都會拍掌呢.
FBI紀念筆
好似又係德國警察送的.
加拿大魁北克
泰國
美國FBI
加拿大魁北克
芬蘭
今次旅行比我有大嘅生活體驗, 因為husband有幾日係全日比賽, 大家都唔想我喺球場乾曬, 我要照顧自己嘞, 真係想像唔到我呢個C9仔可以自己一個人喺地球嘅另一邊, 陌生嘅街道上遊蕩咗幾日,又亂闖亂撞去搭紐約地鐵. 我都會提高警覺架, 間中望吓廚窗睇吓後面有咩人跟住.


text:
果日我同小齊喺屋企,
我執屋佢自己搵嘢玩,
突然間佢走埋嚟眼紅紅仲流眼淚...
咩事??!!
原來佢搵左本書睇
係圖書館借返嚟嘅-- “爺爺的幸福咒語”
佢睇到最後爺爺死左就悲從中來...
原來小齊同我一樣都咁感情豐富~
我睇戲睇劇睇書都成日睇到喊,
睇書都仲好啲, 最多唔睇住.
睇劇就慘啦,
又要喊又要睇, 喊到豬頭咁~
有時第2日對眼都仲係腫咖陰功!
小齊睇呢本書特別有感覺
因為佢係公公婆婆湊大,
一講呢啲祖孫感情嘅書佢咪有感觸囉~
之前睇書多數係我讀佢聽
同祖孫感情有關嘅都有,
但佢都冇喊咖
可能因為今次佢自己睇,
情緒隨佢自己閱讀而改變, 唔駛經我轉述,
直接受到感動?!
都可能係! 睇書好入迷時真係會隨著情節走,
所謂閱讀嘅樂趣正在於此!
我本來唔信有人會睇書睇到笑出聲, 最多會心微笑啫, 直到我睇鹿鼎記! 哈哈~
如果小齊能夠喺閱讀之中受到感動,
從而愛上閱讀咁就太好啦!
而家我諗佢只係偶爾閱讀, 唔會太入迷,
始終未遇到(程度亦未容許)好有追看性嘅書吧!
我自己都係中學時遇上金庸小說先愛上閱讀,
現在睇下小齊會遇上咩作者激發佢興趣, 慢慢發掘吧~
最後點? 咪好似書中咁~
媽媽攬攬安慰安慰囉~


text:
北冕颱風小姐大駕臨 令到爸爸mami休假一天呀
其實本來mami同 ti爸本身今日請左假架 mami估到打八號 決定唔放今日
可惜 ti爸改唔到 無啦啦蝕左一日大假 但佢多假 唔怕啦
一早titi見我地冇換衫 眼定定咁望住我地 跟住就好開心咁要抱
小朋友真係記得爸爸媽媽星期幾返工 星期幾放假
終於整好 titi生日會嘅邀請咭喇 因場地有限 生日會淨係請到親戚朋友呀
依家計計下邀請咭都要發三十張呢 好彩整得切 mami整完好滿意呢
整完邀請咭 就陪嫲嫲去飲茶茶 好多人呀 要等一陣先有位
之後就喺爸爸嘮嘮叨叨之下去左荃灣 咩揸車唔安全 ....
最後都係去左 但其實條街都唔大風丫 但feel到尋晚d風好勁
因為眼見d樹好多都連根拔起 d葉吹到成街都係呀!!!
去到 婆婆度 睇下佢地悶到寫晒野咁歡迎我地呀
大家喺度商討買咩禮物比titi 好開心呀 大家好有心
本來想竹戰 但搞搞下同titi玩都玩左兩個鐘 算吧啦
睇下個衰妹上左阿姨張床幾開心 嘻嘻哈哈 唔肯落嚟呀
落去商場行個圈 車真係一間店都冇開 食完飯就閃人咯
titi mami轉唔轉工好呢? 嗰邊真係請mami喇 到mami唔知點揀
做左好耐銀行 大銀行 細銀行都做過 mami喺依家做緊間銀行好冇心機
一來做到個人好懶 二來冇空間比我發展 mami真係想再闖一闖
你會支持mami嗎? 如果轉左新工 mami收晚一點 你會嬲嗎?
但 mami好想搵返以前做事充滿衝勁嘅自己 而唔係返工等收工嘅自己


text:
愈近titi生日 mami就愈緊張 愈忙呀
之前為titi訂嘅小手工好多都嚟貨咯
banner啦 calendar card啦 仲有手織旦糕 全部都收妥
mami特別鐘意個手織旦糕呢 一打開個封口 哇
姐姐好有心思呀 價錢其次 最緊要係好有心思 好靚呀
成個旦糕鋪晒生果 好似真嘅一樣 星期日可以比衰妹捧住影相呢
聽日就去studio影相相 (好似上左癮咁) 今次正經影全家福喇
希望聽日順利啦 亦都希望星期日談家豬一歲大晒生日會順利啦
birthday dress 生日公主鞋 3D旦糕 場地都ok晒....
所有嘅禮都 ready 仲爭一個mami心意....努力中
小諾兒嘅一歲生日禮物 嚟緊要進行拍賣 希望順利投到喇
係咩? 嘻嘻 呢樣野好有紀念價值 可以用埋做十八歲禮物呢
mami同爸爸喺好早時間都諗到做一歲生日禮物 Kiss!!!
另外 呢排mami好有luck呀 投資大有斬獲 仲有佣分呀 $$$$
完全冇諗過有咁多佣分 仲以為今年冇呢 諾兒 係唔係近你生日就旺d呢
Give mami five 真的 從你出世到依家都托賴呢 ^^ We love u
可以見到你每朝起身個傻豬樣 咩都夠啦!!


text:
十二月,係艾菲嘅生日月,仲有冬至同聖誕兩個大節,每年都係艾菲最期待嘅月份,今年亦唔例外,一早安排好節目準備好好慶祝,可惜因為「佢」嘅不辭而別,艾菲最終選擇咗返娘家避世靜養,連帶燒腩仔都只可以過一個冷冷清清嘅聖誕.
到宜家仲好記得生日前一日驗到條唔確實嘅線,經Dr Wong whatsapp confirm後,滿心歡喜以為係個天送畀艾菲嘅生日禮物,到生日後第二日流啡,Dr Wong解釋作小產唔代表真係會小產,仲幫艾菲照到個胎囊,艾菲同米高鬆一口氣以為係小事,直至四日後流紅去咗聯合睇急症,醫生話搵佢唔到都未死心,甚至留院一日等到第二朝婦產科醫生再照話唔confirm要抽血驗,結果懷孕指數只係得返25仲覺得會有奇蹟,終於到冬至當日朝早五點幾再突然流紅,艾菲先終於識得醒,叫醒米高問「佢係唔係要走啦」.
由有到無只係一星期嘅事,都未來得切開心「佢」已經話走就走,理智嘅艾菲當然知道「佢」嘅離開唔係自己嘅錯,如果「佢」本身係有問題,勉強留住「佢」對大家都無好處,而且「佢」喺六周呢個時候就走,艾菲仲可以自行排清唔需要入院塞藥或做手術,都係「佢」愛鍚艾菲嘅表現來,而且艾菲已經有燒腩仔,艾菲知道自己比好多人幸運.
不過現實嘅艾菲並無想像中堅強,想當日Dr Wong聽完艾菲嘅出血情況,只簡單whatsapp回覆一句「可能宜家排緊出來」,艾菲已經喊到死去活來,雖然之前入院都已經有晒心理準備,但到佢要走嘅一刻始終係十萬個唔捨得⋯


text:
2015年2月22日 星期日
一嚐韓國小店風味~ OPPA韓國燒肉店
朋友要OT, 我要去EVENT, 大家相約係旺角食飯時已經十點了~
雖然成十點,估唔到呢間叫OPPA 的韓國BBQ 都依然爆場
原來十點後入座有8折架~
咁又幾抵喎,食多幾碟都唔怕啦~
入座前睇過MENU 有咩食
一般既牛, 豬, 海鮮同韓食都幾齊,而且價錢都相宜
除左牛貴少少外,其他都係AROUND 100蚊度
仲有2個限定推介同韓國飲料優惠~
呢度十點前有限時2個鐘,不過10點後就唔限,仲開到凌晨2點
所以夜少少黎食都唔錯~ 如果一大班朋友吹水,真係可以盡慶先走~
雖然門口有唔少人,不過等左1, 2 張枱就入得去啦~
十點鐘,個場仲爆哂,旺角果然係旺角~XD
呢度既佈置同韓國既小店都好似
牆上畫左唔少潮流既GRAFFITI
而且設備都好細心,好似有呢張下面可以放手袋,褸既櫈,同埋有放食物既層架
感覺幾細心~
枱面係我地入去時已經SET好哂
所以一入去未叫野食已經一枱都係野啦~
包括呢D前菜,生菜同醬料,全部都可以無限加添~
雖然係任食,但前菜既水準有驚喜
除左有泡菜同芽菜外,仲有一個醃製過既洋蔥圈,
呢個洋蔥圈前菜之前未食過,好新鮮,辛辣中帶點清新爽脆~
點解要揀呢間餐廳,其中一個原因就是呢塊鐵板啦~
其實在8, 9 年前去韓國時已見過呢塊板,同平時既圓形韓燒好唔同
燒出黎既肉特別有焦香味
當時已諗點解一直都無傳黎香港
估唔到係咁多年後既今日先可以係香港搵番佢~
鐵板係斜放,頂頂有個嘴方便D肉油流出黎
OPPA 既鐵板係改良過,加左一個坑位用黎整蛋餅
蛋餅係加左料既蛋漿,經由鐵板既燒力將佢烤熟
不過由於個坑都幾深,個底有少少焦但面既蛋仲有少少未熟
因為加左料,又唔夠膽生食,所以搞到最後D蛋痴埋底~XD
每枱都有一條吸油煙管,可以調較
但唔知係咪店員無講清楚,好多枱都升高左
變相抽油煙能力弱左,所以成間店既燒肉味都幾大下~
講番食物
今次我地3個人,總共叫左5碟
食韓燒,首選一定係五花腩肉
肥膏經過鐵板的煎燙後變得爽口
瘦肉部份都好鬆化,唔會嚡~
呢度係98蚊 150g 初上枱覺得好似好少
但燒完再剪開後就變得好多,
而且呢D肉都幾膩下,食2舊已經好夠~
燒好既肉可以用一塊生菜包住,再加入醬料,配菜,蒜頭或者辣椒等捲埋一齊食
不過當日唐生菜用哂,改用西生菜,但西生菜D梗太硬,包起黎有少少難度~
鐵板兩邊有2隻3角型角,原來係用黎放燒好食唔切既食物架~
除左五花腩,我地仲叫左豬西冷,牛肋肉同豬肋肉
豬西冷肉質比豬腩肉鬆化嫩滑,不過就無豬腩肉既肉質感
醬腌豬肋肉既醬汁幾對胃口,唔使再沾燒汁都已夠味,推介呀~
牛肋肉就失望左少少,比較多根
因為無哂原隻魷魚,所以就點左呢個小爪魚,
本身麻麻好呢隻,不過因為細細隻,就算燒耐左都唔會韌
平時食圓型鐵板韓燒時燶左會成塊換過
但呢隻燒板好方便,剷一剷就搞掂~
呢度既食物價錢可以,3個人食左688 (未折), 折埋就仲抵D~
前菜吸引,肉類亦無咩雪味或雪到硬冰冰咁~
服務方面都唔錯,有叫有應,
REFILL 都好快手,亦唔會孤孤寒寒唔捨得加~
不過因為呢隻韓燒都幾多野搞下,例如要先燒左D多油既肉先,令到塊鐡板無咁易燶
枱面上的醬同配料可以點用
甚至張櫈可以放手袋,前菜同生菜可以REFILL
其實呢D都最好係客人坐低時講解下
咁樣大家都會更清楚明白
懂得點樣去食,才會食到更美味既食物~
旺角洗衣街117號建煌華廈地下
如要聯絡本人,請電郵至:smonkichi@hotmail.com
My Blog Link :
標籤: 泡菜,五花腩,旺角,, 韓國,燒肉,KOREA, OPPA, OPPA韓國燒肉店
訂閱: 文章 (Atom)


text:
節錄自2012/4/9 明報
昂山素姬係緬甸人嘅精神領袖,難得到訪嘅張文當然想一睹佢風采.佢首先去昂山素姬嘅選區感受選舉氣氛,再喺補選前一日去昂山素姬被軟禁20年嘅大屋外參觀.
張文此行亦有參觀紀念昂山素姬父親昂山將軍嘅博物館,同埋沿「袈裟革命」嘅路線行咗一次.
2012/4/9 明報
昂山素姬係緬甸人嘅精神領袖,難得到訪嘅張文當然想一睹佢風采.佢首先去昂山素姬嘅選區感受選舉氣氛,再喺補選前一日去昂山素姬被軟禁20年嘅大屋外參觀.張文話,當時大屋外有好多海外傳媒守候,昂山素姬嘅車隊一出現,佢仲同一大班記者搶位,成功影到女神,「雖然只拍到身影,但見到佢寧靜嘅微笑,已經好開心」.
睇到呢度,讀者係咪好想睇吓呢幅素姬側面相呢?可惜吖,我哋嘅攝影主管睇過張文嘅大作,話張相真係好朦好暗,恐怕見咗報都睇唔清呀,所以Emily唯有向讀者同張文講聲sorry啦.
張文此行亦有參觀紀念昂山素姬父親昂山將軍嘅博物館,同埋沿「袈裟革命」嘅路線行咗一次.佢同Emily講,自己身為民主派人士,多次去過緬甸駐港總領事館抗議,今次能夠入境,反映緬甸已經陸續開放,又話睇到被外界視為封閉國家嘅緬甸,都可以一人一票選出領袖,再睇番香港嘅小圈子選舉,就更加感慨.


text:
下星期其實都二十一個月架喇... 不過有心唔怕遲啦... 最緊要都係俾自己睇返嘛
二十個月 11.28kg 84cm 高 (點解又瘦左... 不過好彩有高左)
飲食
最愛就係食食食
一直都唔錯 八點半左右就會想訓覺 因為已經分床訓
所以擺佢落床等佢自己碌 佢九點前就會自己訓著 唔駛哄
但如果作病扭計 佢就要我地坐喺隔離陪佢 佢先會訓得著
發展
講野仍然係好麻麻 無咩大進步 不過肯試講 (但都講唔岩音)
暫時都無野可以做到 只可以繼續keep住同佢講野
希望9月返n班後 會有大進步啦!
聽指令就唔錯 有垃圾會識自己掉去垃圾桶
好有手尾 沖完涼會熄自己關水喉 自己關門 飲完水會"come" 返好個蓋擺返好
返到屋企第一時間亦會企喺廁所門口等我地幫佢洗手
好熱情 出入大堂見到看更都會主動揮手打招呼
就算返娘家見到樓下個看更一樣會咁做 人地一讚佢有禮貌佢就會好開心
認知方面進步左好多 上個月都仲未搞清楚身體上的器官
今個月突然識晒 指身體上的任何部位都指得出 有d無教嘅但佢都知係邊度
BB真係會突然叮一聲咁成長
我諗讀左書之後 應該會長大得更快呀 開始有D唔捨得添 哈哈...
其他
愈大就愈痴身 好似身上裝左磁石咁
放工同放假 基本上我去到邊佢就跟到邊
呢樣真係令我好開心
因為我始終唔係ftm 但佢見到我就最痴我
如果我抱緊佢 其他人掂下佢 佢會喊同推開
最中意佢拎住本書 主動坐我大脾要我講故事俾佢聽
最近剛剛過左第二個母親節 對於一個歲幾的BB 暫時未知係咩一回事
不過佢都好乖咁錫錫我 母親節無咩特別慶祝啊! 只係去公園玩下
呢個時侯同爸爸一定係最FD 因為媽媽暫時唔可以抱住佢周圍跑了!


text:
Chrisxphoto
服務詳情
評語 提交評語
Chris 俾我既感覺就喺好有經驗,佢除咗攝影俾咗好多專業意見我之外,佢就連我當日既rundown安排,注意事項等等都會幫我著想.諗返真係好似當咗佢喺我既coordinator咁!:)
揀Chris嘅原因喺因為佢影相嘅style幾適合我哋,唔會喺嗰啲好“做作”既style,感覺自然又舒服.
Chris喺嗰啲比較隨意嘅攝影手法,佢有自己既諗法而佢個人都幾主觀.佢唔會刻意教我哋點做點擺pose,雖然我自己大部分都鍾意啲不經意既shot,但平衡返對啲比較fresh嘅新人嚟講,可能都係有返少少guideline教我哋點做會好啲.
記得當日佢好nice,亦好準時,全日都好active亦都好主動.相方面我哋都幾滿意,因為聽朋友講,佢哋嘅攝影師未必俾佢拎齊所有相,但Chris呢,就所有要俾嘅嘢都俾哂我,要做嘅嘢都做哂,所以好開心!
婚禮籌備有好多嘢要安排,我間間都會搵幾間嚟比較吓,而唯一我影相就只係搵Chris而邊個都無搵喇!點解我咁信佢都係因為係佢Facebook見到佢晚宴啲相,當時見到印象好深刻,覺得佢影得好靚!之後再上佢個網睇,簡單啲講,真係好啱feel,雖然Chris個價錢真係偏貴既,但話晒影相係婚禮咁重要既一環,除咗我自己睇之外仲要俾屋企人同for我啲賓客睇返,所以當事就寧願貴D都揀阿Chris幫我影.
由confirm 阿Chris 到bigday中間都仲有成年幾嘅時間,我真係差唔多經過都會去搵吓佢,基本上如果佢得閒的話佢都會教到我同提點到我好多嘢. 譬如影相時個表情要點吖,pose要點吖,花球同埋頭紗又點吖等等,而重點係呢D種種資料都係佢Chris自己主動同我講既,我係完全唔駛出聲問既!不但止我唔駛主動問佢都會幫我諗,佢仲要係好好傾既,佢同客人真係有好多溝通,完全唔hard-sell,就算佢本身可以on top加一啲service,但佢從來冇主動sell過我,呢點令人感覺好好!
Big Day當日佢好準時,同埋我覺得佢哋個影相模式好得意,因為之前見朋友嘅攝影師成日都會叫新人要點擺點擺啲pose,又要點樣望過嚟等等.咁我以為阿Chris都喺咁啦,點知佢哋係幾乎完全無既!佢哋prefer好自然嗰啲神情,基本上佢哋幾時影幾時係我邊到我都係唔知既,但係佢哋又真係影到好多相嗰喎,又真係影到啲嘢出嚟嗰喎~!!好似我咁傻氣嘅新娘子可能會影到好多開懷大笑嘅相,而且我覺得不經意嘅神情係令人覺得最舒服既.宜家睇返我諗我會prefer七成好似Chris咁影呢啲咁自然嘅相,而因為我本身唔識擺pose啦,所以如果可以三成既相教同埋提點我影啲pose想就更好喇~!
當晚好記得佢同埋班同事都留到好夜,起碼都成11點,絕對無講話夠鐘要走人而係會默默咁响附近等我,有時我要影相都會叫佢幫手,直到我覺得差唔多時間就叫佢走.
一定要提條尾數,因為我哋條尾數係遲俾既~!!唉,因為我哋係張票到寫錯咗啲嘢搞到張票過唔到數,咁阿Chris想聯絡我哋既時候我哋又咁啱去咗旅行,佢都好好咁話:“噢,等你哋返嚟先啦!”,呢樣真係好好好好!
我依加淨係睇咗一部分snapshot,覺得幾靚,亦好鐘意個style!希望Chris可以keep住呢種樂於助人既性格,亦好多謝佢成隊team都咁好.


text:
香港我嚟啦!
雖然唔係第一次去香港,但係今次好唔同,因為得我哋兩個人,就当係我哋嘅蜜月旅行啦.比較起上次,今次係嚟得自由,要去邊就去邊,唔需要话等来等去.我喺較早前就安排好我哋嘅行程,所以一切都安排就绪.行程唔會太緊湊,但係我哋就嚟行到腳都痺,由朝行到晚.加上係夏天,天時暑熱,喺外邊行路真係分分鐘都會中暑嘎.但係我哋好開心,嘻嘻!
今次我哋選擇咗乘搭馬航班機前往香港,全程都好舒服啊,所以下次去玩,都要選擇啲好嘅.由於我哋搭早機,没食嘢,我哋就食啲贵嘢,DOME算贵冇?我覺得好貴咯!但係反正出去玩都預咗用錢嘎啦,所以無理咁多.
3個幾鐘後,我哋就到咗香港國際機場,今次我哋全程自由行,所以就乘搭機場快線,首先到九龍站,之後就轉乘西鐵線到荔景站,繼而轉乘荃灣線到旺角.步行大約5分鐘,我哋就到咗珀豪酒店,位於旺角鼓油街.間酒店唔係太靚,但係就好乾淨,兩百幾蚊馬幣算不錯嘎啦.
“一扭”凝到變冰,好新奇哦,就念住想試下啦,點知都唔使俾錢,撳下就有一支可樂跌出來,應該係之前果個人無找錢,所以我哋就賺到支免費水飲.哈哈!
我哋休息沖涼之後就準備出發去尖沙嘴,上次嚟果陣都去過星光大道,所以今次我哋嘅目的係八點鐘嘅幻影詠香江,因為上次係山頂無帶到tripod,啲相影到蒙查查,今次就叻咗,所以啲相可以接受喇.我哋六點半就係果度等,好早?唔會,因為到咗七點幾,好多靚位已經俾人霸咗.踏正八點,兩個海岸啲建築物就開始燈光錶演,雖然天氣好好,但係啲燈嘅照射都冇我想像中咁靚嘅.不過無可否認,香港夜景真係好靚.


text:
講開世博先醒起呢篇喺草稿嘅blog未post添. 個展覽已經完咗, 我都講吓啦.
話說1873年世博喺維也納舉行. (世博場館模型)
當年嘅主展hall (Rotunde).
原本棟建築物有保留落嚟㗎,但係喺1937年一次大火燒咗. (wikipedia圖片)
世博地圖
世博紀念品
當年世博主要show吓各國嘅工業產品.
日本館留低嘅東東.
日本布匹
日本蠟燭
中國都有參展
(博物館呢個展覽多數都係圖片)
其他展館嘅相個展覽都有展出㗎,但係燈光關係冇影.以下嘅展館相都係網上download.
The Ottoman section, with (left) the main exhibition hall and (background)
the Egyptian buildings
Sultan's Treasury
Turkish café
Turkish bazaar
Egyptian section
搞世博有人話太花錢.(即係好似依家米蘭啲人反對咁)
展覽另一part係關於同一時期維也納嘅生活.
City Hall籌建中.
City Hall 嘅雕像模型.
市中心建築projects.
嗰時啲人搭火車嚟睇世博,咁 呢一part又講吓個火車站.
下邊呢個我已經唔記得咗係乜.
當時嘅生活用品.
*因為嗰時去睇係預展,好多嘢博物館仲係準備中,介紹牌暫時放咗喺地下.


text:
真係激到我發癲呀!本來一早就打完篇Blog ga na,點知post o個陣click錯制,成篇無哂!所以攪到咁晏至post到law!
上個禮拜我米5見左個iphone嘅~星期六o個日,小王子爸爸同小王子去Sydney學琴o個時,買返部新嘅 iphone比我呀!重要係iphone 4喎~hahaha....好開心呀!
多謝小王子爸爸!
小王子由細到大,我都同佢講廣東話嘅~以前未結婚o個陣,每次我去到人地屋企,如果佢地都係講中文,而佢地嘅小朋友又5識講中文ga呢~我就硬係覺得佢地5似一家人,硬係格格不入咁嘅.所以當我生左小王子之後,我就立志要同小王子講廣東話,不過o係小王子好細個嘅時候,每次小王子爸爸放工返嚟,都一定一輪咀咁同小王子講英文嘅.我次次都話﹣﹣
"做咩要同佢講英文呀?"
咁小王子爸爸又更係答﹣﹣
"Sorry!慣左口,5記得左!"
有好多小朋友,因為5肯講講己嘅母語,到最後變左完全5識得講,淨係識聽.就好似我睇台劇咁,我聽得哂ga, but你叫我講國語咩?我米EE er er咁law!呢度有好多小朋友,用英文嘅方法嚟講中文,則係點?則係將所有字都連埋一齊講law!我時時都認為,如果父母5係由細o係外國長大,受外國嘅教育,英文已經好似係佢自己嘅母語一樣.就千奇5好由細到大同個小朋友用英文嚟溝通,因為英文同中文係好5同,中文講o野係無尾音嘅,而英文呢~就好著重尾音ga喎!而呢d由細到大o係屋企用開 "Chinglish" 嚟溝通嘅小朋友,佢地講英文o個時嘅語氣就會變得好粗老,好無禮貌咁ga na
~所以以前有個鬼婆,佢聽到我同小王子講中文,佢以為我鬧緊小王子呀!
其實情形就好似我地聽到人講越南話,我地都覺得佢地講o野好似好粗老咁ga,係米?(不過,呢個只係我自己嘅意見啫~無跟據,5係秘及!)
重有一種人係勁攪笑嘅~就係o個d回流左返HK,一直o係HK度生活,但係佢地嘅小朋友竟然係5識講中文!!!!!我好多時o係教會見到呢種人返嚟旅行,佢地嘅小朋友,5識聽,又5識講中文.
其實如果你5諗住返嚟長住,個小朋友5識中文,第時佢點o係HK度生活呢
?佢究竟要點樣將自己定位呢?又未o係外國度生活過,但係就連中文都講5掂~咁......究竟呢個小朋友要界定自己係中國人定係外國人呢?
小王子講廣東話好流利ga!我最配服係小王子從來都5覺得講中文係一件羞恥嘅事,每次我去接小王子放學,只要小王子一見到我,5理身邊有無其他同學,小王子都會同我講中文嘅~反而係如果我見小王子有同學o係則邊,我都會同佢講英文,因為我5想令小王子尷尬ma~不過小王子就一於好少理
,5理有咩人o係隔離,總之一見到我就會同我講中文.不過小王子嘅中文又5夠佢睇廣東話嘅卡通bor~所以中文嘅電視,小王子係睇5明ga,但係普通應對呢~就完全No Problem!
o係小王子bb嘅時候,我已經打算佢第時要讀而家呢間學校ga o勒~我知道呢間學校係一定要interview至入得嘅.呢度interview5會問屋企搾咩車嘅
,haha......係淨考個細路ga啫!又因為我一直都係同小王子講中文,我怕第時學校interview嘅時候,小王子會5知人問佢咩.所以o係小王子兩歲半o個時,我一個禮拜帶小王子去兩日Child Care Center,等佢可以學下聽英文
.小王子三歲至識講o野,所以o個時三歲半去學校interview,其實小王子係o岩o岩識講o野無耐ga咋~成個interview差5多兩個鐘,全部都係考小王子嘅,多o野考到我都驚.我記得其中一題,個校長指住張圖畫(其實張圖畫係一隻手錶!)
校長問小王子﹣﹣"What is this?"
小王子竟然答﹣﹣"Oh!This is a 錶!"
校長當然5知小王子講乜,因為我同小王子爸爸都打左個凸至識反應!hahaha....
個校長問我地笑咩?我話佢講得o岩ga,but用左我地d話啫!呢樣o野我地叫錶ga!hahaha...
PS. 親愛嘅Blog友們,我已經寫緊第二個ebook食譜o勒~希望可以快d同你地見面la~


text:
德國有一隻火車州票,一日內可以喺同一個州上上落落任搭(但係唔可以搭ICE火車).科隆係喺Nordrhein
Westfalen州.咁7月21日買咗Nordrhein
Westfalen嘅州票.朋友們話離科隆一個鐘嘅Essen個舊城幾靚,一於去行吓.
香港人梗係計到盡,一日任搭梗係要去多啲地方.唯有一大早出門.
Essen有乜景點?網上資訊唔多.咁嘅情況下,一到步睇吓人哋啲postcards啦.....係冇景點囉.
以前Essen係一個重工業區.
Postcards都係一啲礦工.
依家轉咗型,自稱係一個shopping
city. 但係我一早八點幾九點到.乜舗頭都未開.
而舊城個定義德國人係唔同架.我覺得舊嘅建築只有火車站附近.
Alte
Synagoge 依家係猶太教博物館.但係自己對呢個教冇乜興趣.冇入.
我覺得Essen有少少似香港.因為舊嘢好多都拆咗(炸咗),依家只係睇吓個牌.
shopping
city真係言之過實.都係嗰啲舗頭.而Essen有個UNESCO
World Heritage, Zollverein礦場.完全冇興趣去睇.
呢度真係冇乜嘢好行,見時間仲早,搭地鐵去下一個景點.
Essen嘅百水公寓.睇google
map由地鐵站出,因為有間好大嘅醫院喺中間,好似要兜個大圈先行到去.睇吓醫院地圖,係有路出嘅,又有廁所,又有嘢飲賣.
呢座百水公寓係'勿當奴'叔叔兒童之家之類嘅東東.係私人重地,冇得行近啲睇.失望而回...


text:
正在瀏覽這個版面的使用者: 沒有註冊會員 和 2 位訪客
poelam 寫: 為咗啱啱開嗰個chdbits account既ratio, 我B咗
leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
poelam 寫: 為咗啱啱開嗰個chdbits account既ratio, 我B咗
miipp 寫:concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
要谷 ratio 都搵套多人 download 架啦
ahpeanut 寫:poelam 寫: 為咗啱啱開嗰個chdbits account既ratio, 我B咗
x2 B緊


text:
陳總舵主同國家旗分別喺香港島同新界西出選,結果雙雙高票當選,榮膺新一代票王.呢個賽果當然一啲都唔出奇,因為背後有兩位重量級人馬幫佢地抬轎.至於抬轎嘅陳熟妝同魚弱微雙雙出局,其實亦係意料中事,怪只怪班狀棍太大貪囉.今屆參選名單眾多,可謂七國咁亂,要喺一張名單有兩件出到線,根本就難過登天.再講,就算抬轎嘅係重量級人馬,都要睇吓坐轎嘅係邊個.如果係抬隻馬騮,咁就未必所有選民都會buy喇.而家好啦,兩個抬轎嘅都出唔到線,仲累到喺新界西出選嘅高達冚家墮馬添.
歸根究底,都係狀棍黨嘅策略太進取.陳熟妝嘅江湖地位同魚弱微始終爭好遠,由佢喺香港島抬轎,實在係力有不逮囉.如果倒番轉,由魚弱微喺香港島抬陳總舵主,贏面就高好多嘞.不過由陳熟妝喺新界西抬國家旗,雙雙出線嘅機會就幾乎等如零囉.
如果喺嗰兩區都分拆兩張名單出選,咁又會點呢?結果亦好肯定,只有魚弱微同陳熟妝可以當選.咁都係得兩席,不過高達就未必會出局嘞.
究竟有冇辦法可以提高贏面,而又唔使累街坊呢?其實都有嘅,但係就要某啲人犧牲少少嘞.由魚弱微喺香港島抬陳總舵主,陳熟妝喺新界西出一張名單,而國家旗就選番功能組別,咁幾乎係坐三望四嘅格局.當中最弱一環係國家旗,本來佢應該唔夠良家騮揮,不過近期反國教單嘢搞到咁激,唔多唔少都會對佢有啲幫助.好似莫奶光咁,都重奪公能組別席位啦.國家旗要喺醫學界組別勝出,雖然難度仍然好高吓,不過都唔係完全冇可能啫.
呢個策略嘅整體勝算真係高啲,又唔使傷盟友和氣,咁點解狀棍黨仍然要冒險玩兩區抬轎呢?唔排除係某啲人懷有私心,唔想打硬仗囉.結果坐轎嘅兩位男士無啦啦做咗票王,真係想問佢地有何德何能.而抬轎嘅女士就雙雙出局,都算死有輕於鴻毛喇.魚弱微都算嘞,我諗佢其實都唔係咁想玩.陳熟妝先慘,踏入剩女之年至為男人犧牲,真係好唔抵囉!
Gelada baboon, Semen Mountain National Park, Ethiopia


text:
Kermit位於旺角的琴室由中午 12至晚上 9點都逼爆學結他的學生,大部分人都因網站 Polygon而跟 Kermit學音樂.
U人攻略
4,000萬人跟彈 理大 Kermit棄工程師搞結他網
讀書時期只要識彈結他,自彈自唱,冧死女冇難度. 08年理大土木工程系畢業嘅譚佰得(Kermit)當年都係理大出晒名嘅結他王子,經常參加校內歌唱比賽.
雖然成績唔算標青,最好只係拎過季軍,不過佢對音樂嘅熱誠就唔係個個有,畢業後有份幾萬蚊工程師唔做,貼錢搞結他譜網站 Polygon,免費俾同好搵譜:「自己冇乜心機讀書,嗰陣晚晚都喺音樂學會對出嘅長櫈度吹水玩音樂,有時甚至會通頂 jam歌作歌,𠵱家人工一定少以前一大截,但對住自己鍾意嘅音樂又可以幫到音樂新手,淨係呢份滿足感已經冇得比.」
Kermit係流行曲結他譜網站 Polygon及圍威喂嘅創辦人,時下結他友要搵譜,首選一定係 Polygon,貪佢哋啲歌夠新又夠快擺上網,陳奕迅最新大碟《準備中》嘅〈黑洞〉,〈喜歡一個人〉的結他譜已經任人下載.
Kermit學生時期一樣好鍾意上網一邊睇住結他譜一邊自彈自唱,但發覺當時網上冇乜大型結他譜網站齊晒歌,啲 chord又唔啱,就索性自己編完擺上網,點知短短 1日惹來幾千人 share,好評如潮:「我記得放上網嘅第 1份結他譜係〈年少無知〉,點知擺完上網勁多人問我仲有冇其他譜,因為我啲結他譜喺轉 chord位會跟歌詞邊個字(會有括弧),比較適合新手,可能因為咁,啲結他譜較受歡迎啩.」網站有近 4,000萬人瀏覽,唔係浪得虛名.
教班月入兩萬
本身讀土木工程唔愁冇出路,香港起樓,澳門起賭場酒店,每年都需要大量人才.畢咗業 7年嘅 Kermit初初竟然放棄大好前途去搞音樂網站,眼見以前啲同學出嚟捱咗幾年後有成 8, 9萬蚊人工,但佢坦言從來冇「葡萄」過佢哋:「我覺得冇浪費到大學生涯,反而更加清楚知道自己真心鍾意玩音樂.雖然𠵱家人工一定少土木工程一大截(現時靠教結他維生,月入兩萬),但我起碼日日都對住啲自己鍾意嘅嘢,又幫到一啲音樂新手,淨係呢份滿足感都已經冇得比.」
撰文:彭家駿
攝影:林迅景


text:
靚抽王
十大鬼片嚇人招
鬼節就快嚟(農曆 7月 14日/西曆 8月 9日),已經有兩套鬼片上畫,分別係影帝張家輝自導自演嘅《盂蘭神功》同埋鬼佬界驅魔電影《今.猛.夜》.識睇鬼片,梗係揀鬼節睇啦,人就係咁,係都要嚇自己個半死先夠刺激.不過,鬼片嚟講,來來去去都係用嗰幾招嚟嚇你,家吓就介紹番十招鬼片常用嘅嚇人招式,等你知道,戲呢啲都係拍出嚟嘅啫!
1.有鏡就有鬼影
睇慣鬼片嘅你就一定知,有鏡嘅地方就一定有鬼影,通常主角會喺車嘅倒後鏡,房間嘅化妝鏡,廁所入面嘅鏡等等地方見到有鬼出現.當主角望向後面,就會乜都見唔到!最後當然係隻鬼再出現喺主角後面.(有時係鏡入面嘅自己突然出現異樣.)
2.電話一定喺唔適當嘅時候響起
通常喺最緊張嘅時候,電話就會響起,呢個時候有三個可能性:
可能性(一):隻鬼同你講電話.
可能性(二):有人打嚟同你分享消息,例如話你聽你前兩日見到嘅老友,原來上星期已經瓜咗,等你陷入恐慌之中.
可能性(三):午夜凶鈴,一聽即死.
3.發噩夢
日間唔知發生乜事撞鬼,夜晚返屋企瞓覺豬嘅時候,就會有鬼出現殺死主角,然後主角彈起, X你個街,原來係發噩夢.
9.心有鬼
十套鬼片,九套都會刻畫埋人性嘅醜惡,通常講到最尾,都係話個主角其實自己都好有問題,即係心有鬼.
10.羅蘭姐出沒注意
好多鬼片都會安排一個羅蘭姐呢種充滿靈氣嘅長者出現,佢哋可能係捉鬼大師,可能係有靈感應嘅問米婆,亦可能係一個精神失常嘅老人家.點都好,佢哋嘅目的係製造氣氛,啲鬼都未出現,搵個似鬼嘅人嚟嚇吓你先!
荒謬現象學
每期荒謬現象學為你解構娛圈嘅不尋常現象!


text:
假如有日去睇醫生,個醫生檢查呢樣檢查嗰樣,搞咗一大餐之後,最後只係同你講發現你發燒同埋流鼻水,仲有聽你講你好頭痛潻.結果開幾粒Panadol了事,你會有乜感覺?
你會唔會仍然好迷茫?究竟係中咗H1N1抑或只係好小事嘅傷風感冒?發燒同埋流鼻水唔駛佢講,你一早自己都知啦!無啦啦個頭勁痛究竟係咩原因?有冇隠疾?個醫生究竟有冇料到?
其實,好似以上差唔多樣嘅喺審計報告或者Management Letter,都唔係未見過!
理論上,審計報告中嘅內容應包含五個方面:
1) Nature of Observation:
在以上睇醫生嘅例子,作為Auditor,應該首先好清晰咁解釋究竟發生咗咩事,好似個醫生應直接話俾人知道,現在患嘅係乜嘢病.
2) Cause/Reason:
凡事總有前因後果.以上例子,發現發燒同埋流鼻水只係發現咗一啲好表面嘅「現象」,因乜事引致發燒流鼻水?頭痛係因為同發燒流鼻水有關?抑或係早前撞親個頭引致?
3) Effect/Impact:
又用番上面例子,正常人都會問:「咁我家吓係唔係大件事先?嚴唔嚴重?會唔會有其他乜嘢風險呀,危機呀等等?唔理佢會點?會唔會累街坊?出事機會大唔大?出事的話,可以有乜後果?.....」
4) Recommendation:
正常人又都會咁問:「咁我家吓點算好?」呢方面,不外乎係有關點樣善後同預防.但跟以上睇醫生例子有啲唔同,Auditor嘅初步建議未必一定係靈丹妙藥,因此,結合埋Auditee嘅實戰經驗,然後歸納出嚟嘅建議,往往更加具參考價值.
5) Auditee Comment:
Auditee要有say,呢點係最基本嘅尊重.Auditor講嘅發現究竟同意唔同意?總得要有所表示.仲有,將會點樣落實善後同預防呢?幾時搞呢?都要交待吓嘅.
以上形式嘅審計報告,多出現喺內審報告或者外審嘅Management Letter上.小弟自知能力有限,因此以上有關審計報告內容嘅介紹只係好粗淺嘅描述,目的只係想藉此介紹吓審計嘅產物而己.


text:
BB豆豬出世前,艾菲已經同米高講明十月左右要去影一次家庭相,皆因作為屋企攝影師嘅艾菲,深明要影張有自己份入鏡,又或滿意嘅一家四口相何其難嘅道理,所以有D錢唔可以慳,而且燒腩仔就來四歲,可以順便當做慶祝活動.
記得同學仔媽咪講過Sens Studio唔錯,於是一直留意住佢哋嘅團購(都出得幾密,幾乎每個月有一次),然後八月終於入手join咗,然後同米高夾極九月尾十月頭嘅時間佢都唔OK,然後艾菲決定投降改喺八月中影,然後輯相就由原先燒腩仔四歲生日相變成BB豆豬100日大相(唔...其實都不過係個影相嘅藉口來姐...).
由於艾菲坐完月後就正式一湊二,基本上日忙夜忙無事忙咁,所以book咗邊日影之後就乜都無理,著咩帶咩道具去影基本上都係去到最後幾日先求其襯,唯獨係影相前一晚忽然心血來潮自製咗對母女頭飾去影,算係好有誠意準備㗎啦﹗
影相前幾日開始同燒腩仔講,順便灌輸佢一家四口嘅concept,重點係叫佢到時要聽哥哥姐姐話,一心以為打定底實無死,仲帶定一袋糖去以備不時之需,點知...佢唔知係唔係興奮得滯,去到studio即好似上咗身咁超級hyper,瘋狂地亂跑亂跳亂摸,攝影師姐姐同助手哥哥出盡法寶都搞佢唔掂,D四人合照全部都要等佢搞一輪先影到...
至於BB豆豬呢,艾菲專登喺出發前餵飽佢,照計應該都有個半鐘嘅電力,啱啱好夠用可以捱到尾,見佢初頭表現都OK㗎,識得合作望鏡頭(但唔笑),到後期唔知係唔係無耐性,開始扁咀兼爆喊,然後開始扭抱扭眼瞓,本來攝影師姐姐想襯佢瞓著咗影返D初生BB相,但佢一放低就爆喊,連畀佢咬住奶咀都唔OK...
喺咁混亂嘅情況下,攝影師姐姐都無詐型兼盡力去影足90分鐘,艾菲真心要畀好多個讚佢(如果換轉自己實發難渣唔影),但問心失望點都有DD,我哋一年先得一次影家庭相嘅機會呀,不過又好阿Q咁同自己講,反正團購三百蚊都唔使,佢哋表現唔好出來效果唔好咪唔使加錢買相囉,仲唔使煩揀相添呀,對有選擇困難症嘅媽媽來講係好事吖﹗
結果我哋一星期後去睇相,D相比相像中好好多呀﹗不過艾菲同米高都好狠心咁out咗好多相,最後只係額外加咗六張相,本來九百蚊就搞掂輯相㗎啦,但礙於D相影唔到BB豆豬笑,而佢哋個video就有影到,仲要影到艾菲難得溫柔地氹BB豆豬嘅一面,兼夾將燒腩仔影到勁可愛(你話剪接嘅技術係幾咁重要呢:P),終於艾菲忍唔住畀多千幾蚊買咗個video,心諗反正咁耐以來都無正經同佢兩個拍過片,就當係個紀念囉,佢哋呢D樣過咗就無㗎啦(女人要買嘢總係有十萬個理由>.<)﹗
好,大家聽艾菲講咗咁耐,都係時候去相啦...
第一套衫專登襯返母女裝同父子裝,不過艾菲整對母女頭飾就唔係好搶眼囉...
呢個小朋友一去到就失拪控咁四圍搞,後面D monkey襯到佢絕﹗
呢張已經係BB豆豬唯一一張比較歡容嘅相.>.<
又係唯一一張兄妹相,唔係大嘅走咗去就係細嘅頂唔住爆喊,所以影到一張正常嘅艾菲都收貨㗎啦﹗
換套衫轉個場景再影,大家睇BB豆豬個樣開始呆啦,艾菲喺側邊點氹都零反應,至於燒腩仔就捉精靈捉上腦,不停打開個精靈球話要捉攝影師姐姐同助手哥哥.
最後BB豆豬頂唔住爆喊,我哋就快手換埋第三套衫同轉咗個白底場景,但影咗幾張一家四口相佢已經頂唔住(睇返相佢對眼當時已經喊到紅晒),而喺艾菲氹緊佢瞓時燒腩仔就繼續滿場飛.
BB豆豬唔OK,我哋就單獨同燒腩仔影吓相,成輯相入面艾菲最like呢張母子相,大家都笑得好自然感覺好sweet呀﹗
本來BB豆豬有一刻係肯瞓喺張墊到㗎,但燒腩仔又唔肯乖乖瞓低一齊影兼大動作得滯整醒咗佢,結果只係影到呢張一家四手嘅相,well...艾菲本身都好鐘意影D手手腳腳㗎,所以對呢張相特別情有獨鐘.
見BB豆豬喊到收唔到聲,攝影師姐姐都唔敢再驚動佢,於是叫燒腩仔影埋最後一個場景扮rock友彈結他打鼓,不過有人就顧住自己玩完全唔肯配合姐姐,講到人哋口水乾先影到兩三張正常嘅.


text:
大塊田師姐》入元祖AKB日本集訓唱得甄楚倩拍三級片《赤裸凌遲》露兩點當年甄楚倩一首《今天天氣呵呵呵》,《深夜港灣》,真係唱到街之巷聞!甄楚倩贏咗《未來偶像爭霸戰》之後,亞視就將佢送去日本進修兩星期,加入AKB之父秋元康當年捧紅嘅小貓會(成員有工藤靜香㗎),做海外研修生.不過,對日文冇咩認識嘅佢,喺節目入面就笑料百出!返到嚟香港之後,唔單止發展歌唱事業,又參演過唔少電影演出,當中更有唔少鏡頭都見到有 ...
大塊田師姐》入元祖AKB日本集訓 唱得甄楚倩拍三級片《赤裸凌遲》露兩點
當年甄楚倩一首《今天天氣呵呵呵》,《深夜港灣》,真係唱到街之巷聞! 甄楚倩贏咗《未來偶像爭霸戰》之後,亞視就將佢送去日本進修兩星期,加入AKB之父秋元康當年捧紅嘅小貓會(成員有工藤靜香㗎) ,做海外研修生.
不過,對日文冇咩認識嘅佢,喺節目入面就笑料百出 !
返到嚟香港之後,唔單止發展歌唱事業,又參演過唔少電影演出,當中更有唔少鏡頭都見到有甄楚倩喺戲入面獻唱.
不過去到93年,甄楚倩暫為愛情暫別娛樂圈,去到98年復出就接拍王晶一套三級片,喺片入面更露兩點,雖然甄楚倩呢一脫並未為佢嘅事業再創高峰,但係就多咗唔少登台機會.甄楚倩生完小朋友之後,索性離開娛樂圈,專心做單身媽咪湊仔好過.


text:
講開又講(都唔知講開啲乜),其實好難怪啲學者呀老師呀社工呀教會牧者呀呢啲好似好錫後生仔嘅上一代人,會覺得初一旺角事件好暴力.
因為當一年幾前有一班後生仔喺金鐘(我講嘅係9.26-9.28,10.14-10.15,11.30-12.1呢幾日啦),旺角(10至12月啦),仲有一年前喺新界幾區光復行動入面,手無寸鐵咁對住警察,面對胡椒噴霧,催淚彈,警棍,手槍甚至長槍時,啲學者呀老師呀社工呀教會牧者呀呢啲好似好錫後生仔嘅上一代人都唔喺度.
企喺最前嘅永遠都係後生仔(咁我都有見過啲麻甩哥哥叔叔伯伯好鬼勇武,不過唔多,同埋都唔會係嗰啲平時著到四四正正成個「專業人士」咁).嗰班後生,見慣警察凶狠到想殺人嘅眼神,見慣黃旗紅旗甚至見過「速離,否則開槍」嘅橙旗,見過藍絲請返嚟嘅黑社會拿住把刀喺旺角舞嚟舞去喊打喊殺,見過喺自己身旁或一兩呎距離嘅人俾一堆警察追住箝住用警棍扑頭毆到爆晒血,又或者佢哋自己都俾人毆過…
當呢班後生有一段時間習慣咗日頭返工/返學,夜晚放工/返學就預咗俾人打又要提防自己嘅朋友唔好俾人夾走,有一段時間日日出街都隨身帶住口罩護眼鏡頭盔毛巾生理鹽水…其實,一晚半晚見到有人掟磚有人放火,真係會覺得no big deal.社會亂,係第一日嘅事咩?
唔係咩仇恨上腦獸性大發,只係習以為常,開始麻目.俾人打得多,自衛就已經係反射行為,係求生本能.血腥?暴力?冇人鍾意,冇人想慣,但嗰種喺混亂之中仍然唔講一句「好恐怖」,係經過好多次經驗之後learn返嚟——因為一年幾前就習慣咗一班同輩頂硬上,有咩事要自己面對.
啲「大人」,有學識有權力有地位嘅人,喺最危險嘅時候,往往係404 not found.唔好話試下同啲後生一齊落場感受下嗰種恐懼,喺事後唔急住跳返出嚟割席譴責都已經偷笑.
到後生嘅捱完打,俾人當暴徒咁指罵時,先有一班學者呀老師呀社工呀牧師呀呢啲好似好錫後生仔嘅上一代人出嚟話:「我哋好明白啲青年人對社會不滿,不過好可惜佢哋用錯方法…暴力係解決唔到問題…我哋都唔想香港變成咁…我希望啲青年人冷靜下,香港其實本來好美好…」
我真係唔知點解過咗成年幾你哋仲會FF香港好和平.你哋喺2014年底之後仍然覺得香港係一個好安全嘅地方,覺得「警察只係打份工,佢哋都唔想架」,係因為你哋未試過喺漫漫長夜中面對警察舉起胡椒噴霧警棍手槍或長槍,嗰下唔淆得,但事後諗返都知道係驚到唔識驚.你哋話你哋見過,嗯,喺電視電腦電話螢幕,被剪輯過嘅畫面.
你哋好幸福,有啲咩血腥嘢暴力嘢都有啲後生仔出嚟承受.所以你哋唔知道痛,唔知道驚,唔知道嗰種對人性同社會嘅絕望係點樣釀成.你哋由頭到尾都係一班旁觀者,冷眼旁觀,袖手旁觀.通常喺半夜我哋俾人圍俾人追俾人打時,你哋都喺度大覺瞓(9.26已經係啦,嗰晚喺公民廣場外我對啲學者呀議員呀嗰種心灰意冷同被背棄之感到而家都記得),到第二朝睇到新聞就七情上面高呼「點解香港變成咁」.
你哋好多人未試過被暴力對待,甚至乎連近距離面對施暴者嘅恐懼都未體會過.
我哋試過,我哋真係試過.我哋會驚,會痛,會傷,會流血,但係習慣咗,只能同自己講:no big deal.
你哋可以咁淡然講句「我覺得真係唔需要搞成咁囉」,係因為你哋唔知道,我哋有好多人,喺好耐之前,曾經喺金鐘或旺角街頭,覺得死亡離自己唔係好遠.
結果我哋人冇死,但心已半死.
我都覺得「真係唔需要搞成咁」——如果你哋唔係留咗啲咁嘅殘局俾我哋自己面對嘅話.可能,可能,係唔使搞成咁.


text:
( 28-may-2009 thu )
雖然放假 但都唔會瞓得太晏 10 點鐘就起咗身喇 同里奧大人去大家樂食早餐 ~
多人到爆 排咗 15 分鐘先有得食呀 ~
食完行百佳 講出黎好悶咁 但我真係好鍾意同里奧大人一齊去超市買嘢架 ~
假期真係想比自己抖抖 所以早一晚熨哂所有衫 咁就可以一路睇電視一路食古古力餅 呢盒餅係里奧大人同事送嘅 好好味 不過好貴 我唔會買呢 ~
眨下眼就到食 tea 唔想食太飽 所以食酸辣米線喇 ~
落街無落雨 食完就落雨喎 最慘係買完餸 兩個人用一把縮骨遮 又要揹袋 又一袋二袋喎 遮得人又遮唔到個袋咁 喺咁嘅情況下 我發脾氣同里奧大人講我半邊身濕哂啦 ( 其實只係濕咗個袋 ) 點知開門入屋嘅時候 原來佢半件衫濕哂呀 陰公 佢仲串串共話 呢 d 就真係半邊身濕哂喇 噢 ~
是日晚餐 - 豉椒炒蜆肉 + 咖哩魚蛋 + 灼通菜 + 石合清補涼瘦肉湯
豉椒炒蜆肉 - 第 1 次整 求其啦 不過我係灼熟再炒 所以里奧大人話好韌喎 ~
咖哩魚蛋 - 驚里奧大人唔夠食 所以整多樣餸 點知佢話唔整都得 噢 ~
灼通菜 - 超難食 唔知點解 食落口好似有滑潺潺嘅感覺咁 超怪 ~
石斛清補涼瘦肉湯 - 係時候要清熱解毒喇 ~
今晚實在太開心喇 因為有里奧大人陪我一齊食榴槤呢 ~


text:
尋晚自己安排得 d 時間都幾好 可以去買米通同豬肉乾之後 再去街市買油墨菜 ($9) + 梨 ($12)
番到屋企我就換衫去做機先喇 因為里奧大人要晏 d 番 可能無時間做呀
番到屋企仲可以洗衫同睇電視 等里奧大人一打電話黎就 ready 晚餐喇
是日懶餐 - 韭菜豬肉水餃福字麵 + 台灣 A 菜
韭菜豬肉水餃福字麵 - 今次水餃牌子係 T & T 我朋友話呢隻牌字無味精喎 同埋標榜不含防腐劑 所以買黎試試 價錢好似平灣仔碼頭水餃小小 但就大隻過灣仔碼頭好多囉 不過食完真係覺得無咁口渴喎
台灣 A 菜 - 其實係油墨菜 + 隔夜肉燥 無咩好講
我最鍾意淥麵同淥菜 因為唔駛咁油淋淋 洗碗舒服 d
實在太飽喇 沖涼之後就熨衫當做運動喇
今朝天黑黑 但好在無雨啫 如果唔係 happy friday 都唔係咁 happy 呀
早朝食奶油多 + 咖啡 ($13) 今朝無咩胃口 所以份量啱啱好
番到菇場忙到震 但唔做唔得 因為我聽日 day off 嘛
晏晝同里奧大人去食墨丸麵 + 墨丸牛腩麵 + 腐乳通菜 ($43) 食完再飲杯楊桃雪梨汁 ($10) 超清潤呀
尋晚家姐探朱朱都精神 姑娘仲話朱朱咬佢 點解病都會咁好火喎 搞笑 今日朱朱要超超聲波 check 下個肝有無事 求神保守朱朱身體一切正常啊


text:
清蒸青斑仔
炸乳鴿 X 2
竹笙炒上素
燒鴨 ( 例 )
荔芋油鴨煲 - 佢地話 d 芋頭好粉 讚不絕口咁 我同家姐即刻話好味就食哂去啦 嘩哈哈哈 ( 因為我地食到好驚 )
豉油雞半隻 - 特登叫比兩個工人食架 婆婆話唔駛理佢地 舅母咪話囉 一齊食先開心家嘛 同埋施比受更有福 所以我都忍唔住話婆婆 點可以唔理人架 ?!
( 26-NOV-2016 THU )
今朝都凍凍地 不過好似凍埋呢兩日就唔凍 lu 唉 11月尾都唔凍 天氣真係反常哂呢 ~
無啦啦塞車 好在 8 點 35 分到餐廳咋 但我勁餓呀 所以趕都要食米粉餐 之後 8 卦又黎埋 不過都無咩傾計喇 食米粉需要 d 時間呢 如果再講就食唔切架喇 ~
菇場忙啦 依家放假真係會好好享受 因為知道番到黎就要打仗 身心疲勞呢 哈 ~
11 點幾工人 whatsapp 話我知 媽咪 3 點可以出院 yeah ~~~~
食埋 lunch box 就 load 下相 之後復康姑娘打比我 問媽咪識唔識分藥 佢話媽咪話係工人分嘅 姑娘問工人識唔識睇中文 媽咪居然話識 ( 如果我在當場 我識鬧爆佢 工人點會識睇中文 ?! ) 好在姑娘都覺得奇怪印傭點會識睇中文囉 所以叫我最好今晚番媽咪屋企 幫佢分藥 咁我無問題啦 反正我都想今晚去分藥 ~
做呀做 做完諗住抖 10 分鐘都好啦 點知又要繼續做添 我放工都遲咗 d 走架喇 不過點都做唔哂架喇 起碼要 2 日先搞掂 唉 又要我心掛掛添 ~
去到媽咪屋企 即鬧鬼佢啦 真係叫佢用下腦啦 工人點識睇中文呀 ?! 之後佢仲問工人唔識睇中文咩 ?! 我慶到話咁妳講 3 句印尼文黎聽下 3 句唔多啦 妳對咗佢 4 年 之後佢無出聲 ~
之後工人即刻比覆診紙我睇 呢下真係令到我發哂顛 原來腎科覆診改咗期 本來聽日 我已經一個月前請定假家嘛 依家醫院無啦啦改咗 12 月 9 日 咁媽咪拎咗張覆診紙又唔睇個期 咩都旨意工人 如果知道改咗期 我即同 Admin 同事話調假啦 咁唔駛嘥咗聽日假期 同埋我唔想又請假啦 所以我發哂火鬧媽咪啦 我估鬧咗起碼 10 分鐘 慶丫嘛大佬 覆診嘅時候 自己又唔去聽 咩都旨意工人聽工人睇 醫院已經 highlight 咗話取消原本覆診期 但工人鬼識睇中文字咩 真係慶到我呢 我話工人睇妳身體表面架咋 妳估真係知妳身體咩情況咩呀 ?! 加上我呢幾晚已經好攰好攰 又瞓唔到 濕疹又翻發 如果唔係今晚婆婆同細舅父舅母黎探媽咪 我真係即走 等妳知道事件嘅嚴重性 唔係成日乜都以為妳以為係就係 ~~~~
6 點左右佢地到啦 我仍然分藥 咁 6 點 15 分家姐打黎話開會 都唔知黎唔黎到 唔係咁邪呀嘛 次次一約唔係星期三就食唔到飯嘅 ~
叫媽咪佢地去酒樓先呀 我要靜靜地再 double check d 藥 搞掂哂先去酒樓 感恩家姐 7 點半都到到 可以一齊食呀 ~
里奧大人今日 4 點喺太子見客 見完就去深水埗買 SD Card 再食狗仔粉 所以佢 7 點已經幾番到屋企 可以早 d 抖下呢 ~
成日影相黎引人 因為知我同家姐未食過呢 @@ 同埋平時我一煮飯就話好飽好飽 我唔相信呢餐唔飽囉 但你都會照食哂佢囉 衰
食到 8 點幾 送埋佢地搭車 我同家姐都上去媽咪屋企坐陣 叫家姐再 double check 埋 d 藥 坐到 9 點幾就走喇 ~
番到屋企即沖涼 睇下雜誌 11 點幾瞓 lu ~


text:
( 20-NOV-2014 THU )
今朝里奧大人上大陸 所以佢早起身 我就瞓到 9 點醒咗 呢排都係瞓到 9 點左右就醒 咁都好 我唔想咁遲起身 唔係一陣番工要 7 點半起身 會有 d 唔慣呢 哈 ~
落去食早餐 咁我多數一落樓就開電話 一開收到糟糟 whatsapp 話宜蘭 1:46 am 發生黎克特制 4.8 級地震 地震咗 2 次 幸好無人命傷亡 咁都嚇暈我啦 ~
買完早餐就坐低 即用 Viber 打比家姐 不過無人聽 因為佢同朋友 share wifi 如果佢朋友唔 share 佢都無得用嘛 我比佢激死 一早叫佢買張電話卡家嘛 之後我個人開始勁驚 眼淚不停係咁流 再打比家姐同姐夫香港嘅手提電話 都預咗係留言 好在家姐比咗行程表比我 咁有司機電話 喊住打比里奧大人叫佢幫我打比司機 嚇到佢以為咩事呀 好感恩家姐 9 點 45 分打黎 可能佢收到我 whatsapp 叫佢打比我 之後佢聽到我把喊聲 佢反而好驚咁問咗 2 次我做咩喊 哈 ~
終於放下心頭大石喇 不過之後個頭就有 d 痛囉 食完諗住喺條街行幾個圈 但條街好鬼凍呀 要入番商場行呢 ~
請勿觸摸 ?! 唔準摸玻璃 ?!
媽咪同工人差唔多 12 點先到 原來佢地去牛頭角街市買魚 話好新鮮好靚 又買埋比我 反而我自己入院之前買 d 嘢就無食過 搞嘢 ~
日式煎餃子 - 唔熱嘅
蘿蔔千絲酥
冬葉咸肉糉
風味炸兩腸
煎鴛鴦雙椒
五穀粗糧糕 - 甜甜地好煙韌 好味呀
榴槤布甸 - 都有唔小榴槤肉 唔錯架 原來我今年都無食過榴槤 無計啦 想買嘅時候又無阿姐喺度 我唔識揀嘛 到想買嘅時候 又得番好大個果 d 喎 唔想夾硬食 所以情願唔買 lu
飲到 2 點 送埋媽咪坐車 再番屋企擺低 d 嘢就出去行下喇 因為好鬼飽 ~
3 點番到屋企就飲肉汁 之後 load 相 5 點半搞掂 即去滾湯喇 ~
好感恩里奧大人 5 點半準時放工 咁番到屋企都要 8 點架喇 所以我都沖涼先 等埋佢先一齊食 因為仲未餓 哈 ~
是日懶餐 - 栗子燜雞 + 蕃茄薯仔粟米瘦肉湯
栗子燜雞 - 媽咪整架 媽咪話比較淡味 所以我自己再加小小蠔油同老抽 咁就好味好多呢 ~
蕃茄薯仔粟米瘦肉湯 - 終於清哂 d 嘢喇 因為成日想煲呢個湯 但媽咪又煲咗湯比我 佢買比我嘅嘢都要排住隊食 何況我自己買果 d 呢 ~
等里奧大人沖完涼先食生果 我覺得沖完涼之後食生果好舒服 可能食完之後唔駛趕住洗嘢 哈 ~
媽咪買架 好甜又好香木瓜味呀
里奧大人今晚 10 點瞓喇 反而我差唔多 12 點先瞓 ~


text:
( 3-may-2011 tue )
瞓得唔係咁好 所以將鬧鐘由 7 點 45 分教到 7 點 55 分 點知諗住懶床嘅時候 望下個鐘 原來係 8 點 55 分 再望真 d 真係 8 點 55 分呀 嚇到即刻刷牙沖涼洗頭 乜都快動作呀 之後再喺麥當勞買早餐 再打的番菇場 好在都係 9 點 15 分番到菇場 同埋今日細老闆無番 咁都無咁驚 ~
菇場有 d 嘢做咁啦 不過好快搞掂 load 下相 寫下 blog 好快就到 lunch time 喇 ~
有 lunch box 唔駛煩啦 依家天氣唔係落雨就好焗 真係小出街為妙 ~
放工去超市買餸算喇 我覺得除咗菜係貴過街市之外 豬肉同街市都係差唔多咁 可能我買得小啦 會貴 d 啩 咁樣我去超市買好過 又有積分 ~
里奧大人上咗大陸 我有多 d 時間 ready ~
是日懶餐 - 黑椒豬扒炒意粉 + 炒菜心苗
黑椒豬扒炒意粉 - 好想食黑椒意粉 如果唔係要就里奧大人 我就咁用蘑菇炒就算喇 ~
炒菜心苗 - 其實我想食菠菜架 但超市無 最靚都係得菜心苗 所以咪買囉 不過我都鍾意食嘅 ~
本來諗住今晚去平台跑步 點知好焗 唔跑啦 唔係暈咗無人知 同埋今晚都有兩機衫要熨 咪當做運動囉 不過今晚里奧大人又好好喎 話幫我熨 咁我實會比佢熨架 因為我都好想抖下呢 ~


text:
天婦羅蝦咖哩鍋燒烏冬 ( 配迷你三文魚粒飯 + 雜菜薯餅 )
雜錦魚生角切粒飯
( 23-AUG-2013 FRI )
尋晚食到好飽 今朝要食齋包 我次次食奶油豬仔包都話要燶 d 同多 d 奶油 不過今次就超勁多奶油囉 所以 d 包超索哂 d 鍊奶 超勁甜 搞到我食唔哂添 ~
菇場忙咗陣就 hea 喇 呢幾晚都探媽咪 雖然去到都係坐喺度傾計 但都好攰 番到屋企真係沖完涼就抖 咩都唔做 最多開機洗衫架咋 ~
11 點幾媽咪打黎話今日姑娘教打針 再見埋營養師 咁聽日就可以出院 係就好喇 我唔駛頻頻樸樸 同埋成日覺得醫院好多菌 所以都係番屋企好 d 咁呢 ~
Lunch time 落勁大雨 好在之前喺阿信屋買咗個激辣杯麵 今日終於食喇 真係好激辣 正呀 ~
又 hea 到放工喇 今晚睇中醫 如果時間許可就探埋媽咪 所以又係急急腳咁行 唔想浪費一分一秒 哈 ~
今次又係差唔多 20 人排隊 咁我行到隊尾 突然聽到有人叫我 原來係菇場舊同事 佢排第一呀 佢叫我一齊入去睇 因為咁排起碼要個幾鐘 我真係同佢一齊入呀 因為我真係好想探媽咪 其實我都衰架喇 咁樣打尖 所以佢話下次佢真係幫我排 等埋我先一齊睇 因為好多人都係咁呢 ~
今晚好在睇到中醫 因為我其實喉嚨痛又耳仔痛 原來又係扁桃腺發炎 丫 ~
真係好感恩 因為我遲一步到診所就見唔到舊同事 到時我就有排等 lu 之後同埋佢陪埋我一齊行 佢搭地鐵 我就坐巴士 好感恩 7 點 20 分到醫院呀 因為無諗過可以探到媽咪呢 ~
今晚姑娘會再教媽咪同工人打針 但媽咪想我同家姐一齊聽 不過姑娘要 8 點後先可以教到 我地又可以留耐 d 實在太好喇 ~
姑娘 8 點 15 分就開始教 不過其實都唔係好難 最緊要係媽咪同工人記得 同埋好感恩支針真係好幼同好細枝 咁樣見到都無咁驚嘛 哈 ~
搞掂哂都差唔多 8 點 45 分 里奧大人又到咗九龍塘 咁我地都差唔多時間番到九龍灣 可以一齊食飯 lu ~
同家姐食飯 多數食佢鍾意嘅日本嘢 諗住食完去金滿堂食甜品 不過要排隊 仲要坐出面 所以唔喇 熱辣辣咪搞 同埋驚一陣落雨要走鬼 咁咩 mood 都無哂 lu ~
番到屋企又即沖涼 之後打機再睇陣電視 11 點 15 分即瞓 因為對眼皮 dup 哂落黎喇 ~


text:
梅菜扣肉飯
墨魚丸酸辣米線 ( 5 辣 )
牛肉片酸辣米線 ( 1 辣 )
( 6-dec-2012 thu )
今朝終於見到陽光喇 實在令人振奮啦 ~
同里奧大人一齊搭地鐵 原來都好迫下 好唔明點解 d 人唔係讓人落車先囉 一見開門就即湧入黎 ~
去到餐廳都差唔多 8 點 30 分 之後 8 卦都黎埋 我份芝腿治又遲上 反而佢件三文治又快上 食到半路佢阿 head 黎咗坐後面 所以今次真係要快 d 食喇 ~
10 點幾收到平安鐘電話 媽咪氣喘入院 依家有工人陪住 我都放心好多 ~
唉 無哂心機啦 我去旅行之前入院 好在家姐喺香港都好 d 雖然無咩嘢 不過都想知媽咪點家嘛 ~
Lunch time 又未餓 想出去行陣 行到差唔多 1 點 突然醒起 7-11 有咖哩烏冬 所以買番菇場食喇 ~
今日要去尖沙咀拎喼 本來係同家姐一齊去拎 但媽咪入咗院 咁我自己去拎喇 同呀 head 講咗 4 點鐘走 去到尖沙咀都已經 5 點 行咗陣永安就去拎喼喇 一人拎兩喼 仲要係喼中有喼 所以一定係打的啦 番到屋企覺得自己對手係斷咗咁 手震震呀 ~
工人買咗嘢食比媽咪 咁我都唔駛咁趕 咁我去埋買平安藥就打的去醫院探媽咪喇 見媽咪都攰 因為 check 呢樣 check 果樣 差唔多 2 點幾先上房呢 家姐 7 點鐘到 傾下計咁都已經 8 點 要走人喇 ~
約埋里奧大人一齊食米線 3 個人食嘢真係最好 可以食多 d 嘢 ~
番到屋企已經 9 點半 即開機洗衫 之後熨衫執行李 里奧大人做公司嘢 做到 11 點幾 咁我又瞓唔到 一齊睇下電視 12 點半先瞓呀 ~


text:
( 2-jun-2010 wed A/L )
呢日 OFF 因為陪媽咪去覆診 所以朝早陪埋里奧大人食早餐再上媽咪屋企呢 ~
坐 van 仔嘅時候 坐隔離單邊位嘅阿叔真係衰到無人有 點解咁講呢 佢無啦啦望一望我 我咪望一望番佢囉 之後見佢睇報紙 原來睇風月版 好心啦 都唔爭在果幾分鐘啦 不知所謂 同里奧大人講呢 d 人真係衰 點知佢話佢見過一個仲變態 話說佢有日同同事過馬路 見到有個的士司機 喺等客期間半個身伸咗出車黎睇本鹹書 里奧大人同同事同另一個過路男人都比佢嚇到目瞪口呆呀 唉 真係乜人都有呀 ~
同媽咪 10 點半出門口覆診 見醫生嘅時候係會睇到媽咪嘅傷口 醫生同護士問我驚唔驚 嘩 我話妳咁問係咪好恐怖架 佢話有 d 人會驚唔睇 所以同妳講聲 唔係一陣妳同媽咪一齊暈咗都唔知救邊過好喎 不過我都立咗一立啦 真係好恐怖呀 手掌咁大嘅 size 無咗塊皮喎 所以醫生都建議植皮手術喇 ~
後尾打埋比家姐同里奧大人 我地一致都認為植皮好 d 因為醫生話如果要等自己埋傷口 起碼個幾月 仲要日日洗傷口 兩星期覆診一次 同埋驚中途細菌感染 仲有就係傷口嘅皮會拉薄咗 郁嘅時候可能會痛 但做植皮都有風險 就係麻醉藥令到塊皮可能唔會再生 要再做 媽咪多病痛 所以上次做完個心口唔舒服 所以有 d 驚 但兩位醫生都不約而同話上次妳都做咗全身麻醉啦 同埋麻醉師會衡量過 如果唔得就肯定唔會做 所以唔駛驚 之後媽咪都決定做啦 洗傷口好痛 要食止痛藥架 ~
之後我就陪媽咪上病房 好感恩見到醫生 佢一見到媽咪就話妳做唔做呀 媽咪好驚 醫生話比妳諗一晚啦 最緊要妳意願 之後佢再解釋做手術嘅好處同風險 媽咪最後都決定做手術 始終紮住隻腳都好辛苦 同埋傷口仲痛嘛 ~
我買埋 lunch 比媽咪 靜靜雞陪埋佢食就走喇 費事比人趕啦 之後去買衫 再食埋麥記就番媽咪屋企休息 lu ~
落雨濕濕費事塞車趕唔到拎中藥 所以 7 點 45 分走喇 無乜胃口 所以買車仔麵番屋企食 食完沖涼 無耐就瞓喇 今日頻頻樸樸都好攰下呀 ~


text:
小王子升左上中學,本來諗住個"嘩!Box" 點都要由BB size~轉返做個媽媽size ga na掛?點知原來讀左中學之後重衰,Lunch time變左得返半個鐘,無地方坐o係度食o野,兼夾時時都忙到嘔.小王子同我講﹣﹣"媽媽!個嘩Box整細d,5好整咁大."
5係掛?真係吹脹!
我話無地方坐o係度食o野,你地千奇米以為間學校一定係好 細 喎!o岩o岩相反~間學校真係 大 到飛得起,佢係Sydney板圖最大嘅學校,淨係球場我都5知有幾多個,網球場又有十幾個,籃球場都有十個8個,重有游泳池......連小食部都有幾個,可以坐o係度食o野嘅餐廳又有幾個.
嘩!大到真係嚇死人~
小王子開學第一日要打網球,點知我5記得放頂帽入去佢個P.E. bag度,o個日又熱兼曬到飛起~咁我廿四孝ar ma,好驚個仔會曬親,米下就o個時攞頂帽去比小王子law!其實個網球場就o係我出面條街尾ga啫,我o係條街度都見佢地打緊網球gar!但係一入到間學校度,我就轉嚟轉去都行5到去個網球場度,最攪o野係我行到去幾個網球場﹣﹣>
"咿?空嘅?無理由gar?明明頭先都重見佢地打緊波ga喎....米住先~點解呢幾個網球場5係o係路邊嘅?咁....我頭先o係路口望上去o個幾個係咩場嚟gar?"
我點會諗到間學校淨係網球場都有十幾廿個,重要o係5同地方至得gar?最後我要周圍問至知道,佢地打緊o個個網球場,係要經過o個個 大 球場至去到,我望見o個個大球場,真係有小小見暈~心諗我行到過去可能會虛脫!明明係o係街尾嘅球場,我最後都要大半個鐘至行到去!重要去到o個時,小王子已經曬到燶左,返到嚟重甩皮tim bor~唉~第一日打波小王子已經燶左,打多幾次......小王子會5會成個溶左呢?


text:
呢個禮拜尾,我就會同小王子去Adelaide參加佢地嘅Cello Festival,因為小王子被邀請去呢個Cello Festival度演奏,順個便去join佢地嘅Master Class.我第一次自己同小王子去到咁遠~~其實好鬼死驚,你地都知la~我係稙物人嚟ga ma,一嬲都無用開個腦,家下要自己帶個仔去到咁遠,真係好鬼驚ga!上次我同小王子返HK,就係因為我傻下~傻下~差d上5到機呀!不過呢單o野就5好提na,真係瘀到極點呀!
又要攪學校,又要準備5月去阿根庭度表演,所以呢幾個月,我真係忙到甩轆!
上個星期六,小王子去左第二間o係Sydney嘅地校度考音樂獎學金試,上次都講過,好多學校就算你係考音樂獎學金,一樣都要考成績試.o個個朝早8:15am就要去到學校,個試要考到晏就12:00pm唉~我都登小王子慘!小王子考緊試嘅時候,我同小王子爸爸就join左個School Tour,行個校園一周,兼聽個校長發up風.
o個日大雨到呢~加上我為左將o個日推上高潮............
我又著左高跟鞋!!!
最慘呢間學校無o野好,一味就夠大,個校園大到呢~落狗C加高潮高跟鞋.....到走o個陣我有一種好強烈嘅感覺﹣﹣
就係我隻腳指尾已經5再屬於我嘅!
o個個學校代表一味o係度喝d家長,喂!同樣嘅說話可以用5同語氣講ga喎~佢竟然同幾百個家長講﹣﹣
"我地呢度5係Child care,5該你地12:15pm準時嚟接返你地d仔女!"
"家長5該即刻離開!你地而家o係度左住我地~"
"你地(家長)左住緊個門口!"
有無攪錯呀?我地家下係嚟考獎學金,5係嚟乞喎~佢究竟係米攪錯左呀?o個日有成百幾二百人去考,成績5好嘅都5會去考la~考到重5係比全費喎,半費咋!!!你係米肯定要用d咁嘅語氣同我地講o野呀?學校代表都5識得尊重人,我點指意佢會教到我個仔去尊重其他人呀?
小王子考完出嚟同我講﹣﹣"媽媽!我覺得呢間學校d老師好惡呀!"
原來幚小王子監考o個幾個teacher都惡到爆,5怪之得小王子話5鍾意間學校la!今個星期六小王子又會再去Audition,以前我一直都以為﹣﹣只要小王子叻就一定可以攞到獎學金,但係好多o係Sydney度嘅Music teacher同家長同我地講﹣﹣要攞音樂獎學金 最 最 最緊要嘅~
係你考嘅學校o個年係想要你o個樣樂器.
我而家先知道,原來每間學校年都會內定一樣佢地o個年想要嘅樂器,則係話~例如o個年學校個樂團差一個小提琴手呢?咁o個年佢地嘅音樂獎學金就會內定要收一個小提琴手,除非o個年嚟考獎學金嘅人裡面,係無一個小提琴手 or 嚟考o個d小提琴手真係太~差,如果5係學校就一定會將o個年嘅音樂獎學金比拉小提琴嘅.咁則係話就算你叻到蹺飛都無用,到最後......原來係靠Luck!
唉~偏偏我小王子係出左名嘅"黑仔達"!!!而家.....我就真係好擔心na!


text:
我個fd ge奇遇....
我有個fd近日去九公游,臨走個陣(泳池差唔多就快close)响更衣室畀人撩,佢話佢記得o個個撩佢ge男人個樣好似係佢游o個陣ge當值救生員,疑似救生員埋去佢度,同佢講之前見到佢點游自由式,對腳姿勢冇問題,但係對手就有問題,疑似救生員即刻同佢兩對手疊住咁度下大家對手,話佢對手生到咁根本就唔適合游自由式,游背泳就得,跟住就講左一大堆理論講足好耐,仲示範左背泳對手ge姿勢,如果佢游背泳對手就會點樣,如果佢游自由式對手就會點樣,跟住o個個疑似救生員將自己個手提no.講左畀我個fd,叫我個fd一陣或者返到屋企之後打畀佢,我個fd就隨口問佢「你做邊行」,佢就答我個fd「你咪理啦,當識個朋友啦,一陣你打黎,我同你再講」,但我個fd到依家為止始終都冇打到,反而將呢件事講左畀我聽,佢問我意見但我都答唔到佢.究竟有d人係咪真係唔適宜游自由式或者永遠都游唔到自由式呢?(我自己就認為唔係囉,只要有心同肯多加練習,冇理由真係游唔到)o個個疑似救生員其實係咪幫緊泳會揾人呢?係咪真係咁好心想教識我個fd游水咁好死咁筍?講一番令到我個fd覺得好似好有道理ge理論,會唔會目的就係幫人揾泳隊成員呢?定係佢有其他意圖呢?(呢點我同我個fd都唔夠膽諗)咁我個fd應唔應該打畀佢好?


text:
其實真係好難想像一間咁大間ge 公司,竟然沒有任何的control,就連d 單ge approval 都係好求其,只要有人簽名就過,其實簽名個個人都唔知係邊個,我試圖對佢地個signature specimen,但係根本上都對唔到,於是我就問我個同事,佢只係答我其實對唔到,因為每個brand approve 個個都未別一定要係department head,咁我又問你點入單呀,佢話無家求其見到上面有個名佢就過張單.我話無人check 家?佢話ar 姐唔睇家,總知我地唔好入錯就得,天呀!呢d 就係大公司...
ar 姐話佢下星期放假,要交低d 野比我下星期完成,但係好奇怪,今日成日都有時間為何唔比我要放工先至比呢?初時我都係唸因為佢要教我做,所以要到放工先至有時間講,但我見到7:30pm左右佢都無比野我,加上我又只係返左幾日工,根本都幫唔到手,所以我走埋去問佢要交低d 乜比我下星期做,原來係要我去set 個 control file.
佢話左比我知佢個要求,然後就比左7個box file 我叫我自己睇,仲同我講佢放完假返嚟要見到我個report,之後又同我講隨左做這個job 仲要幫我下面個同事入單,我一聽到佢咁講,我即時反應係我做唔到咁多野,我話我下星期都放兩日假,無可能完成咁多工作,ar 姐即時黑面話我唔理,總然之佢放完假返嚟要見到我份report,同埋要我學識佢地個a/c system喎,我真係O晒咀.因為不滿,所以我8:10pm就襯ar 姐行開左偷偷地放工.
今日斷正比ar 姐見到我同佢唔like 個黨人傾計,其實我真係好難做家,佢唔like 個黨人其中一個係跟我家,咁少不免工作上都會接觸,咁自不然會講下無聊野,而這個同事基本上日日都講佢起這間公司有幾慘,其實我到e+都未知邊個係好人,邊個係壞人.而我自己就覺得ar 姐應該係壞人.
今日我個同事同我講,佢話尋日遞信resign,ar 姐留佢仲有少少威脅佢,話如果佢堅持要走,佢會起reference letter 度寫衰佢,仲話佢係fresh封reference letter會有幾衰寫幾衰.個同事好慘咁被迫留底,其實我自己起度唸,今日ar 姐可以咁同佢講,將來佢真係要走ar 姐咪一樣可以用這個手法對佢...佢講講下ar 姐行埋位見到我地講緊野就衝埋嚟,黑住面問我地做緊乜...唉,搞到我e+返工好似坐監緊...


text:
的起心肝,到10蚊店買了一些盒仔放耳環,玩了幾小時,終於都放好了我的耳環,yeah~ 好像很整齊又容易看,容易揀,希望我不要再荒廢多年來買入的耳環~~
Sunday, April 18, 2010
My Earrings
一週回顧 (2010年4月12日 – 4月18日)
放完easter,今個星期係第一個正常要返5日工既星期,一返工就好死多野做,做到我癲癲地,不過都唔理啦,6:30照走,今日要gel甲,又要做手腳,唔可以遲,唔想咁夜返屋企.
去到小玲度未夠7點,整左隻腳先,之後食dinner,之後先整手,今日整腳整得好靚好清好好襯,對手又唔係話唔靚既,個底色溝得好靚,d玫瑰花都畫得好好,唔知係唔係因為小玲畫得太靚,見得靚野多,所以唔會覺得好驚喜.
4月13日:
因為呢幾日都好似好攰咁,今朝又好多野做喎,所以唔想返學,居然一同老公講,佢就肯走堂喎,點之發現今日唔算遲放工,個條去街癮又黎,所以去左all crazy行一轉,快快手揀左兩件衫,同買左幾條outfitters就走人喇.其間遇見竹太,順手拎埋新會鞋同埋半迫竹太買左一件同我同款唔同色既衫,hehe~
返到屋企,老公仲未返到,我仲要叫佢買外賣返屋企食
是日晚餐: 海港叉燒飯
Shopping on 13 Apr @ All Crazy(Ka Lam only)
4月14日:
今日又要7點先可以放工喇,老公都唔見得好我好多,返到屋企仲比我老點佢煮意粉,very good,我好享受宜家皇后式既待遇,卡卡
4月15日:
今日本來想去fleur fleur行一轉先返tko,不過真係唔掂啦,又7點先走,又冇帶電話,一冇左個電話就周身唔舒服咁,所以一放工就搭bus返tko,一落車就去買幾個炸彈先,近來發現屋企好似好dirty咁,都係時候要炸下,咁又要夾啱nic nic去沖涼先可以炸,所以都係早d買啦,試過係mos買,貴成10蚊一個喎,我一屋要用4個,即是貴40蚊,太唔抵喇,就算個人幾攰都好,都要過一過藥房買先再返媽咪度,一返到去就好似大帝咁,係咁係sofa度伸來伸去,呢d咪就係返媽咪度既自由自在感覺囉.
4月16日:
wfh日子,又係打算放工去fleur fleur架喎,因為今日係最後一日7折,連老公都叫我出cwb食飯,不過化好晒妝想換衫個時,nic nic個樣可憐到呢,真係唔忍心掛住自己出街唔理佢,於是打比老公叫佢買野返黎比我食就算啦.
唔去fleur fleur都係好事黎既,佢一舖都係貴野,買多幾件都好貴下.
4月17日:
放縱行街日,一早出去睇michelle,為左要free parking,所以係ifc搵野買,最後係beyond organic度再買do organic既massage波波同shampoo,兩樣野都用過,都好用既,不過係唔駛咁快又再買姐,咁為左慳66個大洋所以買野,其實係唔係有d傻仔呢?不過我又已經諗到下星期可以去fancl買cleansing oil喎(雖然用ad+既cleansing gel係用得好開心,不過好似有支cleansing oil用黎落眼妝好似好好多).
之後約左亞can係tst等,塞車塞左我地成個鐘,拿拿聲去monstor sushi食lunch,我就睇住佢地食生野,我就只可以食熱既熟野,算啦,好彩係永樂圍買左隻熱狗打底姐,哈哈.
食完lunch就去JD睇批發啦,冇咩驚喜,我估d好野都收埋晒,或者係order d貨先靚,不過大概都知第一次要拎幾多貨,總算有d得著既,最好就係亞can去拎貨先,我又死跟啦,卡卡.
之後返去海港城買支aveda enhancer就開車走人,始終都覺得free 2 hours實在太少,如果好似ifc咁,300 free 3 hours就好啦.
是日晚餐由老公煮,我以為佢煮1.5 hours就得啦,點之只不過係好簡單既蕃茄薯仔湯,梅菜蒸豬肉,蒸蛋同埋炒菜都要煮2個鐘,我實在太低估佢繡花既功力~~
食完dinner休息左一陣就帶nic nic出去行街街,雖然一直都落住毛毛雨,不過一星期一次,都繼續同佢行啦,同埋買左糖水返屋企食,hehe~
4月18日:
全日都冇出過街,係屋企訓下又食下,食下又訓下咁又一日lu
唯一做過既野係一邊睇鐵馬尋橋大結果,一邊玩耳環
Friday, April 16, 2010
日本買不停
衫篇:
只是選了一件,因為靚的衫衫,香港多的是,所以只選了一件lace,在全黑與黑灰的周旋下,最終決定要黑灰,因為好像少有一點,全黑容易買.
第一次在別人的blog見過這對鞋,已經很喜歡,想了又想,最終都決定自己買吧,鐘意3個色,還未決定
閃閃踭高踭鞋,型爆,唔買唔得,最鐘意係shocking pink,不過out of stock了,唯有要藍色!!
Tuesday, April 13, 2010
Shopping on 13 Apr @ All Crazy(Ka Lam only)
今日有一袋新貨,都幾唔錯架,揀下揀下,我仲以為自己買得好少,不過買下買下又唔見左一舊錢~~
呢件係w closet打底,我鐘意隻蝴蝶結仔,又鐘意呢隻間條色喎,所以就買啦,比錢時先知係130個大洋,忽然覺得好抵
另外買左兩件osmosis,呢件有兩個色,一件係呢件米+黑,另一件係白+粉紫,一睇就知我會同呢個色匹配d,不過又覺得粉紫少有d,正當我考慮緊既時候,竹太黎到,我夾硬要竹太試,結果竹太要左,咁我就唔駛諗喇,就買左呢件,著起個袖好鬼靚架~~
Monday, April 12, 2010
4月玫瑰花甲
Come from Japan
同一日收到新會鞋同兩個bag in bag,正呀!!!
山茶花新會鞋,大家都覺得佢好平,所以好一致咁決定買,雖然實物冇係web見到咁靚,同埋好似好dirty咁,不過洗下佢,其實都唔差既,至少我宜家著起左都唔係好差姐,yeah~~魔魔集團擁有第二對會鞋喇!!!!
Sunday, April 11, 2010
一週回顧 (2010年4月7日 – 4月11日)
4月7日:
奇蹟呀,今日雖然一返工就有勁多野做,不過做做下,搞搞下,下晝好似舒服好多,好多野都send晒出去比人搞,我都係等reply姐,最奇既係,今日居然6:30前可以放工,真係奇蹟呀,成個3月,我差不多日日都要7點放工,有時6:45前走都好似好恩惠咁,真係作死.雖然今日係比上個月早左放工,不過都真係太攰,好唔想煮飯,老公又唔知幾點放工,所以直畢返屋企,上網,陪nic,睇電視,等人買野返黎比我食,wakakaka!!!
4月8日:
UAT場繼續唔得,變相好似少左好多野follow up咁,只係上晝又問下status,下晝又問下status咁囉,幾時resume返我完全control唔到,就算我去問status,o個個人都係control唔到,佢都係再問人之嘛,咁過下過下又一日,係臨放工唔知搞咩,搞到成6:45先走得,好彩今日返媽咪度,遲左走返到tko都唔會好夜.搭小巴返去個時顧住係咁訓唔記得左落車,好彩總站其實同我屋企差一個站,一d都唔遠,不過反正都去到新都城二期,咪搵下大家姐囉,見到佢拎住一袋零食物語先醒起我唔鬼記得去買喎,於是自己一條友去左間鬼死咁多人既零食物語,仲要d架有d係吉左,我都買到一大袋野走,15x個大洋有好大袋,我覺得好抵,8折好似真係抵好多咁.
上媽咪度食完飯,又死左去park’s買食糧準備聽日wfh,買咩呢?就係買鈣思寶同粟米片,宜家d粟米片sell低卡低脂,又話早晚都食,食足14日就可以瘦,咁…咁…咁我唯有買啦,卡卡
最後,今日又打的返mos,老公係咁話我癲左,我話返媽咪度食飯又唔駛錢,平時出街食/食外賣都係咁上下啦,仲要有人煮埋比你食住家飯,抵啦,打的咪打的囉,卡卡!!!!
4月9日:
Wfh again,今日非常開心,本來以為唔係好多野做,仲想放工之後出街,點之每當我想梳洗時都有人打電話比我,又唔叫得好忙,不過唔會有一段長時間係好free囉,今日入左房做野,感覺專心d,不過就冇得睇電視同埋坐得冇咁舒服,但係都ok既,時間過得好快,我6:05就已經offline走人,之後衝出廳係咁同nic nic玩,兩個白痴係咁係carpet度碌來碌去,玩下又上下網,又upload下相,好快老公就返黎煮飯比我食喇~
是日晚餐: 扮freshness burger + 金寶湯
衰人老公打爛左我隻粉紅花花碗,憎死佢!!!!!
4月10日:
又到左睇醫生日子,今次第一次隔一個星期見michelle,連michelle都估唔到我咁虛,冇見佢一星期我既脾虛同腎陽虛又差返晒,冇鬼用,其實我既健康完全反映出我既飲食習慣,食藥拮針係有用既,不過我覺得最緊要都係我要食清d,唔好再食煎炸食物,鹽野,味精野,一句講晒,即是要飲食均衡,可能就係唔均衡左30年,所以咁快就出現問題囉,所以一路肥都瘦唔返囉,唉~~~一諗起要好似62咁既飲食習慣,真係好想死呀!!!michelle講明,今次d藥係勁d,熱氣d係正常,點之第二日一飲,嘩,難飲到爆呀!!!!
睇完醫生,去左太興食美味餐蛋麵,下午茶$25真係抵到笑,好好味,原來我兩星期冇飲過奶茶,再飲又唔會覺得好好味,好久違,我估我好快可以戒得甩奶茶咖啡架喇,哈哈!
食飽飽就碌去cwb,老公去拎眼鏡,之後去左sogo買買買,買完一輪去左風月堂食dinner,我一直都以為當時係9點幾,仲好奇怪點解咁夜都仲咁多人,原來坐低個一下先係啱啱8點,食完dinner,去左dog one life買左一個南瓜雞批比nic nic,我地再係city super買左d野聽日做dinner (其實係想要2 hours free park),出車既時候先發現我地又因為多左1x分鐘而要比多一個鐘泊車,估唔到去拎一拎眼鏡,行下sogo,食個dinner,買下餸,都要泊5個鐘囉,泊車好鬼貴呀!!
是日晚上帶左nic nic出mos行街,衰仔見親水都要踩落去,行到成身都dirty晒,之後去左買糖水返屋企食,返到深山衰老公先發現自己冇帶key,仲要怨我唔提佢,其實我出門口前已經叫佢帶齊野,咁我就咩都唔帶,點之佢覺得我應該逐樣野叫佢帶,咁事實上,我平時係會問清楚佢,key有冇帶呀?銀包呢?車匙呢?今次一之過叫佢帶齊就出左事,真救命.最終又揸返車出mos,去99度拎key先有得返屋企,nic已經係車度訓著左,卡卡~~
4月11日:
11點幾左右起左身,餵下nic,上下網,沖下藥,咁就12點半喇,老公準備出門口去做massage,而我呢,本來係想訓多一陣先出門口,不過玩玩下都差不多一點,咁都要準備出門同wrinkie飲茶.自己一個拎住送比coco既禮物行上山搭車,就快行到巴士站時見到有架小巴,好緊張,因為兩邊行山線不斷有車,我都過唔到馬路,最終好鬼危險咁跑過馬路,下次都係唔好,好鬼驚車瓜左咪好唔抵囉.
本來約左wrinkie去海港飲茶,因為我地兩個可以唔靠6299都搵到位,但係美心d野食就好味d囉,點之最終因為6299已經係美心,所以佢地幫我地搵多一張枱,一樣係唔駛等,wakakaka.
飲完茶,因為62拎左架車去洗,所以我同老公係好悶既新港城周圍行,唔知點解冇野睇都可以買到野,係千色店既$10店買左幾包炭野吸濕,又買左幾多盒仔準備用黎執earrings,同埋買左一個膠架放入廁所洗手盤下面放野,咁又用左110個大洋.之後去左買香野,香包買5送1,所以買左50個大洋啦,呢d野其實係用黎放出門口香下,由樓下行樓梯上到1樓就會聞到d香味,感覺良好,另外又買多左兩個香枝,已經好耐冇買,新出左白蘭花味,冇冇聊聊又買下囉,又用左170個大洋.
之後去行wellcome買下生果,野飲同屋企野,明明平時d清潔用品我係好堅持返tko藥房買,尋日發左花癲,居然係wellcome買左拖地同廁所野,玩完一大輪,終於都有車返屋企喇.
當我地拎住wellcome receipt去搞free park既時候,商場個女仔話supermarket單係要問supermarket拎返一張free park劵先再去佢地度搞,我都已經聽完又問埋我想問既問題,我個得意老公仲企左係度發呆唔知發生咩事,救命呀,要行多一轉我都唔係咁開心架啦,仲要個老公好似打左矇仔針咁仲未有反應,我都唔知佢真係太依賴我呀,定係佢真係唔用腦既呢?如果冇我係埋一齊,佢究竟要企幾耐呢?真係比佢激死!!來來回回行完一輪,豬家又唔睇指示,人地商場話推車去停車場就要行邊邊度,佢地睇都唔睇就去搭lift,比個男人樣衰仲要話人地用樣衰喎,豬家真係好得人驚架,明明自己做錯左,都覺得好小事姐,駛唔駛咁呀?chiu~~當其他人做錯,佢地又唔係咁講架喇,最憎人double standard,不過憎還憎,我又可以做咩呢?無奈~~
是夜老公賴勁咁話佢煮牛扒比我食(平時牛扒係我負責,佢唔識煎架),咁因為好晏先飲完茶,我就話8點先開始煮啦,點知7:30佢死左入房訓,我都費時搞佢,自己去左收衫接衫洗多一機衫,執下個枱面,準備好就自己煮喇,我懷疑佢都係靈犬,我之前執野都好嘈,佢又唔會醒,開左火都未醒,放左塊牛扒落鑊都未醒,係一有香味呢,就醒喇,呢d唔係靈犬係咩呀?????今次煎牛扒同鵝肝比上次好味得多,有進步呀!!!!!!


text:
消防設備工程銅鑼灣 告士打道280號世貿中心20樓2002-2003室 ..
2 Year ago
1 Views
0 Comments
消防設備工程九龍城 嘉爵園 ..
2 Year ago
3 Views
0 Comments
消防設備工程葵涌 葵豐街25-31號華業工業大廈A座15樓K1室 ..
2 Year ago
1 Views
0 Comments
消防設備工程九龍灣 景發工業中心 ..
2 Year ago
1 Views
0 Comments
消防設備工程大角咀 廣東道1155號日昇廣場5樓503室 ..
2 Year ago
2 Views
0 Comments
消防設備工程旺角 龍駒企業大廈 ..
2 Year ago
1 Views
0 Comments
消防設備工程觀塘 華基中心 ..
2 Year ago
1 Views
0 Comments
消防設備工程油塘 油塘工業城 ..
2 Year ago
3 Views
0 Comments
消防設備工程沙田 華樂工業中心 ..
2 Year ago
1 Views
0 Comments
消防設備工程大角咀 德利大廈 ..
2 Year ago
1 Views
0 Comments
消防設備工程沙田 國際工業中心 ..
2 Year ago
1 Views
0 Comments
消防設備工程深水埗大南商業大廈 ..
2 Year ago
1 Views
0 Comments
消防設備工程旺角 恒利中心 ..
2 Year ago
1 Views
0 Comments
消防設備工程元朗 唐人新村 ..
2 Year ago
2 Views
0 Comments
消防設備工程土瓜灣 落山道108號志昌工業大廈2樓B4室 ..
2 Year ago
1 Views
0 Comments
消防設備工程長沙灣 兆威工業大廈 ..
2 Year ago
1 Views
0 Comments
消防設備工程九龍灣 環球工商大廈 ..
2 Year ago
1 Views
0 Comments
消防設備工程油麻地 宏昌商業大廈 ..
2 Year ago
5 Views
0 Comments
消防設備工程大角咀 福星工廠大廈 ..
2 Year ago
3 Views
0 Comments
消防設備工程長沙灣 麗寶花園商場 ..
2 Year ago
2 Views
0 Comments


text:
第2日旅程開始,天色幾好.
EBC頭幾日既checkpoints都有警崗同登記處(如圖左綠色屋仔),以記錄山上旅客資料及維持山上治安.本人亦必需事先申請登山證,才能上山.
本人舊同事送贈既手套,今次旅程主要都係用佢.
第2日路程既特點係見到好多山溪,水清而冰凍.
Raj (圖左下)成日都係行得好快然後係前面等本人,我一來無佢行得咁快,二來又經常停低影相,攪到本人下下要加速追上去.
呢個山峰相當高亦相當重要,往後既路程都會見到佢.
頭幾日每行2個鐘左右就會經過村落.
呢度係一直沿住條小溪行.
旅程中第1件令本人呆左既事:一陣要行高果條吊橋…….
就咁睇唔恐怖,行落去先至會覺得恐怖,因為…..好大風!
要一直按住頂帽黎行.
本人冒死係吊橋上影左兩張相.
過橋之後就係一連串山谷景色.
呢度可以望返頭先行過既溪流.
好多人係呢個位影相.
目前所處海拔仲係低,先以普通帽就夠.
其他衣著就係10-15度左右既著法啦.
3點之後天色開始差,無陽光令溫度低左唔少.
進入目的地Namche Bazar之前必需要係度登記,但佢地做野好慢,
攪成45分鐘都未攪掂,Raj叫本人行先,佢留係度等.
全日行左差唔多6個鐘,終於黎到喜馬拉雅山中最大既城鎮Namche Bazar(海拔3440m),但到達時已經好大霧.
既然係最大既城鎮,所以有咩要補給都係要呢度攪,再往上既地點買野一係好貴一係無得賣.
之前沖涼果陣對拖鞋吸左水唔用得,所以係度買過對膠拖鞋,計落要HKD 100呀……..
同埋由於個肚都仲係唔舒服,所以買多左卷廁紙備用.
夜晚終於有Wifi可以上下網,當然係好慢同埋要俾錢啦.但依然無乜胃口,叫左個炒麵食左一半就放棄.
雖然本人好自閉,但都有同人傾計,因為係餐廳見到個台灣女子,係雙方個guide引薦下,知道佢同本人一樣,都係一個人搵個guide一齊行.不過佢體能明顯比較強,係成日行山露營果的黎.
總括第2日,比第1日難行.
之前話個行程為左避免嚴重高山症,每日只可以上升400-500m;但原來只係計你stay既地方.所以第2日其實係先下降200-300m,然後上升700-800m,當然比之前辛苦.
唔知係因為條路難行定係進入左高海拔地區,總之開始出現比平時更大既氣喘.
17 Feb 2015 前往南崎巴札Namche Bazaar
第2日旅程開始,天色幾好.


text:
2014年12月17日 星期三
K1求學大作戰 ~ Day 6
6/12/2014
第十三回合:聖三一中心幼稚園 10:00
來到interview嘅最後一日,艾菲已經完全無壓力,皆因呢間學校完全無諗過會有機會,一條龍Happy School有學券全日制仲要本身有N班直升,年年都超額報名幾倍,報K成功率實在太低,但點解我哋明知唔得仲報呢,事關同米高商量報唔報聖三一曾肇添時,佢話反正呢日佢得閒放到假,不如就試埋佢當玩吓喎...咁都得?不過當係參觀吓見識吓都好吖﹗
因為明知學校會放好多邪惡嘅玩具出來任玩,所以我哋呢日無特別早到,同燒腩仔食完早餐就慢慢坐巴士出發,都係上車十分鐘就到,登記完就行去校務處聽老師brief流程,跟住已經夠鐘上課室門口等interview,而最好笑係坐坐吓先發現隔離個小朋友係燒腩仔嘅同班同學,好彩佢兩個本身唔同組唔算熟,唔係實玩到癲晒都似﹗
入到課室有三個老師,一個老師對兩個小朋友,一組組咁坐喺到玩玩具,燒腩仔眼前個係形狀手抓板,老師問緊另一個小朋友嘢時,燒腩仔就努力玩手抓板,玩完艾菲就細細聲考吓佢形狀同顏色,等咗陣終於到燒腩仔,老師講早晨有畀返應(其實坐低時已經主動同老師講咗早晨),之後老師畀咗籃lego佢砌,佢砌吓砌吓居然好勁咁砌咗隻船出來,玩完老師叫佢拆開收埋都有跟住做,老師循例都問吓艾菲點解會揀全日制學校,艾菲答完之後唔知佢係唔係聽到艾菲係FTM啦,所以無再問第二個問題(艾菲聽到佢問另一個家長時,問完點解揀全日制就問點解揀聖三一㗎).
後來老師拎本書出來同佢哋講故事,兩個小朋友都有專心聽但無咩太大反應,後尾講到一半鬧鐘就響,老師就話interview完結,一人派咗個紀念品做禮物,燒腩仔有自己揀顏色同講謝謝,離開坐位時都有同老師講bye bye同拍凳.
出來會合返米高我哋就留喺學校慢慢玩,先玩樓上嘅遊戲室,再落返地下公園仔玩,學校大同資源多真係好吸引,D玩具同遊樂設施都特別勁過人,但真係如燒腩仔同學媽咪講,都幾多新香港人,大大聲咁喺到講普通話喝小朋友,有D又唔睇實小朋友由佢哋打尖差D踩到燒腩仔隻手,要艾菲埋去睇實個小朋友先行開,而米高就話喺出面等我哋嘅時候,感覺幾混亂大家都唔知做緊咩咁.
玩咗大半個鐘左右我哋就走啦,米高未in前已經講好要食返餐好慶祝吓,於是就帶咗燒腩仔去食恨咗好耐嘅元氣,呢個傻瓜小朋友因為知道同學仔放學會去呢到食烏冬,就一直想拉我哋帶佢去食,其實我哋唔係唔想帶佢去食,不過宜家D元氣等位等得太誇張啦,我哋屋企樓下新開呢間到夜晚九點都仲等緊位,小朋友唔餓得又點等呢,呢日食lunch終於唔使等位,一坐低第一時間就叫咗碗烏冬同燉蛋畀佢,食飽米高仲專登叫個芝士蛋糕畀佢做甜品添,食到佢勁滋味大滿足呀﹗
訂閱: 張貼留言 (Atom)


text:
今日同個係美國返來啲cousin 去gym睇high-protein supplement, 外國是好興食這類supplement去練muscle,睇佢身形非常健美, 令我異常羨慕, 我有咁大隻條腰就夠力撑起啦, 問題是女仔食會晤會生"鬀" (蘇?!), 佢哋異口同聲話唔會, 不過香港女仔唔興佢哋個種身材, 但係我以前太瘦啦, 屋企人從小叫我大隻啲, 拍住啲鬼妹唔會太細柆, 但係天資有限..... 個cousin佢話返大學時日日去做gym, 跟住游水, 咁得啦!! 我現在日日做硬啦!我讀書時都可以打2小時squash,之後去游水...不過冇可能有咁多時間日日做. 佢仲話係venezula 有個中醫好勁, 我uncle條腰又係壓住神經線, 睇了二次就好了, 咁解我當初遇唔到.
跟住去游水撞到個大學時一同攪"squash club" 啲 friend, 但係我當時唔識打squash, 跟住啲勁人打打下學識, 一大班人, 實在唔知攪左什麼 (好似christmas 攪了個christmas ball之類), 只記得好開心, 仲有塊squash + tennis racket 係屋企"留念" 和"發毛".


text:
同好友一段時間冇見
身為瘋子吃貨的我倆當然約去撐枱腳啦:^)
既然得閒,不如去遠d試新野,順便食完可以行下
刺身
貯存係凍櫃入面,可以自取
色水橙紅,切同擺放得整齊美觀,眼睇已經覺得新鮮
油香重而不膩,肉質彈牙有嚼勁(唔係指有筋),唔會稔爛
冷凍海鮮
蜆肉味道唔太理想,有d腥氣,同埋好多都係得殼
青口鮮味夠,可惜我地唔可以食太多(胃部問題)
蝦體形幾大,蝦肉清甜之餘,鮮美多汁
沙律
我地公認最中意係蛋沙律
其實冇咩特別,仲要好高脂肪(又蛋黃醬)
不過好濃蛋香,同埋本身既烚蛋幾滑
其次係香蕉粟米片沙律,雖然外表唔靚,但味道幾清新
諗起又好似早餐配搭咁XDD
燒羊肉
有燒羊肉梗係請師傅切塊試下啦
首先肉味濃而不羶,而且唔算太多筋
第二係佢帶有少少焦香味,就係佢既外皮
最後當然要提燒汁,濃味得黎稀稠適中,亦冇蓋過羊味
Pizza
真係超好食!
本身佢既批底唔會太厚搞到食麵包咁,亦唔會薄到介口或者係容易濕稔
佢只係剛好1cm多少少,食落唔會浸稔哂又唔會太劑
加上烤過既焦香同唔油膩既底部,真係令人忍唔住狂食
此外,pizza用料十足,芝士係真真正正牽到絲
而且牽絲後芝士係唔會連同材料一併扯去,反而似個cover咁固定住d料
蘋果批
充滿玉桂香
可惜蘋果同埋批底太薄
更油膩了點:^(
燉牛肉
牛肉好香,稔到一咬即散開
連有少許筋,好似膠質啫喱咁,加分!
中式點心
冇咩特別,可以忽略
魚柳
完全冇雪藏味
魚肉稔而不爛不老
酥皮卷
有肉腸同菠蘿等
一塊細細地又唔油膩,係開胃既
桂花糕
好多桂花,清香微甜,唔會太實
麵包布甸
好食,佢仲有vanilla sauce
幾嫩滑同埋唔會好油,食完唔會劑或者哽胃
Financier
同平時出面買預先包裝既差唔多
粟子蛋糕
話說當時有成家人過黎搶左全部蛋糕切餅番去:^|
我地好難得拎到兩件
講真得上面層栗蓉好食
下面蛋糕體同Cream個比例可以改良下,食落好油膩
Brownie
微苦
而且切到好細件
正合我地心意,食多都唔會膩
上層乾身下層濕潤尤如軟心,滿意:^D
Carrot Cake
好清香不油膩
同埋入面好多細既甘荀條,韌韌地好有咬口
唔會太甜,係清淡感
甜味主要來自上面一層chocolate coating,不過算薄所以唔會過甜


text:
尋日一家人同特登0係東莞出來0既叔叔二嬸一齊去西環探未期cancer的爺爺
上次見佢係幾年前新年,當時佢仲肥頭dup耳,笑容仲有d猥褻(阿媽成日話佢咸濕)
今日見佢真係好虛弱,冇力郁又講唔到野,但仍有意識,清醒
我地成家都係第一次接觸病得咁嚴重0既人,都唔知講咩
對爺爺病情最了解0既姑姐話醫生話佢得一個星期命
幾日前本來仲ok,可以自己落床講野,醫生話有幾個月命,但突然跌親之後情況急轉直下
醫生話有咩要講就趁佢呢幾日仲有意識好講埋佢
原來爺爺一直都唔知自己有未期cancer,醫生叫姑姐唔好同佢講
尋日見佢咁,又罕有地成村人去探佢,我估佢應該知道自己捱唔到幾耐
同佢講野,佢有反應,會望你,但睇得出佢好嬲自己回答唔到,成日想整甩d管又整開d被
見佢咁,原本對佢冇乜好感0既眾人都動惻隱之心
連十年冇見佢0既細佬都主動第一個捉住佢隻手同佢講野
阿媽叫我地唔好問佢野,費是佢想答又答唔到仲唔開心
叔叔講d野最正路,同佢講佢會冇事,等佢好番同佢番常平,又話屋企個個都好好
老豆就真係唔識點做,成日問佢係咪好痛,叫姑丈睇下佢好唔好
姑婆同爺爺感情好好,但姑婆中風,冇人同姑婆講過爺爺0既病情
我地0係病床旁邊逗留左成個鐘,臨走老豆叫我地三個同佢講bye bye
細佬第一個同佢講.原本好疲倦0既爺爺突然爭大眼,好似想透過眼神同佢個孫仔講d野,
似乎知道今次係最後一面
見到佢有意識但又未能表達,呢個stage對佢來講應該最辛苦最難推
唔知佢依家有冇後悔佢呢世人負過四個老婆同埋冇盡過做人老豆/爺爺0既責任?


text:
Sunday, 26 August 2007
28 Weeks Later: 咬死 d 細路佢啦!!!
一向都鍾意睇喪屍片. 第一集 d 人都話好睇, 我就覺得只係一般, 因為去到後半做做下都唔似喪屍片. 最大o既成就係 d 喪屍有新意, 識走識跑, 後來 Dawn of the Day 用呢類喪屍就拍得好刺激. 28 Weeks Later 同上集唔同, 由頭到尾都係喪屍片. 同埋多數喪屍片開始o個時都已經周街喪屍, 但係呢集就唔係, 開始o個時英國已經冇晒喪屍, 不過後來觀眾可以睇住點樣又再爆發喪屍瘟疫.
上集有 Cilian Murphy, 今集 d 演員就冇咁討喜, 尤其係o個兩條細路. 根本成單o野就係兩個細路扭計無厘頭走返屋企搵相搞出o黎. 大佬, 你兩個自己自以為是, 話掛住阿媽, 搞到周街喪屍, 你愛阿媽, 但係其他被你唔覺意害死o個 d 人都有阿媽生o架. 所以齣戲做冇幾耐, 我就同妹仔講, 我最希望呢兩條細路o係後面會死得好慘, 最好俾人分屍.
其實齣戲仲有其他唔 make sense o既地方. 例如, 一個普通人雖然話因為工作關係, 所以會有張 all access pass, 但係呢張 pass 有乜可能會去到軍事基地, 去到最機密o既地方都仲有用. 仲有, 戲入面有個軍人, 佢接到命令要殺晒所有人, 但係因為 d 走難者當中有個細路, 佢唔忍心, 所以反而想帶佢地走. 咁都 ok, 但係佢o係帶 d 人走o既途中竟然開槍射殺自己 d 同僚. 因為要救一個無辜o既陌生人而去殺死另一個同樣係無辜o既人, 我就點都諗唔明背後o既邏輯.
不過呢齣戲喪屍夠多, 死唔少人, 所以都好有娛樂性. 最令人不滿係戲中o個兩個可謂"惡貫滿刑"o既細路最後冇慘死o係我面前, 未免令人有點耿耿於懷.
Posted by Howtindog at 07:54
Labels: 電影
0 comments:
Subscribe to: Post Comments (Atom)


text:
3d模型下载 > 客厅沙发3d模型下载
模型素材(540)室内模型(443)展览模型(2)光域网(1)Vary材质(4)PNG图片(540)3D教程(2)
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型无贴图
客厅沙发3d模型无贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型无贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图


text:
恐慌情緒 Exploiter
琴日公司班餵開日本奶粉既爸爸媽媽開始騰雞,「搶購」呢個詞語已經形容唔到果個情景,因為,已經無得俾佢地搶,唯有四處張羅,搜刮,求救.
原先呢班爸媽正想避開果隻超級奶粉既熱潮,一黎唔洗同人爭,二黎又平d,諗住一舉兩得,誰知世事難料,日子又再令人危機感爆滿.
響香港地生活一向都無咩心理保障,走難一齊走,返歸一齊返.係咁.可能有專家話羊群心理籠罩小島,之但呢個「羊群」,查實有冇諗過響邊?
百間超市無奶粉,泰然自若無幾個.家陣為左仔女,同你搏命都得.向來奶粉個需求都無乜彈性,爸媽咩心態唔講喇,我呢亭上左岸邊唔倚賴奶粉既無乜說服力.又或者咁講,我個衰仔食人奶食到兩歲,試過幾隻奶粉,一滴都唔肯飲.死未(提起都把幾火).
今日固然收到阿鹿米講果個email,信既人固然多,半信半疑既人又唔少,但係想exploit呢個情緒既又大有人在喎.
呢排雨衣雨傘雨具呀,防酸雨兼防輻射帽呀,隨時 chur 到行.
不過,我唔係想講呢樣喎.如果唔係涉及「民生」既,理得佢丫.買多左,咪最多放響公司吽囉備用囉.
反而,如果涉及衣食住行,作為管家家庭主婦模範夫妻獨立經濟體系whatsoever,你會點應對呢種恐慌性搶購?窮既驚買唔起,有錢既驚買唔到,跟住齊齊入貨,十足十打到黎咁款.查實有冇諗過呢刻既「掠奪性消費」對其他人有幾大影響?
Mercy 唔係以有贈無,亦唔係以權操縱生死.
而係,留有餘地.
搶米搶糧爭啖氣,為自己為自己家庭為自己家人,無可厚非.不過既然你有能力,何以不留一點餘地?買貴左又何妨?香港買唔到米,仲有能力親自飛泰國揀米選米兼度假.精打細算運籌帷幄既滿足感,係咪真係可以淩駕施比受更有福既滿足感?
香港人唔係慣左見大場面架,淨係成功人士上曬岸果批(我又有份?)先至得架咋.講到兵荒馬亂,世界末日,自然有人搵到唔少high tea,最可惜係想食大茶飯果批(即係好似我咁呢),到時只有被人牽住鼻子走,貴有貴買,冇就去搶,咁囉.日本人劫後餘生中點點點,香港人睇左幾日新聞立過幾十個blog,佢地幾鎮靜唔洗我重覆.點解鎮靜?咪就係因為爭先恐後+響乞兒兜拎飯食既人少囉.我知,唯恐天下不亂既人都係搵食遮,唔係犯法既.
喂喂喂,唔好話我曲高和寡喇!我知實有人附和我既.雖則,我又真係唔會話你知我今晚去邊庶搶糧搶米搶奶粉搶0.03mm雨衣囉.
(所以老實講,我唔支持「李卓人式」全民退休保障架,保咩障嘖,香港地梗係爭下先至過癮,先至顯示出獅子山下拼搏精神嘛..... 不過咁,如果我有咩冬瓜豆腐,唔該幫我照顧住家中老少丫,見到面先還俾你.)


text:
生活自從有咗老公, 朗朗, 小晞後, 從此由白紙變得色彩繽紛!! 我只求呢三位賴生, 健健康康, 開開心心. 我會將我既正能量, 以內力過哂俾你哋!! 而做媽媽呢, 只希望兩位儍豬仔, 毎日開開心心返學, 而視返學係一件樂事而唔係苦差. 所有課外活動只會係你哋既興趣, 我係唔會貼錢買你哋既難受!!!
2010年3月16日 星期二
囝囝唔肯食奶
星期日時返阿媽度食飯, 食完奶先上去,
自己唔肯訓, 之後喊到拆天
老公就唱歌氹個仔, 我見佢氹氹吓佢自己黑面…..到星期一都係咁
問佢乜事又話無事, 不過我覺得佢似認為個仔曳咗係因為婆婆抱得多
唉……一個星期啫, 唔好為難我啦
昨天打俾阿媽, 佢話可能去街多扭計, 或者嚇親
仲話覺我老公好似唔開心咁,
我唯有話佢見個仔唔乖咪咁囉…
之後又打俾老公話個仔食到6安
叫佢唔好唔開心, 佢仲話無,
咁我話你騙到全世界都騙唔到我, 佢就無出聲….
昨日揍咗返屋企
8:00pm o個次我加咗 d 保嬰丹俾囝囝食
佢又食咗 5 安奶喎, 嘩, 咁大朕藥味都肯食
之後我抱番佢上床, 個 b 例牌扭一陣, 伸展吓手腳咁
玩一陣就會想喊, 因為無人理佢
我就通常都會由佢扭一陣, 再同佢講吓野
不過就唔會俾佢見到, 因為想佢自己學吓自己訓
我已經叫咗老公唔駛氹佢住
點知我一入廁所, 出來時已經見佢氹緊佢…..佢咪又係咁…..
臨訓時佢都好乖呀, 食哂 d 奶
之後佢問我, 係咪因為天氣熱先搞到佢發脾四…..我真係想爆炸
今朝媽媽到, 個死野仲係黑黑地面…..
我呢個大仔幾時先大架
唉.....
我知佢好緊個仔, 但都唔駛咁架
佢覺得我媽抱得多, 我 99 咪又係咁
我從無黑面對過我 99
老實講, 我已經毎日接番來,
點解日日都唔扭, 會到星期六/日先扭
要扭抱個 b 都唔會識楝日子架吓嘩
總之呢兩日我都唔開心
好驚無啦啦由無情緒問題變成有
2010年3月8日 星期一
第一日返工
今日第一日返工
早上一早起身泵奶
之前第一餐係由老公餵,
所以我一路都唔駛咁早起身
之後我媽媽來接走阿仔
佢走咗之後, 我望住無咗仔仔既屋企
有種空虛既感覺
放長假後返工有種轉咗新公司既感覺
不過今日無帶奶泵
食 lunch 已經谷胸
我諗明天一定要帶
不過要帶齊 "架橕"
我要一放工即刻返屋企泵奶先
好掛住囝囝呀


text:
靚抽王
散 Band血淚屎
樂隊嚟講,兩個字,咪就係「是」同「非」囉,正所謂念念不忘,必有迴響,好似 Beyond呢啲傳奇樂隊,都係逃唔過散 Band,互罵,我是憤怒,天天都可騷擾你嘅 Rock友宿命?其實喺香港,所有長壽嘅樂隊嚟嚟去去都係得一個下場.講到尾,散 Band?無非係為咗重組啫!
反目成仇組: Beyond,達明一派
Beyond:音樂傳奇家駒去世後, Beyond三子都捱咗一排,散 Band後開始一連串互數不是嘅鬧劇.最有趣嘅,係當中有一種慣性,就係鬧幾嘢,過一排又會聚埋一齊搞番場演唱會搵真銀,到差唔多大家就快唔記得佢哋嘅嗌膠歲月時,佢哋又會走出嚟吵一場.好似今次咁,黃家強講番當年散 Band內幕,話係阿 Paul唔想養世榮.唉,其實當年可能人哋年少無知啫,正所謂朋友多好,年少多好,一番爭執不會記入腦呀嘛……查實爭乜吖,溝埋一齊再做多場演唱會搵真銀好過
好嚟好去組: LMF, Swing
LMF:所以話講粗口唔代表冇文化,雖然 LMF紅過又散咗 Band,但係成班義氣仔女都冇發生過「互數不是」嘅笨實嘢, 2013年就重組喺廣州開演唱會,繼續槍口一致對外 X.
Swing: 1999年組隊 3年後散 Band, 2011年再復合,搞咗次演唱會,再散 Band.對佢哋嚟講,組隊玩音樂同去夏威夷度假一樣,鍾意咪去吓囉,唔鍾意咪各有各玩囉,又唔使死嘅. Swing真係 Swing,雲淡風輕,令人敬佩.學嘢你班 Rock友!
荒謬現象學
每期荒謬現象學為你解構娛圈嘅不尋常現象!


text:
沙田 Me:想做明星?搵我﹙設計對白﹚
Me哥,我都想拍戲,請唔請人?﹙設計對白﹚
爆壹爆
群星拱照勝和坐館
澳門洗米華,集齊江湖人,娛樂圈明星,賭場和大婆二奶鬥爭等各種元素,成為長期新聞熱爆人物.香港黑幫人物眼見此路可行,都來跟一跟風.
上星期二晚,爆哥去咗尖東港晶中心二樓一間酒樓食飯,同朋友飲酒吹水之際,突然見到一名黑衫黑褲,樣子兇神惡煞嘅男人行過,酒樓經理仲笑笑口,必恭必敬咁傍住佢入咗貴賓房.望真啲,先發現佢係和勝和現任坐館沙田 Me.原來當日沙田 Me喺酒樓搞咗個生日 party.
勝和坐館搞 party,爆哥以為會有好多江湖猛人出席,點知剛好相反,一個古惑仔都冇,反而見到一大堆娛樂圈藝人,好似啱啱開完演唱會嘅吳國敬,長駐大陸拍劇嘅陳浩民,范振鋒夫婦,喬寶寶,李雨陽同仙樂都等,場面都好熱鬧,唔講仲以為係演藝人協會聚會添.之後仲見到沙田 Me親自走到櫃枱,叫職員幫佢點餸,「鮑魚喇,蒸條靚魚添.」坐館生日,當然要有面子.有職員話當晚十二點時,沙田 Me切生日蛋糕吹蠟燭,班明星仲唱晒生日歌,之後隊咗幾十支紅酒,玩到凌晨兩點幾至散 band,非常盡興.
爆哥當然知沙田 Me交遊廣闊,同好多娛樂圈嘅人都好熟,藝人食四方飯,亦都個個俾面江湖大幫派首領.朋友更估計,當晚 party應該唔單只食餐飯咁簡單,應該坐埋有大嘢傾.爆哥都覺得唔出奇,江湖一向盛傳,沙田 Me想做第二個洗米華,佢早前投資八百多萬搞咗間娛樂公司,都係想踩入娛樂圈.勝和坐館明年就要交棒,唔知到時沙田 Me會唔會全職發展佢嘅娛樂事業呢?做娛樂大亨,點都高層次過江湖人.
美國佬咬實大鼻
澳門永利集團嘅「永利皇宮」,預計二○一七年就會落成,但呢排俾人咬住唔放,火頭仲燒埋上屆特首何厚鏵,事件關乎多年前一宗批地風波.話說位於美國嘅「國際執業工程師協會」( International Union of Operating Engineers),發現永利喺二○○六年獲得路氹地皮,竟然要另外俾五千萬美金,向大陸一間叫「天橋」嘅公司買地皮,而介紹天橋俾永利嘅中間人,竟然係花名大鼻嘅何厚鏵,中間搞乜鬼呀?
協會嘅發言人 Jeffrey Fiedler上個禮拜同爆哥都傾過電話,佢話奇就奇在,協會向澳門政府查詢天橋買入路氹地皮嘅記錄,澳門政府竟然俾唔到相關文件,佢質疑咁大單交易,點解澳門政府可以冇賣地記錄咁奇怪,永利又夠膽以五千萬美元,向所謂「地主」天橋公司買地,咁何厚鏵當中又係咩角色呢?對於呢件事,佢話會一直追查到底,嗯,睇嚟澳門好多人都有排頭痕!
六萬蚊自訂私家鹹片
正所謂鹹濕冇分國界,有香港鹹蟲去東洋尋歡,亦都有日本嫖客轉戰香港,鹹魚青菜各有各愛,都冇乜特別吖.點知呢排香港股市升,突然有批貴價日本妹來港搵食,真係貴到嚇屎你嗰隻.
爆哥日前收到老尖陀地細強嘅 WhatsApp,話有批日本 AV女來港,其中一個名叫唔知乜嘢禮子,都有啲名氣.中間人話收三萬,禮子又收三萬,爆哥即話,哇收六萬,你夠膽不如直接去搶啦笨.細強就話六萬唔係白俾,原來有新玩法,就係客人可以拍埋 AV片,自己一嘗做 AV男,趁青春留勁影咁話.細強講開日本 AV女,扮晒有同情心咁話戥佢哋唔抵,一般唔紅嘅 AV女,即使埋身肉搏拍片,都只係收折合萬幾蚊港幣咋,所以佢哋要出外「兼職」,香港仔情迷日本妹,又俾得起錢,自然過來同港男交流演戲心得啦.但爆哥都係嗰句,不如去搶啦笨.
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!


text:
今日係Halloween,不過我哋無幫梓瑩扮鬼扮馬,因為佢太細胆,少少嘢都話驚驚! 反而去咗盛傳好猛ge地方 ~ 海防博物館.其实我都好鈡意歷史,亦鈡意逛博物館,唯獨從無諗過去海防博物館,因為聽潘紹聰節目太多,吾多想去.上次上帶梓瑩去尖沙咀ge歷史博物館,佢全程做樹熊,セ都驚,今次好d喇,可能海防博物館有室外又有室內,無咁局促,不過每當見到有人形公仔,我就要做屏风遮住d公仔,令梓瑩見吾到.个儍豬好似做咗O靚模咁,Dick舅父, Mag姐姐同我3部相机不停影梓瑩,佢ヌ識得望完呢部望第部講”笑”同擺出V字手勢,真係笑到我哋碌地 XDDD 行行吓又有个地方畫畫,睇圖書,扮字版公仔,真係好好玩.
下个景點係赤柱,我哋又係書店買咗个Miceky Mouse Clubhouse Karaoke 書仔,有梓瑩近期熱愛歌曲 “Hotdog”, 梓瑩近期口頭禪係”Meeska Mooska Mickey ….. Mouse!” 搞到我成日都同佢一齊講呢句 magic word ^_^ 原本打算係度西班牙菜,但無奈太多人等,所以即刻打去盛八燒內店訂位,食我至愛ge A5和牛同盬燒簿切牛舌,我哋試咗兩款和牛,厚切同簿切牛舌,始終都係簿切牛舌最好味,所以都order咗2客,連舅父Dick都讚口不絕! 可能我大肚時都有嚟食和牛,估吾到平時吾鈡意食牛肉ge梓瑩,都食咗4塊和牛,仲食到不停叫 “ more “ XDDD
食完飯,今日ge行程亦順利完結 ~*~


text:
起碼十年八載冇去過廣州,今次仲順道去長隆探下我既”同類”,真係好期待哩!上車時貼label好似旅行團咁,不過咁就唔怕上錯車喇!係太子坐旅遊巴好快就去到落馬洲關口,只係仲要坐兩個幾鐘車去廣州,加上少少塞車,坐到腰骨都直晒,的確幾難頂.中旅既旅遊車送樽裝水,但都唔敢飲,怕要去厠所麻!
估唔到架旅遊巴只係去到中國大酒店就要我地落車,結果係佢地幫手截左架的士車我地去白天鵝賓館,好奇怪的安排哩!
check in完都兩點喇,趕快去搭地鐵搵野食.酒店樓下有派出所既警示,教大家提防中國最常見既:騙子,好實用架!
可能係週末,上下九勁多人,我地隨意入左間幾多人幫襯既麵檔,食下廣州出名既竹升麵.我地坐既位置冇乜人,原來因為近住個爐,都好,可以清靜啲.
俾完錢拿返個牌就有人送野食黎架喇,都算方便.
牛腩麵,雲吞麵同油菜,麵份量唔多,但都幾好食!
食飽就出發去番禺香江野生動物園.自從廣州地鐵起好後,來往番禺方便好多,半小時車程就到喇,去到仲有免費穿梭巴士帶你去到正門.
天時暑熱,大部分人都會去隔離既歡樂水世界,我地就一反傳統去旁邊既野生動物園,但黎到先知離閉館只有個幾小時,所以要加快腳步喇!
池塘有好多顏色鮮艷既紅鶴.
鸚鵡的毛色很美.
呢隻似豬又似象既動物叫"馬來亞獏".
係水既折射下隻河馬好似斷開兩截咁.
賣紀念品既地方唔俾影相,唯有偷拍!
熊貓都有蛋糕吃,都幾幸福丫.
不過當我見到佢地滿地糞便既生活環境,就想收返剛才既說話喇!
原來熊貓係好凶狠的,咆哮聲此起彼落,令我頓時對佢地另眼相看!
時間無多,我地趕快衝去澳洲動物區,白化袋鼠都幾可愛!
樹熊館係我期待已久的.
比起澳洲果隻睡寶寶,呢度既樹熊好鬼精靈.
身型同毛色都幾好,唔似係打針令佢地活躍喎,仲係度爬樹添,你估佢係爬上定爬落呢?
樹熊媽媽同佢既BB,各有各食.
呢隻在睡夢中,好寫意哩!
睇左咁多隻樹熊,真係好開心哩,仲可以增進對佢地習性既了解,確係一舉兩得.
除左必睇既澳洲動物區,呢度仲有大象,一啲都唔臭哩!
今次黎香江動物園好滿足,因為可以見到最鍾意既考拉同熊貓,而且人少少可以慢慢欣賞,唔使同人迫既感覺真係最寫意.不過搭穿梭巴士時都係敵唔過的大陸人,迫唔到上車,為免成為小偷既目標,都係行路算喇!
話咁快就日落喇,行左咁耐對腳都幾攰,係車站坐一陣就出發去食飯喇.今次去廣州必到既天河區.隨意揀左一間任食火鍋店,呢間既特點係一人一鍋,而且湯底特別,仲有各式各樣係香港唔常見既食材,雖然話有限時兩個鐘,但都唔覺俾人趕,大家都食得好滋味!
呢度可以自行調配混醬,有十幾款任君選擇,睇見都開心!
食飽飽要走喇,坐地鐵仲要行一段路先返到酒店,就當是幫助消化吧!


text:
三月頭果時係咁依講過話想去赤柱影下相
但成個三月o既星期六都忙到七彩
所以最後話到四月再算啦
以Jerry呢個粗心大意o既人黎講
基本上係冇乜機會會記得呢d事
估唔到佢有日突然問我係黎緊個星期去赤柱
真係超驚喜呀
順便又可以試玩下我地o既D90啦
準備出門口啦
咪睇呢張相影出黎個肚好似好大
其實咪又係得36.5"
keep住左呢個size好耐啦
呢日陽光非常好
呢間餐廳我之前同朋友去過
覺得超正,所以專登帶Jerry黎試下
尤其係個豬手
可惜我地入到黎都兩點啦
太多人等位,食唔到佢地個lunch buffet
唯有食佢個冇豬手供應o既tea buffet啦
款式黎話可以接受啦
始終係tea buffet嘛
我覺得某幾款都唔錯,但唔突出囉
Jerry仲話我強烈推介佢食D咁普通o既野喎
我諗都係散叫美味d
不過值得一讚o既係佢地個心太軟蛋糕
真係一試再試呀
之後就周圍行,周圍影相
呢度真係唔少人係度影婚紗相架
我成日爬高爬低,搞到Jerry成日鬼咁緊張
驚我整親咁
其實我覺得自己都尚算輕盈呀....呵呵
難得的合照 ^^
行埋沙灘睇日落我地都返歸lu
呢日收獲除左係影左不少靚相之外
就係買左罐美味o既Jenny Cookies XDDDDDDDD
果然係為食mama呀 :p


text:
週未午餐都係簡簡單單炒粉麵, 碟頭飯之類.
大仔最鐘意食炒河, 因為有豉油炒嘛.
姐姐唔食牛, 所以唔可以整我至愛既炒牛河, 就換成炒豬河啦.
自家煮既當然少油, 個樣冇外面賣既咁靚, 但健康好多, 至少唔會有飲油既感覺. 今次舊豬肉好淺色, 炒完都見唔到.
睇吓大仔食得幾開心, 佢食完呢碟仲再添多碟, 仲要係食得好快, 好少有架.
自細我就好鐘意食炒牛河, 細個去飲茶次次都要叫牛河, 俾我舅母話我點埋晒d cheap 野, 唔點好似福建炒飯之類既貴價菜.
到中學時家政堂教炒, 都不知幾開心, 記得老師教要用熟油撈豉油淋上去河粉到, 顏色就會均勻. 不過依家已經冇咁做, 太油嘞, 只係直接淋生抽老抽就算.
仲有一樣係嫲嫲教落, 一定要個鑊燒到出煙, 先加少少油, 等油熱再落河粉, 咁就點都唔痴鑊嘞.
坐一陣要入廚房整多次strawberry penna cotta, 因為大少落order.
佢一早起身開雪柜揾, 但噚晚daddy將最後一杯食埋, 佢以為姐姐食左, 居然走去 '質問' 姐姐, 話佢做咩食左佢既野, 姐姐都冇佢咁好氣. 跟住佢就呱呱嘈話要再食, 咁唯有再整囉, 難得大家咁捧場, 係咪?


text:
2008年8月31日 星期日
清水灣一灘游水水
通常去清水灣二灘, 一灘都係第一次去
泊完車, 見到果條又長又斜的樓梯, 嚇到呢
我及傻爸一人揹住一袋沙灘玩具及毛巾
再抱住小魔怪行落去 ~~
行落去都好呀, 玩完攰到死, 再行條咁長的樓梯上返嚟, 真係死得
不過, 呢度又真係少人D, 望番過去二灘人多到呢, 針都插唔入
家姐及細佬最初唔肯落水, 淨係玩沙
一吹脹個水泡, 兩個都爭住要
佢地攬住個水泡好自然咁潑水踢腳, 都唔洗點扶住, 係側邊磅住就得
係沙灘玩完, 我地先送兩隻小魔怪返屋企, 其他老友記搵地方食晚飯
兼同黎氐抗儷慶祝生日...佢地都好有緣, 兩公婆分別係 9月1日及9月2日生日呀
~ 家姐聽日返學要早d瞓, 唔可以同我地玩到咁夜 ~
老友話搵到個好正的地方BBQ
佢地話架車駛到蠔涌係咁直駛, 見到成豐片場第六號片場就到喎
但蠔涌果條路黑漆漆, 人及車都唔見, 真係一路一驚心
只係跟住老友記的指示係咁直炳, 炳到一個好大的停車場停低
因為周圍都唔見有路, 諗緊係咪行錯路要走之
有架車駛過仲好熟路咁向遠處左邊駛入, 咁我地咪試吓囉, 真係有條路喎...
可能太黑我地睇唔到條路, 好快就到 金喜花園
嘩 ... 好有泰國 feel 呀, 見到咁正的環境之前驚嚇的旅途都忙記了
每位 $138 任食, 呢班大食老友食完兩大盆食物, 連個 Tiramisu 蛋糕都清埋
訂閱: 張貼留言 ( Atom )


text:
台灣依幾年都好似外國咁,出左好多歌唱節目,俾好多唱得之人有機會做歌星出唱片...最表表者就真係要數"第一屆超級星光大道"冇錯,就只係第一屆,當年既楊宗煒 . 林宥嘉同埋蕭敬騰既唱功真係驚人,而家星光幫已經到左第6屆,真係一屆不如一屆,我而家真係完全冇眼睇
反而台視既超級偶像真係一屆比一屆高水準,我有上一屆睇,真係俾我會係期待星期六快d黎,我又可以睇Super Idol(超級偶像)
主持...陶子(星光幫) Vs 利菁(Super Idol)
我越黎越覺得陶子好煩,依個係歌唱比賽,佢只係一個主持,身為一個主持下下串評審,成日叫人唔駛理小肥(主評審)既評語,我知佢係想做效果,但係冇必要集集都玩串嘴架嘛,又好鬼鐘意自己加意見,話邊個唱得好邊個唱得唔好,咁樣仲駛乜評審姐,佢做哂咪等囉,真係頂佢唔順
利菁就唔同喇,佢係台灣唯一一個變性藝人(仲係賺錢主持人前5名)佢好識得做返個主持既本分,佢唔會評論參賽者,更加唔會係評審發言既時候串評判,佢好識得分串,咩應該做同咩唔做得佢都handle得好好...
評分~
星光幫既評分方式好假,佢地好主觀,成日有做馬既感覺,佢地由最高20個燈(20分)變成而家25個燈已經夠啦,仲要攪到話如果評判如果覺得參賽者唱得高過25分既話,可以舉手再企起身加分,夠喇...做效果做成咁
Super Idol既評分一直都比較公平,同埋佢地唔會話幾個評判夾埋,鐘意邊個就全投哂,佢地既意見都好客觀...
仲有好鬼鐘意Super Idol主評審---黃國倫,佢係因為上左"康熙來了"而被認識沖出幕前,大家先知道佢以前既背景真係大有來頭,佢就係作"我願意"俾王菲唱既製作人,仲有范曉萱既"眼淚"等等...佢作既都係大賣歌曲再加埋佢既攪笑效果,真係好好笑
以下就被形容為男辦Susan既Super Idol 4參賽者,佢初選一出街,即刻成為youtube點閱次數最高既參賽者,唔知係咪真係醜樣先唱得好歌既呢??不過真係好聽到呀


text:
話說因我爸爸患病, 唔可以再經營間公司, 公司內既機器要當廢鐵賣, 今日係最後一日見到機器, 真係唔捨得, 話哂我同妹及弟都係靠呢幾部機器, 先可以養大成人, 諗起以後都唔可以再見到佢地, 個心都有d唔舒服; 加上父母都工作左咁多年, 比我哋仲唔捨得吧!! 只好影相作留念...
就係呢部商標剪接機, 佢就係今日既主角, 影完佢之後, 就要同佢講再見啦..
<商標機既計算器, 計住切左幾多個o麥啦!! 仲有較燙斗, 切刀溫度
剪接機內各零件既close up~見到父母可以操縱佢地, 好勁啊
媽及姪仔影返張相先~dede望鏡頭已經好難得啦!!
由姪仔示範下點用部機器, 好似童工一樣...首先梗係開左部機器先啦
之後擺卷o麥上旁邊既透明圓盤上
最後拉條o麥頭到切刀上, 再按枱上既制便ok, 之後就要切好指定數量既o麥頭, 再放到盒內
等我都同姪仔影張相先, 呢次冇化妝, 勁樣衰. 姪仔又唔望鏡頭, 激死人><
父母及姪仔既合照~大家都幾開心, 除左dede外
跟住影下其他野啦, 呢個係媽媽一直用既車衣機, 用黎車被袋, 枕頭袋, 甚至部分衣服, 估唔到唔可以再見到佢, 也唔可以用佢黎讀時裝設計吧
仲有呢個迷你小電視, 據說車上仲未有電視時, 就用佢黎黎電視, 雖然畫面只係黑白色的
仲有呢個小刨冰機, 連我都未見過, 因只係整左一兩次...
到公司汁完野之後, 姑姐, 妹妹及我三人去左葵涌廣場, 但唔係買左好多野. 返到屋企之後, 再同父母去深井村食飯, 好鬼熱呢!!
我叫既綾魚球, 魚肉都幾彈牙, 但起初咬時好熱
爸叫既炸子雞!? 都幾脆, 而且雞肉又唔太鞋, 都算唔錯
仲有呢個金銀蛋現菜~清清地都好, 但竟然凍凍地, 唔夠熱
呢個魚腸焗蛋個樣靚之外, 仲好好味及好熱, 真係好想食多D, 但已經飽了